
M forord. 


Hensigten  med  dette  lille  Arbeide  er  en  dobbelt : at  give 
mine  Standsfæller  en  Veiledning  i deres  Bedommelse  af 
en  Sygdom,  som  i de  senere  Aar  har  tiltrukket  sig  en 
fortjent  Opmærksomhed , og  at  give  mig  selv  Ledighed 
til  offenlig  at  fremsætte  og  drofte  de  Anskuelser, 
jeg  har  lagt  til  Grund  for  denne  Sygdoms  Behandling, 
saavel  i min  fleraarige  Vit'ksomhed  som  Læge  ved 
Langgaards  orthopædiske  Institut,  som  i min  senere 
selvstændige  Virksomhed  som  praktiserende  orthopæ- 
disk  Læge.  Jeg  overgiver  dette  lille  Skrift  til  O ff  en- 
ligheden med  Bevidstheden  om  at  have  sogt  Sandheden, 
hvorfor  ogsaa  enhver  Kritik,  som  moder  mig  paa  denne 
Vei,  og  r etter  mine  mulige  Vildfarelser . vil  være  mig 
velkommen. 

Iblandt  dc  Deformiteter,  som  vanskabe  det  menneske- 
lige Legeme,  indtager  Rygradssk jævh eden  (Sko- 
liosis)  utvivlsomt  den  vigtigste  Plads,  og  dette  baade 
paa  Grund  af  dens  hyppige  Forekomst,  dens  Indflydelse 
paa  Legemets  Udvikling  og  Sundhed  i det  Hele,  dens 
vanzirende  Egenskab  paa  Figuren  og  dens  vanskelige 
og  i de  hoiere  Grader  umulige  Helbredelse.  Den  dan- 
ner i de  orthopædiske  Helbredelses-Aanstalter  den  prin- 
cipale Affection,  saavel  hvad  Antal  som  Kur  angaaer, 
og  Anstaltens  Renommé  er  væsenlig  afhængig  af  denne 
Deformitets  heldige  og  hensigtsmæssige  Behandling. 

Som  Inddelings-Princip  for  Rygradens  Deformiteter, 
har  man  almindeligst  benyttet  den  ydre  Form,  hvor- 
under de  fremtræde , og  navnlig  lagt  en  særdeles 
Vægt  paa  Retningen  af  Rygradens  Afvigelser,  og  her- 
efter opstillet  tre  Hovedformer:  Cyphosis,  L or  do- 
sis og  Sko  liosis.  Cyphosis  (Pukkelryggethed)  har 
man  kaldet  Rygradens  abnorme  Afvigelse  i Retning 
bagtil,  med  den  nærmere  Betegnelse,  at  Boiningen  er 
vinklet*);  Lordosis**),  Rygradens  abnorme  Afvigelse 

*)  For  den  ikke  vinklede  Boining  bagtil  i Rygradens  Brystdel  (en 
abnorm  Fordgelse  af  den  naturlige  Boining,  som  hos  den  Voxnc 
altid  findes  her,)  have  vi  paa  Dansk  Benævnelsen:  skudtrygget. 

**)  For  den  fordgede  naturlige  Boining  i Rygradens  Lændedel,  hvor 
Lordosis  hyppigst  forekommer,  have  vi  paa  Dansk  Benævnelsen : 
svairygget. 

i Retning  fortil  og  Skoliosis  (Skjævhed),  Rygradens 
abnorme  Afvigelse  i Retning  til  den  ene  eller  den  an- 
den Side.  Da  disse  tre  Former  hyppig  combineres, 
har  man  efter  den  mest  fremtrædende  Form  benævnet 
dem : Cyphosis  scoliotica,  Skoliosis  cyphotica,  Lordosis 
scoliotica;  o.  s.  v. 

Uagtet  dette  Inddelings -Princip  maa  ansecs  for 
mangelfuldt  i flere  Henseender,  har  det  dog  holdt  sig 
igjennem  alle  Tider,  hvortil  Grunden  nærmest  er  at 
soge  i den  Omstændighed,  at  der  til  de  ydre  Former, 
hvorunder  Rygradens  Deformiteter  fremtræde,  ligge 
bestemte  og  vel  adskilte  aarsagelige  Momenter  til 
Grund,  som  navnlig  gjelder  om  de  tvende  Former: 
Cyphosis  og  Skoliosis. 

Den  cyphotiske  Vinkelboining  er  nemlig  altid  be- 
tinget af  en  dyb  pathologisk  Lidelse  af  Hvirvelbenene 
o:  caribs  eller  tuberculos  Destruction  af  de- 
res Legemer,  corpora  vertebrarum,  som  in- 
gensinde findes  ved  den  skoliotiske  Form, 

Skjævheden.  Lordosen  er  som  oftest  en  sekundær 

* 

Form,  hyppigst  Ledsager  af  Cyphosen,  men  hvor  den 
optræder  primær,  da  som  oftest  betinget  af  det  samme 
aarsagelige  Moment  som  Cyphosen,  og  havende  denne 
som  Ledsager,  men  af  sekundær  Oprindelse,  og  betin- 
get af  carios  eller  tuberculos  Destruction  af  Hvirvler- 
nes Processus. 

Den  Form  af  Rygradens  Deformiteter,  som  nær- 
mest beskjeftiger  os  her : Skoliosen,  vil  altsaa  nærmere 
være  at  betegne  som  Rygradens  abnorme  Afvigelse 
tilSiden  uden  at  staa  i Forbindelse  med  nogen  bestemt 
pathologisk  Proces  af  Hvirvelbenene,  og  navnlig  uaf- 

hængig  af  carios  eller  tuberculos  Destruction  af  disses 
corpora  eller  processus. 

Det  er  gaaet  med  Rygradsskjævheden  som  med 
de  fleste  andre  udvortes  Sygdomsformer,  at  den  i en 
tidligere  Periode,  forend  Videnskaben  med  sit  Lys 
havde  gjennemtrængt  det  hele  Stof,  hvoraf  Lægeviden- 
skabens Bygning  er  opfort,  var  overladt  Qvaksalvere 
og  Charlatans,  dog  med  den  Forskjel,  at  denne  noget 
senere  end  de  fleste  andre  er  bleven  indlemmet  i 
Lægevidenskabens  Territorium.  Jeg  skal  her  kun 
minde  om,  at  endnu  for  faa  Aar  siden  bleve  de  fleste 
orthopædiske  Helbredelses-Anstalter  saavcl  i Ind-  som 
Udlandet  bestyrede  af  Mekanikere. 

Uagtet  Sygdommen  har  været  kjendt  og  er  be- 
skreven af  vore  ældste  medicinske  Forfattere,  og  man 
har  fundet  Skolioser  iblandt  de  ægyptiske  Mummier, 
som  altsaa  tilstrækkeligt  vidne  om  Sygdommens  hoie  histo- 
riske Ælde,  var  det  dog  forst  i Slutningen  af  forrige 
og  Begyndelsen  af  dette  Aarhundrede,  at  Orthopædien 
og  navnlig  den  Affection,  som  beskjeftiger  os  her,  til- 
trak sig  Lægernes  Opmærksomhed  i en  hoiere  Grad. 
Vel  havde  Franskmanden  Andry,  1741,  udgivet  et  Værk : 
„l’orthopédie  ou  l’art  de  prévenir  et  corriger  dans  les 
enfans  les  difformités  du  corps”,  om  denne  Gjenstand, 
men  det  var  dog  mere  den  physiske  Opdragelse  end 
den  egenlige  Orthopædie  han  afhandlede,  og  hvor  han 
gaaer  nærmere  ind  paa  denne,  er  Forsoget  som  oftest 
saaledes,  at  det  snarere  maae  tjene  til  at  afskrække 
end  tiltrække.  Saaledes  raader  han  mod  Rygrads- 

A 

skjævhed  at  lægge  Barnet  paa  Ryggen  over  et  friskt, 
varmt  Brod,  og  gjentage  dette  hver  Aften  indtil  Ryg- 

» 


1* 


4 


gen  bliver  lige.  Da  Sygdommens  Væsen  og  patholo- 
giske  Anatomi  paa  den  Tid  var  ubekjendt,  gik  man 
ikke  sjeldent  ud  fra  den  feilagtige  Anskuelse,  at  Ryg- 
hvirvlerne vare  forvredne,  og  anvendte  derfor  ogsaa 
undertiden  de  voldsomste  Midler,  for  at  sætte  dem  i 
Led  igjen.  Som  et  af  de  mærkeligste  Exempler  af 
denne  Slags  vil  det  ikke  være  uinteressant  at  omtale 
et,  som  Le  Vaclier  anforer  om  Hertuginden  af  Mont- 
morency.  Denne  Dame  havde  nemlig  bemærket,  at 
nogle  Ryghvirvler  vare  mere  end  almindelig  fremsprin- 
gende; hendes  Læge  Ronchin*)  blev  raadspurgt  om 
Sagen  og  erklærede,  at  det  var  en  „rhume  de  cerveau,” 
som  havde  kastet  sig  paa  Rygraden  og  bevirket  en 
Forvridning  af  to  af  Ryghvirvlerne,  som  kun  kunde 
sættes  i Led  ved  et  stærkt  Tryk.  Da  hun  vilde  under- 
kaste sig  en  hvilkensomhelst  Kur  for  at  blive  befriet 
for  sit  Onde,  blev  hun  lagt  under  en  Servietpresse  og 
denne  skruet  til.  Hvad  man  imidlertid  ikke  havde 
beregnet,  indtraadte;  hun  kunde  under  den  voldsomme 
Sammenpresning  ikke  drage  Aande,  og  Forsoget  maatte 
derfor  skyndsomst  afbrydes,  „hvorfor  det  mislykkedes.” 
Hertuginden  havde  imidlertid  ved  dette  Forsdg  endnu 
ikke  tabt  Modet  og  hendes  Læge  ikke  Ilaabet  om  at 
faae  hende  rettet.  Man  inventerede  nu  en  Loftemaskine, 
som  bruges  til  Vognene,  naar  Hjulene  skulle  aftages; 
mod  denne  blev  hun  holdt  af  to  stærke  Karle ; Lofte- 
stangen  blev  sat  i Bevægelse  og  Ryghvirvlerne  efter 
gjentagne  Forsdg  reponerede! 

Et  vigtigt  Bidrag  til  Skoliosens  Pathogeni  afgav 


*)  KantBicr  ved  Universitetet  i Montpellier. 

Englænderen  Pott*),  idethan  efterviste  en  bestemt  pa- 
thologisk  Forandring  i Hvirvelbenene,  som  Udgangs- 
punkt for  en  bestemt  betegnet  Sygdomsform  og  en 
ligesaa  bestemt  betegnet  Deformitet  af  Ryggen  o: 
Vinkelboiningen.  Hollænderen  van  Gescher,  Englæn- 
deren Sheldrake,  Franskmændene  Portal,  Le  Vacher 
og  Venel  og  Tydskcren  Schmidt  skreve  endnu  i Slut- 
ningen af  det  forrige  Aarhundrede  om  Rygradsskjæv- 
heden,  og  gik  saavel  ind  paa  dens  Aarsager,  som  de 
væsenligst  ansaae  for  Rachitis,  som  angave  mekaniske 
Midler  til  dens  Behandling,  hvoraf  de  fleste  dog  lig- 
nede baade  i Form  og  Virkningsmaade  Tortur-Red- 
skaber mere  end  Helbredelsesmidler.  Ogsaa  i den 
Tids  chirurgiske  Haandboger  træffer  man  Afhandlinger 
om  Rygradens  Deformiteter  og  angivet  billedlige 
Fremstillinger  af  de  mekaniske  Apparater  til  deres 
Helbredelse;  Heisters  Kors  har  saaledes  endog  holdt 
sig  indtil  vor  Tid,  mangfoldig  forandret  og  forbedret  (?) 
af  baade  Læger  og  Mekanikere. 

Et  fuldstændigt  og  for  sin  Tid  velskrevet  Arbeide 
finde  vi  i Jorg’s  Skrift:  „Ueber  die  Verkrtimmungen 
des  menschlichen  Korpers”,  Leipzig  1810,  hvor  de  for- 
skjellige  Deformiteter  ere  afhandlede  med  Sagkundskab 
og  for  en  Tydsker  sjelden  sund  Tankegang,  blottet 
for  spidsfindige  Theorier.  Schreger’s  „Versuch  eines 
nachtlichen  Streckapparats  fiir  Riickgratsgekrummte”, 
Erlangen  1810,  fulgte  strax  efter  og  har  forsaavidt 
Interesse,  som  disse  to  Forfattere  vare  erklærede  Mod- 

*)  »Bemerkungen  iiber  diejenige  Art  von  Låhmung  der  untern  Glicd- 
massen,  wclclic  man  haufig  bei  einer  Krummung  des  Ruckgratcs 
findet, “ a.  d.  Engl.  Leipzig  1786. 

standere  med  Hensyn  til  de  to  vigtigste  Midler  til 
Kygradsskjævhedens  Helbredelse:  Tryk  og  Extension, 
idet  Jdrg  udelukkende  anbefalede  hin  og  Schreger 
udelukkende  denne.  Schregers  S trækkeseng,  som  han 
havde  sammensat  af  Darwin’s,  Venel’s  og  Feiler’s  for- 
enede Ideer,  er,  med  ubetydelige  Modifikationer,  den 
endnu  brugelige.  Efter  Jorg’s  Værk  var  Englænderen 
Shaw’ s „On  the  nature  and  treatment  of  the  distorsions 
to  wich  the  spine,  and  the  bones  of  the  diest  are 
subject”,  London  1823,  som  i tydsk  Oversættelse  udkom 
1825,  det  mest  betydningsfulde.  Han  sondrede  Skolio- 
sen  som  selvstændig  Sygdomsform,  bestred  Forskj ellen 
mellem  den  convexe  og  den  eoneave  Sides  Muskler 
med  Hensyn  til  deres  Styrke  og  Svaghed,  og  Skrofu- 
losens Indflydelse  som  Aarsag  til  Deviationen.  Som 
Skaber  af  den  nyere  Orthopædi  maa  imidlertid  næv- 
nes Delpech,  hvis  beromte  Værk:  „de  l’orthomor- 
pliie,  par  rapport  a l’espéce  humaine:  ou  recherches 
anatomico-pathologiques  sur  les  causes,  les  moyens  de 
prevenir,  ceux  de  guerir  les  principales  difformités  et 
sur  les  veritables  fondement  de  l’art  appelé : Orthopédie”, 
udkom  i Paris  1828.  Det  overgaaer  alt,  hvad  der  er 
skrevet  om  denne  Gjenstand  baade  for  og  senere,  ved 
sin  Fuldstændighed,  videnskabelige  Noiagtighed  og 
Genialitet.  Kun  egen  rig  Erfaring,  dyb  Tænkning, 
streng  og  noiagtig  Undersogelse  og  en  rigt  begavet 
Aand  er  istand  til  at  frembringe  et  saadant  Værk. 
Han  bygger  Orthopædien  paa  Physiologi  og  patholo- 
gisk  Anatomi,  skærper  Diagnosen  ved  at  sondre  og  grup- 
pere og  bringer  et  nyt  Hjelpemiddel  — Gymnastiken  — 
ind  i Behandlingen.  Delpech’s  Værk  gav  Impulsen  til 

en  livligere  Diskussion  om  Orthopædien,  hvori  de  be- 
romteste  franske  Chirurger  deltoge.  Maisonabe  udgav 
siden  1824  en  Journal  for  Orthopædi,  hvoraf  de  fleste 
Artikler  senere  blcve  samlede  og  udgivne  under  Titelen: 
„Orthopédie  elinique  par  Maisonabe”,  Paris  1834,  som 
indeholder  velskrevne  Afhandlinger,  dels  af  ham  selv 
og  dels  af  flere  af  Datidens  beromte  Læger.  M.  selv 
var  en  Modstander  af  Delpech  og  bestred  især  hans 
udbredte  Anvendelse  af  Gymnastiken,  som  Helbredel- 
sesmiddel for  Skoliosis.  Tydskeren  Stromeyer  „Ueber 
Paralyse  der  Inspirationsmuskel”,  Hannover  1836,  frem- 
kom med  en  aldeles  ny  Theori  om  Skoliosens  Aar- 
sag,  som  han  antog  at  ligge  i Inspirationsmusklernes 
Lamhed , navnlig  i m.  serratus  anticus ; han  blev 
fulgt  af  alle  tydske  Patliologer,  og  Romberg,  i sin 
„Lehrbuch  der  Nervenkrankheiten  des  Menschen”,  Ber- 
lin 1846,  slutter  sig  endnu  i Et  og  Alt  til  Stromeyer. 
En  storre  og  varigere  Fortjeneste  af  Orthopædien  i 
det  Hele  erhvervede  Stromeyer*)  sig  ved  at  indfore 
den  subeutane  Teno-  og  Myotomi,  som  ved  ham  og 
Dieffenbach  fik  en  Udbredelse  og  en  Anvendelse,  som 
oversteg  de  dristigste  Forventninger.  Det  var  imid- 
lertid Guérin,  som  forst  anvendte  Myotomien  for  at 
helbrede  Skoliosis,  idet  han  den  1ste  Juli  1843  bc- 
kjendtgjorde  i „Gazettc  medicale”,  at  han  i Aarene 
1839 — 1843  havde  behandlet  155  Skolioser  med  Myo- 
tomi  og  deraf  erholdt  24  fuldkomment  helbredede, 
28  forbedrede,  4 uden  Forbedring,  1 dod;  98  vare 
endnu  under  Behandling.  Disse  Resultater  vakte  en 


*)  „Bcitrågc  zur  operativen  Ortliopadik“,  Hannover  1834. 

overordentlig-  stor  Opsigt  Man  drog  Guérins  Udsagn 
og  Talstorreis  er  i Tvivl,  og  der  udspandt  sig  heraf  den 
heftigste  og  mest  lidenskabelige  Strid,  som  nogensinde 
har  bevæget  den  medicinske  Verden.  Maisonabe,  Vidal 
(de  Cassis) , Malgaigne  og  Henroz  vare  Guérin’s 
heftigste  Modstandere,  som  offenlig  beskyldte  ham 
for  Mangel  paa  Sanddruhed.  Efter  Guérin’s  For- 
langende blev  der  nedsat  en  Undersogelses -Kom- 
mission, som  kom  til  at  bestaae  af  de  mest  udmærkede 
Medlemmer  af  det  franske  medicinske  Academie : Blan- 
din,  P.  Dubois,  Jobert,  Louis,  Rayer  og  Serres  under  Orfi- 
la’s  Præsidium,  som  under  6te  April  1848  afgav  sin  Kj en- 
delse til  Fordel  forGuérin,  hvilken  kort  efter  blev  publice- 
ret under  Titelen:  „Rapport  adresse  aMonsieur  le  délégué 
du  gouvernement  provisoire  sur  les  traitements  ortlio- 
pediques  de  M.  le  Docteur  Jules  Guérin”  etc.  Paris 
1848.  Dette  Arbeide  indeholder  interessante  og  lære- 
rige Bidrag  til  de  vigtigste  Led  af  Orthopædien,  og- 
har  for  Skoliosens  Vedkommende  hævdet  Myotomien 
en  Plads  i dens  Behandling.  Ved  sine  Afhandlinger 
om  Sygdommene  i Benene*)  og  navnlig  om  Rachitis, 
har  Guérin  desuden  gjort  sig  fortjent  af  Orthopædien 
i Almindelighed  og  Skoliosens  specielle  Diagnose  i 
Særdeleshed.  Jeg-  skal  endnu,  forend  jeg  slutter  Over- 
sigten over  Skoliosens  Literatur,  nævne  tvende  tydske 
Forfattere:  Giinther  og  Werner,  hvis  orthopædiske 

Virksomhed  snarere  kunne  siges  at  være  af  negativ 
end  af  positiv  Beskaffenhed.  De  vare  begge  Forstan- 
dere for  orthopædiske  Instituter,  den  ene  i Kiel,  den 


*)  „Memoire  sur  les  difformites  du  systéme  osseux.“ 

anden  i Konigsberg,  hvilke  de  begge  havde  forladt. 
Giinthers  Skrift  har  Karakteren  af  at  være  skreven 
af  en  samvittighedsfuld  og  sanddru  Mand,  uhildet  af 
tydske  Theorier,  Werners  bærer  alle  Kj endemærkerne 
af  den  tydske  medicinske  Literaturs  Lyder  og  Dyder. 
De  frakjende  begge  Skoliosens  Behandling  nogensom- 
helst Værd,  paastaa  begge  at  Orthopæderne,  som  give 
sig  af  med  Behandlingen  af  Skoliosis,  ere  enten  Be- 
dragere eller  Bedragne,  og  stotte  deres  Paastande, 
den  fdrste  paa  sin  egen  Erfaring  og  den  orthopædiske 
Literaturs  Modsigelser,  den  sidste  paa  en  ægte  tydsk 
Deduction,  idet  han  i 60  saakaldte  Theses  gjennem- 
gaaer  og  bestrider  alle  de  Fundamentalsætninger,  hvor- 
paa  den  orthopædiske  Behandling  af  Rygradsskjæv- 
heden  hviler.  Da  jeg  troer,  at  Giinthers  Skrift,  som 
blev  særskilt  aftrykt  af  „Pfaff s Mittheilungen”  og  meget 
udbredt,  ogsaa  hertillands  vakte  nogen  Opsigt,  skal 
jeg  her  strax  bemærke  , at  Giinther’s  Behandling 
af  Skoliosen  indskrænkede  sig  til  Extensionen , da 
han  forkastede  Trykket  som  uvirksomt  og  skadeligt, 
og  efter  min  og  jeg  troer  de  fleste  nyere  Ortlio 
pæders  Mening , er  ingen  Helbredelse  af  Rygrads- 
skjævhed  mulig  uden  Anvendelse  af  Tryk.  Werners 
Skrift,  som  er  det  nyeste  i Orthopædien,  udkommet 
1851  under  Titelen:  „Reform  der  Orthopædie  in  60 
Thesen  durchgefuhrt”,  bærer  saa  mange  Vidnesbyrd 
om  en  Jagen  efter  Effekt  og  opstiller  saamange, 
for  den  simpleste,  sunde  Menneskeforstand  stodende 
Theorier,  at  det  neppe  hertillands  vil  faae  nogen  Ind- 
flydelse af  Betydenhed.  At  der  gives  enkelte  ortho- 
pædiske Instituter,  der  fortjene  den  Dadel,  som  Wer- 

ner  udtaler  over  dem  alle,  vil  jeg  ikke  betvivle; 
Charlatanen  og  Forfængelighed  har  vedklæbet  Ortho- 
pæderne  mere  end  de  fleste  andre  Specialister.  I de 
nyere  chirurgiske  Haandboger  vil  man  finde  Skoliosen 
afhandlet  med  temmelig  Udforlig-hed;  efter  den  for- 
skj ellige  Skole  vil  man  dog  altid  finde  den  ene  eller 
den  anden  Anskuelse  ovcrveiende,  saaledes  i den  tydske 
Jorg’s  og  Stromeyer’s,  i den  franske  Delpech’s,  i den 
engelske  Shaw’s.  Endogsaa  den  pathologiske  Anatomi 
af  Skoliosen  har  ikke  ganske  kunnet  frigjore  sig  fra 
denne  Ensidighed. 

Foruden  de  nævnte  Skrifter,  som  kunne  siges  at 
danne  Fundamentet  for  Skoliosens  Litteratur,  findes 
endnu  enkelte  brugbare  Afhandlinger,  adspredte  hist 
og  her  iblandt  en  tallos  Mængde  af  Brochurer  og 
Journal-Artikler,  hvis  nærmeste  Hensigt  ere  at  rose  en 
enkelt  Methodes,  et  enkelt  Apparats  Fortrinlighed  paa 
alle  andres  Bekostning,  men  ere  uden  al  Værd  i viden- 
skabelig Henseende. 

Uagtet  Skoliosens  Literatur  herved  har  faact  et 
betydeligt  Omfang,  kan  den  dog  snarere  siges  at  være 
fattig  end  rig,  hvilket  imidlertid  er  dens  mindste  Feil, 
thi  man  vil  tillige  finde  den  indeholdende  saa  mang- 
foldige Modsigelser,  endog  i Grundprincip erne , at 
der  behoves  en  Ariadnes  Traad  for  med  god  Tro 
at  komme  tilbage  til  Udgangspunktet  for  sine  Efter- 
forskninger. De  fblgende  Blade  ville  afgive  Vidnesbyrd 
i tilstrækkelig  Mængde  for  denne  Sætnings  Sandhed. 

Om  Skoliosis  i Almindelighed. 


Enhver  abnorm  Afvigelse  af  Rygraden  fra  den  normale 
Middellinie  til  den  ene  eller  anden  Side,  benævnes 
Skoliosis,  Rygradsskjævhed,  déviation  laterale  de  l’épine. 
Det  horer  imidlertid  til  Sjeldenhederne,  at  Rygraden 
kun  afviger  til  den  ene  Side,  i de  allerfleste  Tilfælde 
findes  tvende,  hinanden  modsatte,  Krumninger,  ikke 
sjeldent  tre  eller  fire.  Den  oprindelige  Boining  kaldes 
da  Hove  d b o i n ingen,  déviation  principale,  de  andre 
compenserendeBoininger,  Lige  vægts-Krumninger. 
Foruden  denne  Afvigelse  af  Rygraden  fra  den  verticalc 
Linie  til  Siden  finder  endnu  en  anden  Afvigelse  Sted, 
som  er  ligesaa  vigtig  og  ligesaa  konstant:  Axedrei 
n i n g e n nemlig,  som  benævnes  Torsion.  Idet  Ryg- 
soilen  af  en  eller  anden  Aarsag  boier  sig  til  Siden, 
skydes  ud  imod  den  horizontale  Linie,  og  danner  en 
Bue  af  storre  eller  mindre  Udstrækning,  lider  nemlig 
Hvirvlerne  tillige  en  Dreining  om  deres  verticale  Axc 
saaledes,  at  deres  Legemer,  corpora  vertebrarum,  altid 
dreie  sig  imod  Buens  Convexitet,  deres  processus  i 
modsat  Retning,  mod  Buens  Concavitct.  Det  Hvirvel- 
ben,  som  ligger  i Buens  Hoidepunkt,  som  altsaa  er 
det  fra  den  lodrette  Linie  mest  afvegne,  er  ogsaa  det, 

som  har  undergaaet  den  storste  Axedreining,  hvilken 
kan  være  saa  betydelig,  at  den  i normal  Tilstand  for- 
reste Flade  af  Hvirvelbenenes  Legemer  er  bleven  den 
bageste  og  ligger  i Berbrelse  med  den  indre  Flade  af 
det  tilsvarende  Ribben.  Hvirvelbenene,  som  ligge 
ved  Buens  Endepunkter,  og  som  altsaa  ere  afvegne 
mindst  fra  den  lodrette  Middellinie,  ere  ogsaa  de  mindst 
torquerede,  saa  at  der  finder  et  bestemt  Forhold  Sted 
imellem  Afvigelsen  til  Siden  og  Torsionen.  Afvigelsen 
af  processus  spinosi,  som  ere  de  Forfladen  modsatte 
Punkter,  er  dog  aldrig  i den  Grad  betydelig,  som  man 
a priori  kunde  have  Ret  til  at  slutte,  hvorfor  man 
heller  ikke  af  Retningen  af  processus  spinosi  alene 
med  Sikkerhed  han  slutte  sig  til  Deviationens  Grad.  *) 
Buens  C onvexitet  vender  aldrig  lige  til  Hoire  eller  lige 
til  Venstre,  allerede  den  Sideboiningen  ledsagende 
Torsion  bevirker  en  Afvigelse  enten  bagtil  eller  fortil. 
Er  den  oprindelige  Boining  til  Hoire  og  bagtil,  saa 
vil  den  compenserende  Boining  være  til  Venstre  og 
fortil  og  saa  fremdeles.  Enkelte  Forfattere  have  vel 
antaget,  at  disse  Ligevægts-Krumninger  kun  findes  i 
forældede  Tilfælde,  og  stotte  denne  Mening  paa  den 
Kjcndsgjcrning,  at  man  i mange,  endog  temmelig  vidt 
fremrykkede,  Skolioser  kun  finder  een  Krumning. 
Undersoger  man  imidlertid  noiere  disse  forældede  Til- 
fælde, da  vil  man  finde  et  aldeles  bestemt  Forhold  at 
bestaa  mellem  den  oprindelige  og  Ligevægtskrum- 
ningen,  som  paa  det  bestemteste  antyder,  atForandrin- 


*)  Man  sammenligne  Fig.  1 ined  Fig.  2. 

gerne  ere  foregaaede  samtidige,  og  Grunden,  hvorfor 
man  i de  friske  Tilfælde  og  i levende  Live  ikke  har 
kunnet  skjelne  Ligevægtskrumningerne,  at  være  den, 
at  processus  spinosi  kun  meget  ufuldkomment  an- 
give Rygsbilens  Afvigelser  til  Siden,  fordi  den  altid 
er  ledsaget  af  Torsionen,  som  virker  stærkest  paa  cor- 
pora  vertebrarum,  der  ere  skjulte  for  Iagttagelsen  i 
levende  Live.  Guérin  antog  derfor  i Begyndelsen  af 
sin  orthopædiske  Virksomhed  een  Krumning  at  være 
den  almindeligste  Form,  men  antager  nu,  at  der  sjel- 
dent  forekommer  nogen  Skoliose  med  færre  end  tre 
Krumninger. 

Det  er  en  Selvfolge,  at  enhver  Afvigelse  af  Ryg- 
soilens  normale  Retning  nødvendigvis  maa  have  Ind- 
flydelse paa  de  Deles  Form  og  Leie,  som  staa  i nær- 
mere eller  fjernere  Forbindelse  med  den.  Er  Afvi- 
gelsen saaledes  i Rygsbilens  Brystdel,  (pars  thoracic.), 
da  er  det  især  de  Dele,  som  danne  Brystkassen, 
samt  Skulderbladene ; i Lændedelen  er  det  Muskelpar- 
tierne paa  begge  Sider  af  pars  lumbaris  columnæ  verte- 
bralis  og  Hofterne ; i Halsdelen,  pars  cervicalis,  er  det 
fortrinsvis  Musl^elpartierne  paa  begge  Sidedelene  af 
Halsen,  som  ere  paavirkede. 

Det  maa  naturligvis  bero  paa  Graden  af  Ryg- 
soilens  Afvigelser,  hvor  betydelig  de  med  den  forbundne 
Deles  Forandring  ere.  I en  ringere  Grad*),  naar  man 
endnu  kun  ubestemt  kan  iagttage  en  Afvigelse  af  den 


*)  At  antage  en  bestemt  Gradsforskjcl  i Skoliosen,  som  Guérin  og 
flere  Forfattere  have  gjort,  er  unaturlig,  da  der  findes  en  aldeles 
jern  Overgang  fra  den  mindste  til  den  storste  Afvigelse. 

normale  Retning  af  processus  spinosi,  vil  man  i Reglen 
paa  den  ene  Side  af  disse  kunne  iagttage  en  noget 
storre  Fyldiglied  af  det  underliggende  Muskelparti, 
paa  den  anden  Side  en  tilsvarende  Fladhed.  Er  det 
Brystdelen  af  Rygsbilen,  som  afviger,  da  vil  man  me- 
get tidlig  kunne  iagttage  en  Forandring  i Skulderbla- 
denes Stilling.  Det  til  Buens  Convexitet  svarende 
Skulderblad  vil  nemlig  blive  loftet  noget,  saa  at  dets 
angulus  inferior  er  noget  lioiere  staaende  end  den  an- 
den Sides ; det  vil  tillige  lide  en  Dreining  om  sin  trans- 
verselle  Axe,  saaledes  at  dets  angulus  inferior  kommer 
til  at  staae  stærkere  frem  bagtil  og  fjerne  sig  fra 
Brystkassen,  dets  superlicies  posterior  vende  noget 
opad  og  udad.  Det  til  Buens  Concavitet  svarende 
Skulderblad  vil  lide  en  modsat  Leieforandring;  det 
vil  i det  Hele  staa  noget  lavere,  være  mere  applaneret, 
og  dets  indre  Rand  lobc  i lige  Linie  med  Rygsbilen. 
I de  lioiere  Grader  vil  Skulderbladet  paa  den  convexe 
Side  i det  Hele  taget  være  stærkt  frem  staaende,  dets 
Dreining  om  den  transverselle  Axe  vil  tiltage,  det  vil 
endnu  lide  én  Lcieforandring  ved  en  Dreining  om  sin 
longitudinclle  Axe,  som  lader  dets  superficies  posterior 
vende  udad,  og  ved  en  Dreining  om  en  Axe,  som  man 
tænker  sig  i Centrum  af  Benet  forfra  og  bagtil,  antage 
en  Retning,  ovenfra  nedad,  udvendigfra  indad,  saa  at 
dets  angulus  sup.  ext.  kommer  mere  udad  og  nedad, 
dets  ang.  inf.  mere  indad  og  opad.  Det  vil  dertil  have 
fjernet  sig  fra  Rygsbilen  o:  Afstanden  fra  dets  rnargo 
int.  til  processus  spinosi  vil  være  storre  paa  denne 
Side  end  paa  den  concavc.  Skulderbladet  paa  den 
concave  Side  staaer  lavere,  seer  mindre  ud,  dets  an- 

gulus  inferior  ligger  dybere  inde  i Muskelpartiet,  dets 
Retning  er  enten  vertical,  eller  ovenfra  nedad  lidt  ind- 
vendigfra  udad,  og  Afstanden  imellem  margo  int.  og 
processus  spinosi  er  mindre.  I denne  Leieforandring 
af  Skulderbladene  er  nogen  Modifikation  mulig,  efter- 
som Buens  største  Dybde  falder  over  eller  under 
Midten  af  Skulderbladet.  I det  store  Flertal  af  Sko- 
lioser  vil  Leieforandringen  med  ubetydelige  Modifika- 
tioner være  som  den  beskrevne.  Skulderbladenes 
Leieforandring  er  passiv  og  nærmest  bevirket  af  Rib- 
benenes forandrede  Stilling  og  Form.*) 

En  af  de  vigtigste  Form-  og  Leieforandringer, 
saavel  for  Deformitetens  kele  Habitus,  som  for  den 
store  Indflydelse  paa  de  til  Livets  Vedligeholdelse 
nødvendigste  Organer,  som  Rygradens  Sideboining 
medfører,  er  Ribbenenes.  Det  er  især  Torsionen,  som 
har  en  saa  betydelig  Indflydelse  paa  hele  Brystkassens 
Form,  og  som  danner  det  egenlige  Udgangspunkt  for 
Ribbenenes  Deformiteter.  Idet  Ryghvirvlerne  dreies 
om  deres  verticale  Axer,  følge  Ribbenene,  som  ved 
deres  capita  ere  forbundne  med  et  overliggende  og 
underliggende  Hvirvelben  og  ved  deres  tubercula  med 
processus  transversi,  denne  Bevægelse,  og  paavirkes 
langt  mere  af  denne  end  af  Bevægelsen  til  Siden.  Den 
convexe  Sides  Ribben  danne  med  deres  bageste  Ex- 
tremitoter  en  efter  Torsionens  og  Sideboiningcns  Grad 
og  Udstrækning  mindre  eller  større  Fremstaaenhed 


D At  der  ogsaa  gives  en  paa  activ  Muskelconlraetion  beroende  Leie- 
forandring af  Skulderbladene,  skal  jeg  lier,  for  al  forebygge  IMis- 
forstaaelse,  kun  antyde. 

udenfor  processus  spinosi  paa  den  bagre  Sidedel  af 
Ryggen  (Sidepukkel),  tabe  derved  den  for  deres  Lege- 
mer normale  Boining  langs  med  Sidedelen  af  Bry- 
stet, og  udliges  ved  deres  til  Brystbenet  stodende  for- 
reste Extremiteter,  hvorved  Sidedelen  og  den  forreste 
Del  af  Brystet  bliver  applaneret  og  ligesom  tilbage- 
trukken. De  ere  desuden,  paa  Grund  af  Sideboiningen, 
mere  adskilte,  (have  storre  Intercostalrum).  Den  con- 
cave  Sides  Ribben  antage  en  hines  modsat  Form  og 
Beskaffenhed.  Deres  bageste  Extremiteter  tabe  deres 
normale  Boining  og  udliges,  hvorfor  den  bagre 
Sidedel  af  Ryggen  seer  ud  som  indfalden,  har  tabt 
sin  normale  Fyldighed  og  Runding;  i deres  Forlob 
fortil  henimod  Brystbenet  tiltager  deres  Boining, 
som  ved  deres  forreste  Extremiteter  bliver  saa  betyde- 
lig, at  den  endog  overgaaer  den  normale  og  derved 
lader  denne  Side  af  Brystets  Forflade  staae  stærkt 
frem,  hvilket  er  saa  meget  mere  ioinefaldende,  som 
den  modsatte  Side  er  fladere  og  tilbagetrukken.  Som 
almindelig  Regel  og  af  Grunde , som  senere  ville 
blive  fremsatte,  kan  dog  antages,  at  Deformiteten  af 
Brystets  Forflade  aldrig  er  saa  betydelig,  som  Bagfla- 
den skulde  lade  formode.  Paa  Grund  af  B oiningen 
til  Siden  ligge  den  concave  Sides  Ribben  tættere  sam- 
men, undertiden  som  i et  Knippe,  og  ere  desuden  sva- 
gere, tyndere,  smallere  og  mere  rundagtige.  Naar 
Torsionen  er  saa  betydelig,  at  superf.  ant.  corp.  ver- 
tebr.  dorsi  vende  bagtil,  da  snoe  de  bageste  Extremi- 
teter samt  endel  af  Legemerne  af  den  convexe  Sides 
Ribben  sig  om  de  mest  torquerede  Hvirvelben 
som  tidligere  anfbrt,  ligge  med  deres  indre  Flader  i 

Berbrelse  med  disse  Hvirvlers  i normal  Tilstand  for- 
reste Flader,  medens  den  konkave  Sides  bageste  Rib- 
bensender passere  ligesom  tvers  igjennem  Brystkavi- 
teten og  under  spidse  Vinkler  berdre  den  konvexe 
Sides  bagre  Ribbensender. 

Brystbenet  lider  ved  Ribbenenes  forandrede  Form 
og  Retning  en  Afvigelse  i dobbelt  Retning.  Det  dreies 
om  sin  longitudinelle  Axe  saaledes,  at  det  findes  in- 
klineret lienimod  den  til  Buens  Konvexitet  svarende 
Side,  og  om  en  Axe,  tænkt  i Centrum  af  Benet  lige 
forfra  bagtil,  saa  at  det  danner  en  skraa  Linie  ovenfra 
nedad  fra  hoire  til  venstre  eller  fra  venstre  til  hoire 
Side.  Hvilken  af  disse  Retninger  det  antager  beroer 
paa,  hvilke  Ribben  ere  de  mest  tilbagetrukne.  Er  det 
saaledes  nogle  af  de  bverste,  vil  manubrium  trækkes 
til  denne  Side,  er  det  nogle  af  de  underste  costæ  veræ 
(costæ  spuriæ  have  ingen  Indflydelse  paa  Brystbenets 
Stilling)  vil  manubrium  bevæges  til  den  modsatte  Side. 
Graden  af  Brystkassens  Deformitet  beroer  væsenlig 
paa,  hvilke  Ryghvirvler  der  ere  angrebne;  de  un- 
derste give  under  lige  Omstændigheder  en  mindre,  de 
mellemste  den  storste,  de  overste  ere  maaske  aldrig 
afvegne  anderledes,  end  som  kompenserende,  og  i en 
ringere  Grad. 

Jeg  har  ovenfor  omtalt,  at  Muskelpartiet  paa  begge 
Sider  af  Rygsoilen  ved  Torsionen  lider  en  Afvigelse  i 
Form  og  Leie.  Saaledes  vil  de  Muskellag,  som  ligge 
paa  den  konvexe  Side  være  mere  fremspringende,  de 
paa  den  konkave  Side  beliggende  tilsyneladende  være 
fladere.  Dette  har  sin  Grund  deri,  at  processus  trans- 
versi  ved  Axedreiningen  blive  stærkt  fremspringende  * 

paa  den  konvexe  Side,  og  der  véd  hæve  det  hele  Mu- 
skelparti, som  har  sit  Udspring  eller  Tilhæftning  herfra 
eller  herpaa.  Processus  transversi  paa  den  konkave 
Side,  som  bevæges  i modsat  Retning,  fortil,  komme 
til  at  ligge  dybere,  hvilket  ogsaa  maa  blive  Tilfældet 
med  det  tilsvarende  Muskelparti.  Boiningen  til  Siden 
vil  i regio  lumbaris  paa  den  konkave  Side  bevirke,  at 
en  Fold  dannes  imellem  costæ  spuriæ  og  crista  ossis 
ilei,  paa  den  konvexe  Side  derimod  lade  opstaa  en 
stdrre  Fyldighed  paa  dette  Sted.  Paa  Hofternes 
Form  og  Stilling  vil  allerede  dette  have  den  Indfly- 
delse, at  den  til  Konkaviteten  svarende  vil  tilsynela- 
dende være  mere  fremstaaende,  idet  dens  Konturer 
ere  bievne  skarpere,  uagtet  den  undertiden  ved  Maa 
linden  befindes  at  være  den  mindst  fremstaaende.  Thi 
hvilken  Hofte  der  i Virkeligheden  bliver  den  mest 
fremstaaende,  beroer  paa  hvor  og  hvorledes  Buen  en- 
der eller  begynder  i Lumbarregionen,  og  om  der  for- 
uden Skoliosen  findes  Deformitet  af  Bækkenet.  Som 
oftest  finder  ingen  sand  Afvigelse  af  Hofternes  Stilling 
Sted,  men  kun  den  nævnte  Forandring  i Formen;  i 
alle  de  Tilfælde  nemlig,  hvor  Skoliosen  ikke  strækker 
sig  nedenfor  den  sidste  Lændehvirvel , som  er 
Reglen.  I de  Tilfælde  derimod,  hvor  Skoliosen  tager 
sit  Udspring  fra  eller  ender  ved  Bækkenet  eller  den 
sidste  Lændehvirvel,  vil  ofte  findes  en  Forandring 
i Hofternes  Stilling,  saaledes  at  den  til  Konkaviteten 
svarende  vil  være  den  lavest  staaende. 

Forandringerne  i Bækkenets  Form  og  Stilling 
ville  blive  afhandlede  under  Skoliosens  pathologiske 
Anatomi. 

Forandringerne  af  de  Skoliosen  væscnligst  kon- 
stituerende Legemsdele,  som  vi  nu  i nogen  Detail, 
men  dog  kun  i Almindelighed,  have  gjennemgaaet, 
uiaa  nødvendigvis  yttre  deres  Indflydelse  paa  det 
hele  Legemes  Form  og  Stilling,  og  give  dette  et 
særegent  Præg  — en  bestemt  Habitus.  Legemets 
Holdning  er  saaledes  i hoi  Grad  paavirket.  Hove- 
dets Stilling  er  forandret;  den  konvexe  Sides  Skulder 
er  noget  høiere  staaende;  denne  Sides  Arm  bæres 
mere  tilbage,  den  ene  Hofte  er  mere  fremstaaende 
end  den  anden.  Hele  Truncus  inklinerer  mere  til  den 
ene  end  til  den  anden  Side,  og  der  findes  en  Tilboie- 
lighed  til  at  læne  Legemet  over  til  den  Side,  hvortil 
det  mest  inklinerer.  Ansigtsfarven  er  i Almindelighed 
bleg  og  sygelig;  naar  Affektionen  er  betydelig  og  for- 
ældet, findes  Hagen  meget  lang  og  Ansigtet  faaer  et 
ældre  Præg.  Legemet  holder  sig  magert  og  der  er 
et  synligt  Misforhold  imellem  den  korte  Truncus  og 
de  relativ  lange  Extremiteter. 

Hvad  jeg  hidtil  har  anført  om  Skoliosens  Diagnose 
i Almindelighed,  er  af  den  Natur,  at  derflm  neppe  kan 
reises  nogen  Tvivl  eller  være  mere  end  een  Mening. 
Det  er  imidlertid  ogsaa  det  eneste  Afsnit  af  denne 
Affektions  Pathologi,  hvorom  dette  kan  siges.  Thi 
om  dens  Aarsager,  dens  specielle  Diagnose,  dens  pa- 
thol ogiske  Anatomi,  dens  Prognose  og  dens  Behand- 
ling ere  Anskuelserne  og  Meningerne  ikke  alene  for- 
skjellige,  men  hinanden  undertiden  diametralt  modsatte. 


2* 

Forencl  jeg  gaaer  over  til  at  afhandle  de  specielle 
Former  af  Skoliosen,  maa  det  være  mig  tilladt  at 
anfore  og  drofte  de  af  Forfatterne  opforte  Aar  s ag  er 
til  Skoliosen,  som  passende  kunne  henfores  til  to  Klas- 
ser: de  som  virke  direkte  og  de  som  virke  indirekte 
ind  paa  de  Dele  , som  danne  Rygraden.  Til  de 
forste  høre:  Rachitis,  Skro  ful  o si  s,  (caries,  tuber- 
culosis),  Emollitio  ossium,  Svulst  af  Mellem- 
brusken (substantia  inter  vertebralis),  Asymetri  af 
Legemets  tvende  Halvdele.  Til  de  sidste  hore: 
Muskelkontraktur,  Lamhed,  organiske  Feil  i 
Brystet,  Muskelsvækkelse,  slet  Holdning  og 
visse  særegne  Beskjeftigelser,  Læsioner, 
som  frembringe  strammende  Ar,  Sammenvox- 
ninger,  Orm,  Krampe,  Kighoste,  o.  s.  v. 

Rachitis  er  af  alle  ældre  Forfattere  antaget  som 
en  af  de  hyppigste  Aarsager  til  Skoliosis;  dens  Ind- 
flydelse paa  Rygradens  Misdannelse  har  endogsaa  givet 
den  sit  Navn.  De  nyere  Undersøgelser  have  tilstræk- 
kelig godtgjort,  baade  at  Rachitis  anfalder  sidst  af  alle 
Ben  i Legembt  Rygraden,  og  at  det  store  Flertal  af 
Skolioser  forekomme  hos  Individer,  som  aldrig  have 
været  rachitiske.  Guérin *)  fandt  saaledes  hos  496  Ra- 
chitiske  kun  48  Skoliotiske,  og  Trousseau,  som  antager 
en  anden  Folgerække  af  Benenes  Angriben  i Rachitis  end 
Guérin,  har  for  Rygradens  Vedkommende  den  samme  An- 
skuelse. At  Rachitis  saaledes  maa  ansees  for  at  være 
en  af  Aarsagerne  til  Skoliosis,  er  udenfor  al  Tvivl, 
ligesom  ogsaa,  at  den  langtfra  er  den  hyppigste  eller 
den  eneste. 


*)  „Memolres  sur  les  charactéres  généraux  du  rachitisrae",  Par.,  1841. 

Ligesom  Forkjolelse  angives  som  almindelig  A ar- 
sag til  alle  mulige  indvortes  Lidelser,  antages  S kro- 
ful o si  s som  Aarsag  til  næsten  alle  udvortes  og  især 
kroniske  Sygdomme,  og  saaledes  spiller  denne  Syg- 
dom ogsaa  en  vigtig  Rolle  som  Aarsag  til  Skoliosen. 
Hvad  det  imidlertid  er  den  skal  bevirke  for  at  danne 
Udgangspunktet  for  Skoliosen,  derom  ere  Meningerne 
meget  delte.  Thi  snart  skal  den  blodgjore  Benene, 
snart  Bruskene,  slappe  Ligamenterne,  svække  Musk- 
lerne, bevirke  en  kronisk  Betændelse  i Benliinden  og 
Benet  med  paafolgende  Caries  og  Sammensynken  af 
Hvirvelbenslegemet;  igjennem  Fordoielsessvækkelse 
og  Svulst  i Mesenterialkjertlerne  virke  lammende  ind 
paa  Lændemuskierne  (Stromeyer) ; identificere  sig  med 
tuberculosis  og  afsætte  Tuberkelmaterie  i Hvirvelbens- 
legemerne o.  s.  v.,  o.  s.  v.  Da  Kjertelsygen  er  en 
Sygdom,  som  endnu  ikke  er  noie  begrændset,  da  den 
dertil  er  meget  udbredt,  især  meget  almindelig  i Barne- 
alderen, da  den  ikke  sjeldent  betinger  eller  staaer  i 
et  vist  Aarsagsforhold  til  kroniske  Lidelser  i Bensyste- 
met og  navnlig  i Ledene,  er  det  saare  naturligt,  at 
denne  Sygdom  fortrinsvis  er  bleven  antaget  som  Aar- 
sag eller  aarsageligt  Moment  til  Skoliosen.  A?  den 
Caries,  som  ikke  sjeldent  opstaaer  paa  et  eller  andet 
Sted  i Hvirvelsoilen,  hyppigst  i Lænderegionen,  som 
oftest  er  betinget  af  Tuberkeldannelse  i Benet,  men 
ogsaa  forekommer  uden  denne,  ofte  er  betinget  af 
eller  staaer  i Forhold  til  en  vis  Symptomgruppe, 
som  vi  pleie  at  benævne  Skrofulosis , er  utvivl- 
somt, men  ligesaa  vist  er  det,  at  denne  Affek- 
tion kun  undtagelsesvis  frembringer  Skoliosis , 


og 

naar  det  skeer,  da  kun  som  Ledsager  af  den  ky- 
photiske  Vinkelboining.  Udenfor  dette  maa  Skrofel- 
sygdommens  Indvirkning  paa  Dannelsen  af  Skoliosen 
ansees  for  meget  tvivlsom.  Thi  ingen  af  de  Foran- 
dringer, som  den  pathologiske  Anatomi  efterviser  i de 
Skoliosen  konstituerende  Væv  berettige  til  at  antage 
denne  Sygdomsaarsag,  ligesom  ogsaa  den  Betragtning, 
at  mange  Skoliotiske  aldrig  have  været  skrofulose, 
maa  tjene  til  at  bestyrke  vor  Tvivl.  Som  dispone- 
rende og  okkasionel  Aarsag  har  Kjertelsygdommen  sin 
Betydning  i Skoliosens  Udvikling  og  Fremgang. 

Emollitio  o,ssium,  som  tidligere  har  været  an- 
taget ensbetydende  med  Rachitis,  men  som  baade  den 
pathologiske  Anatomi  og  Kemi  have  viist  at  være  en 
grundforskj ellig  Sygdom,  og  kun  at  have  den  ene 
Egenskab,  Blodheden  af  Benene,  tilfælleds  med  Ra- 
chitis, opfores  af  nogle  Forfattere  som  umiddelbar 
Aarsag  til  Skoliosen.  At  Emollitionen  af  Benene,  naar 
den  angriber  Rygsoilen,  kan  bevirke  Forandringer  i 
dennes  Form,  er  ingen  Tvivl  underkastet;  men  denne 
adskiller  sig  da  ved  saa  væsenlige  Karakterer  fra 
den  Lidelse,  som  beskjeftiger  os  her,  at  Feiltagelse 
kun  er  mulig  for  den  Ukyndige. 

Svulst  af  Mellembrusken:  substantia  inter- 
vertebralis,  er  af  Delpech  og  flere  nyere  Forfattere 
efter  ham , antaget  som  en  af  de  hyppigste  Aar- 
sager  til  den  almindeligst  forekommende  Skoliosis. 
Delpech  stotter  denne  sin  Anskuelse  paa  Præpa- 
rater af  Skoliotiske,  hvor  han  har  fundet  ikke  ube- 
tydelig Svulst  af  Mellembruskene,  og  Hvir- 
velben afvegne  i en  Hovedboiningen  under- 

tiden  modsat  eller  fra  denne  afvigende  Ret- 
ning, uden  nogen  Lidelse  af  det  afvegne 
H v i r v e 1 b e n.  Dersom  Delpech’s  Iagttagelse  er  rigtig, 
staaer  den  i Strid  med,  livad  den  pathologiske  Anatomi 
lærer  om  Sygdommene  i Bruskene,  der  aldrig  optræde 
som  selvstændige  eller  primære,  men  altid  overfores 
fra  de  med  et  rigere  Karnet  forsynede  eller  mere 
organiserede  Væv  til  disse  lidet  organiserede  og  med 
kun  ringe  Vitalitet  begavede  Legemer,  der  baade  i 
pliysiologisk  og  pathologisk  Henseende  spille  en  passiv 
Rolle.  Ved  noiere  at  gjennemgaa  Delpech’s  Iagtta- 
gelser, vil  man  ogsaa  linde,  at  de  maa  lade  opstaa 
Tvivl,  baade  om  deres  rette  Udtydning  og  om  Rigtig- 
heden af  de  udledede  Slutninger.  Naar  vi  saaledes 
linde  Mellembruskene  paa  Boiningens  konvexe  Side 
langt  tykkere  end  paa  den  konkave,  og  dette  afvex- 
lende  ved  de  forskj ellige  Bdininger,  snart  tykkere  til 
Hoire  snart  til  Venstre,  da  er  det  dog  utvivlsomt  rig- 
tigere, med  Theori  og  Erfaring  mere  overensstem- 
mende, at  antage  dette  for  en  Virkning  af  det  paa 
den  konvexe  Side  formindskede  og  paa  den  konkave 
Side  forogedc  Tryk,  end  for  Aarsagen  til  den  hele 
Deformitet,  frembragt  ved  en  aktiv,  paa  en  „phlegmasie 
sourde’  eller  „scrofuleuse”  beroende  Opsvulmen  af 
Mellembrusken  snart  paa  hoire  og  snart  paa  venstre 
Side.  Med  Hensyn  til  de  fra  Hovedbdiningen  mere 
eller  mindre  afvegne  Hvirvelben , da  forekommer 
mig  denne  Anomali,  der  kun  findes  som  sjelden  Und- 
tagelse, mere  at  bevise  den  store  Kraftanstrængelse, 
som  Legemet  anvender  for  at  gjenvinde  den  tabte 
Ligevægt,  end  en  formodet  Svulst  og  Emollition'  af 

Mellembrusken.  Jeg  antager  saaledes  Svulst  og  Emol- 
lition  af  substantia  intervertebralis,  der  er  anfort  som 
en  af  de  hyppigste  Aarsager  til  Skoliosis,  for  en  sind- 
rig, men  ubevist  Hypothese. 

As y m et r i af  Legemets  tvende  Side  halv- 
dele, som  medfodt  Legemsfeil,  maa  utvivlsomt  betrag- 
tes som  Aarsag  til  Skoliosis.  Delpech,  der  fdrst  har 
gjort  opmærksom  paa  denne  Aarsag,  har  fortrinsvis 
fundet  den  venstre  Side  at  være  den  mindst  udviklede, 
og  forfulgt  denne  Mindreudvikling  gjennem  alle  denne 
Sides  ydre  Organer.  Guérin  og  Rokitansky  have  fun- 
det denne  Asymetri  i Hvirvelbenene  saaledes,  at  der 
paa  den  ene  Side  har  været  enten  en  overtallig  eller 
en  undertallig  Sidehalvdel,  paa  den  ene  Side  25  sande 
Hvirvler  paa  den  anden  24,  eller  paa  den  ene  Side 
24  og  paa  den  anden  23.  Delpech  har  fundet  denne 
Aarsag  temmelig  almindelig,  og  afleder  Skoliosen  væ- 
senligt af  den  forkortede  venstre  Underextrimitet.  I 
de  hoiere  Grader  forekommer  den  meget  sjelden. 

Til  de  Aarsager,  som  indirekte  indvirke  paa  de 
Rygsoilen  konstituerende  Dele  henfores: 

Aktiv  Muskelsammentrækning.  Angaaende 
denne  Aarsag  til  Skoliosen  have  Læger  og  Orthopæder, 
som  have  beskjeftiget  sig  med  dette  Spbrgsmaal,  delt 
dem  i tvende  store  Leire.  Paa  den  ene  Side  staae 
næsten  alle  ældre,  men  især  tydske  Orthopæder  og 
Læger,  med  Jorg  i Spidsen,  og  af  de  Nyere  Fransk- 
mændene  Lachaise  og  Guérin,  som  antage,  paa  den 
anden  Side  de  fleste  franske  Læger  af  den  nyere  Skole, 
med  Englænderen  Shaw  i Spidsen,  som  forkaste  Muskel- 
sammentrækningen som  væsenlig  Aarsag  til  Rygradens 

Sidekrumning.  De  ældre  Læger  antoge  alle  i IH  orbin- 
delse  med  den  aktive  Muskelsammentrækning,  som  de 
henlagde  til  den  konkave  Sides  Muskler,  tillige  en  til- 
svarende Slapheds-  og  Svagliedstilstand  af  den  mod- 
satte Sides.  De  Nyere,  og  navnlig  Guérin,  gjore  ikke 
denne  Forskjel,  men  anse  enkelte  Muskler  eller  Mu- 
skelbundter, snart  paa  den  konvexe  snart  paa  den  kon- 
kave Side,  at  lide  af  Kontraktur  eller  Refraktion  (Kon- 
trakturens kroniske  Form,  efter  Guérin). 

Det  kan  ikke  være  min  Hensigt  her  at  indlade 
mig  i en  trættende  Detail  om  Alt,  hvad  der  er  anfort 
for  eller  imod  denne  Anskuelse*),  kun  Hovedmomen- 
terne  skal  jeg  tillade  mig  at  fremstille  saaledes,  at 
Dommen  ikke  vil  kunne  blive  vanskelig.  Naar  en 
hvilkensomhelst  Legemsdel,  som  er  forsynet  med  et 
stort  Muskelapparat,  antager  en  abnorm  Stilling,  da 
ligger  det  meget  nær  at  udlede  denne  af  Muskelkon- 
traktion, og  Sandsynligheden  af  denne  Antagelses  Rig- 
tighed stiger  med  Mangelen  af  andre  Aarsagers  Til- 
stedeværelse, og  den  tilsyneladende  eller  virkelig  sted- 
findende Kontraktur  af  de  paagjeldende  Muskler.  ‘Dette 
finder  i hoi  Grad  Anvendelse  paa  Skoliosen,  hvor  vi 
finde  den  med  stærke  Muskler  til  alle  Sider  omgivne 
Rygrad  at  boies  til  den  ene  eller  den  anden  Side, 
uden  nogen  anden  synlig  Aarsag,  end  de  til  Konkavi- 
teten svarende  forkortede,  paa  enkelte  Steder  fortyk- 
kede og  virkelig  kontraherede  og  strammende  Muskler. 


Vt)  I Werner’s  ovenanførte  Skrift  vil  man  kunne  finde  det  Herhid- 
horende  samlet. 

Dette  er  det  eneste  Argument  af  nogen  Betydenhed, 
som  er  fremsat  til  Begrundelsen  af  den  nævnte  An- 
skuelse. Betragte  vi  imidlertid  Sagen  noget  nærmere, 

da  ville  vi  finde,  at  den,  saa  simpel  som  den  end  ved 
• • 

forste  Oiekast  synes  at  være,  dog  indeholder  ikke  faa 
Omstændigheder , som  maa  lade  opstaa  Tvivl  om 
dens  Sandhed.  Vi  finde  saaledes  sjelden  eller  aldrig 
kun  een  Boining,  hyppigst  to,  ofte  tre  og  fire.  Der 
maatte  derfor  være  en  afvexlende  Kontraktion  og 
Slappelse  snart  paa  hoire  og  snart  paa  venstre  Side 
af  Rygradens  Muskler,  og  undertiden  flere  Gange  Kon- 
traktur og  Slaphed  i Forlobet  af  den  samme  Muskel. 
Skoliosen  forekommer  hyppigst  i Rygradens  Brystdel 
medKonvexiteten  til  Hoire,  og  som  en  Folge  deraf  skulde 
det  nærmest  være  den  venstre  Sides  Muskler,  som 
skulde  være  stærkere  og  have  Overvægten  over  den 
hoire  Sides,  hvilket  strider  mod  den  daglige  Erfaring. 
Naar  vi  noiere  undersoge  den  konkave  Side,  da  ville 
vi  vel  hist  og  her  kunne  finde  Muskelpartier  fortyk- 
kede og  enkelte  Muskelbundter  strammende,  men  i 
det  Hele  taget  vil  man  finde  denne  Sides  hele  Muskel- 
apparat mindre  stærkt  udviklet  end  i Normaltilstanden, 
navnlig  naar  Skoliosen  har  naaet  en  lioiere  Grad, 
hvilket  den  pathologiske  Anatomi  ogsaa  stadfæster. 

Men  der  gives  ogsaa  Forfattere,  som  antage,  at 
Overvægten  er  paa  den  konvexe  Sides  Muskler  og 
navnlig  lade  de  brede  Rygmusklcr,  nemlig  m.  m.  cu- 
cullares,  rhomboidei  og  serrati  post.  bidrage  til  Skolio- 
sens  Udvikling,  og  stotte  denne  Anskuelse  paa  den 
hoire  Sides  Overvægt  over  den  venstre,  de'  nævnte 
Musklers  Fyldighed  og  sammentrukne  Tilstand  paa  den 

konvexe  Side,  de  samme  Musklers  slappe  og  ligesom 
atrophierede  Tilstand  paa  den  konkave  Side.  Skulde 
de  brede  og  tværlobende  Muskler  paa  Ryggen  danne 
Udgangspunktet  for  Skoliosen,  da  vilde  den  Omstæn- 
dighed staa  i aabenbar  Strid  hermed , at  Hvirvel- 
benene Ted  Torsionen  netop  dreies  i en  disse 
Musklers  Virkning  lige  modsat  Retning,  idet  vi  oven- 
for have  anfort,  hvad  der  er  ubestridelig  Kjendsgjer- 
ning,  at  Hvirvelbenslegemerne  dreie  sig  til  Konvexite- 
tens  og  processus  spinosi  til  Konkavitetens  Side.  Sko- 
liosis  forekommer  hyppigst  i Barnealderen,  langt  hyp- 
pigere hos  Pigeborn  end  hos  Drenge,  dens  Udvikling 
ledsages  næsten  altid  af  Svækkelse,  altsammen  Om- 
stændigheder, som  paa  det  stærkeste  tale  imod  dens 
Oprindelse  af  forstærket  Muskelvirksomhed.  Pelletan’s*) 
Yttring,  som  jeg  finder  ganske  overeensstemmende 
med,  hvad  Erfaringen  lærer,  skal  jeg  saa  meget  hellere 
anfore  her  ordret,  som  jeg  i Pelletan  har  fundet  den 
sindrigste  Fortolker  af  Skoliosens  physiske  Phæno- 
mener.  „Naar  man  undersoger  den  venstre  (konkave) 
Sides  Muskler,  vil  man  finde  dem  fortykkede,  men 
tillige  forkortede,  en  Omstændighed,  som  langtfra  at 
fremkalde  Tanken  om  en  forhoiet  Muskelvirksomhed, 
tvertimod  er  en  ligefrem  Forhindring  for  disse  Musk- 
lers tilstrækkelige  Kraftyttring,  da  de  befindes  at  være 
i den  Tilstand,  v ori  Kontraktionen  skulde  sætte  dem 
for  at  bevæge  Rygraden  5 hvilket  beviser,  at  Rygraden 


*)  Maisonabe,  1.  a.  c.  T.  1,  P.  373. 

liar  bSiet  sig  til  dem,  men  ikke,  at  de  have  boiet 
Rygraden.  Man  vil  desuden  bemærke,  at  den  konkave 
Sides  Muskelvirksomhed  stedse  lindes  i en  meget 
mærkelig  Svækkelses-Tilstand.” 

Af  en  Yttring  hos  Shaw,  at  Belis  store  Opdagelse 
i Nervephysiologien  muligen  vilde  faae  Indflydelse  paa 
Forklaringen  af  Skoliosis,  og  at  navnlig  nervus  acces- 
sorius  Willisii  maaske  spillede  en  Rolle  i denne  Affek- 
tion , bragte  Stromeyer  til  at  skabe  sin  Theori 
om  Skoliosens  Oprindelse,  hvilken  han  offenliggjorde 
i Aaret  1836,  under  Titelen:  „Ueber  Paralyse  der 
Inspirationsmuskeln.”  Denne  Theori  indeholder  de 
tvende  Paastande:  at  Skoliosis  i de  allerfleste 
Tilfælde  udgaaer  fra  Deformiteten  af  Bryst- 
kassen, og  at  denne  er  afhængig  af  Lamhed  i In- 
spirationsmusklerne, hvoraf  den  vigtigste  i denne 
Henseende  er  musculus  serratus  anticivs  major.  Aar- 
sagen  til  den  hele  Affektion  skulde  atter  nærmest  være  at 
soge  i Paralyse  eller  Mangel  paa  Energi  i de  saakaldte 
Respirationsnerver,  som  forsyne  de  store  ydre  Inspira- 
tionsmuskler, hvilken  Lamhed,  vel  at  mærke,  kun  skulde 
være  partiel  med  Hensyn  til  Muskelvirksomheden,  da  den 
kun  træffer  den  uvilkaarlige  Inspirationsvirksomhed, 
men  lader  den  vilkaarlige,  af  Spinalnerverne  ledede, 
uskadt.  Stromeyer’s  Theori  optraadte  i det  nævnte 
Skrift  under  en  meget  beskeden  Form:  „til  nærmere 
Overveielse  og  noiere  Efterforskning  af  Tydsk- 
lands  beromte  Physiologer ,”  som  vilde  „glæde 
ham  uendelig”  ved  kun  at  „underkaste  hans  Skrift 
en  Kritik.”  At  hans  Glæde  imidlertid  ikke  har  været 

„uendelig”,  erfarer  man  af  hans  to  Aar  senere  udgivne 
Skrift:  „Beitriige  zur  operativen  Orthopædik”,  hvor 
han,  næstefter  at  gjentage  sin  Theori,  drager  tilfelts 
mod  J.  Mulle'r,  som  ikke  har  fundet  hans  Theori  be- 
kræftet ved  de  anstillede  Forsøg,  og  betyder  ham,  at 
det  ikke  er  paa  Froer,  man  skal  studere  Orthopædi, 
men  paa  skjæve  Rygge.  At  det  imidlertid  heller  ikke 
er  her,  man  skal  soge  hans  Theori  bekræftet,  er  han 
naiv  nok  til  senere  at  tilstaa,  da  han  udelukker  Or- 
thopæderne,  som  kun  se  de  forældede  Tilfælde  af 
Skoliosis,  hvor  Theorien  er  fordærvet,  og  ikke  have 
Forstand  paa  Aandedrættets  Physiologi.  Naar  ikke 
Stromeyer’s  Theori  havde  opnaaet  en  vis  Navnkun- 
dighed, jeg  antager,  efter  en  Yttring  i et  nylig  ud- 
kommet Skrift,*)  endog  herhjemme,  skulde  jeg  have 
ladet  det  bero  ved  det  allerede  Anforte;  nu  troer  jeg 
det  imidlertid  at  være  Pligt,  at  gaae  noget  nærmere 
ind  paa  Sagen. 

For  at  sætte  Læserne  ind  i den  Tankegang,  som 
gaaer  igjennem  Stromeyer’s  forst  citerede  Skrift,  skal 
jeg  tillade  mig  folgende  Citat,  Pag.  121  o.  f. : „Den 
langsomme  Udslukken  af  Nervevirksomheden  (Nerven- 
erregung)  forekommer  aabenbart  i de  Nerver,  som 
staa  i noie  Forbindelse  med  det  sympathiske  System, 
medens  de  for  den  vilkaarlige  Bevægelse  bestemte 
Nerver  hyppigere  blive  angrebne  af  pludselige  Lamhe- 
der. Dette  indtræffer  ved  Nerverne  for  Inspirationen, 


*)  „Om  Pigebørns  Opdragelse  i vor  Tid“,  ved  Book,  Kjobcnhavn, 
1852. 

som  staa  i den  noieste  Forbindelse  med  det  sympa- 
thiske  System.  De  svækkende  Indflydelser,  som  for 
det  meste  gaa  forud  for  Skoliosens  Opkomst,  for- 
mindske Trangen  til  Respiration  5 sygdommelige  Irri- 
tamenter i Underlivet  virke  afledende  paa  Cervi- 
kalfletningerne  (lios  smaa  Bdrn  skrofulose  og  andre 
Underlivsbesværligheder,  og  i Udviklingsperioden  de 
Forstyrrelser,  som  Uteri  vaagnende  Funktion  Indforer); 
og  paa  denne  Maade  opstaaer  formodenlig  Inspirations- 
musklernes ufuldstændige  Paralyse.”  Pag.  125.  „Saa- 
snart  det  er  bevist,  at  Skoliosen  beroer  paa  de  respi- 
ratoriske Nervers  Lamlied,  og  at  disse  i deres  Virk- 
somhed ikke  ere  underkastede  Villien,  men  det  vege- 
tative Livs  Nervesystem,  bliver  det  let  at  opstille  en 
Konjektur  over  den  engelske  Syges  (Rachitis)  Væsen. 
Rachitis  vilde  da  være  Paralyse  af  det  vegetative 
Nervesystem,  som  forsyner  Muskelsystemet  og  de  Dele 
af  Skelettet,  der  omgives  af  Muskelmasse.  Sammen- 
ligner man  Skoliosen,  som  Paralyse  af  de  respiratoriske 
Nerver,  med  Lamhed  af  nervus  facialis,  saa  kan  man 
sammenligne  Rachitis  med  Apoplexi.”(!)  At  Stromeyer 
to  Aar  senere  ikke  har  forandret  hverken  Anskuelse 
eller  Tankegang,  turde  folgende  Citat,  taget  ud  af  hans 
i 1838  udgivne  Skrift,  give  Vidnesbyrd  om:  „Da Hjer- 
tets Hypertrophi  hyppigt  er  ledsaget  af  neuralgiske 
Smerter  i den  venstre  Arm,  beviser  dette,  at  Hjertets 
Innervation  fortrinsvis  sker  fra  Rygmarvens  venstre 
Side,  formodenlig  paa  Grund  *af  Hjertets  Leie  til 
Venstre,  hvorfor  den  venstre  Sides  Nerver  ere  kortere. 
Derved  opstaaer  en  Afledning  af  Nervekraften  fra  den 
venstre  Arm,  hvorved  denne  bliver  svækket,  og  den 

hoire  erholder  derfor  ved  Brugen  Fortrinet.  Er  den 
venstre  Arms  habituelle  Svaghed  erklæret,  saa  behover 
Skoliosens  hyppigere  Forekomst  med  Konvexiteten  til 
Hoire  paa  Ryghvirvlerne  (vertebræ  dorsi)  ved  min  Ætio- 
logi af  Sygdommen  ingen  videre  Forklaring  („Er- 
orterung”)”. 

Baade  Romberg*)  og  Rokitansky  have  uden  Kom- 
mentar adopteret  Stromeyers  Anskuelser. 

At  Rygsoilen  er  det  Fundamentale  i Brystkassens 
Bygning,  antager  jeg  ikke  at  behove  noget  Bevis.  At 
dens  Misdannelse  i de  fleste  Tilfælde  skulde  udgaa  fra 
Brystkassen,  syntes  derfor  allerede  a priori  noget  vove- 
ligt at  antage.  Men  se  vi  hen  til,  hvad  Erfaringen  i 
den  Henseende  lærer  os,  ville  vi  neppe  kunne  give 
denne  Mening  Medhold.  Saaledes  finde  vi  ikke  sjel- 
dent  den  ene  Pleurahulhed  udspilet  af  et  pleuritisk 
Exsudat,  og  som  en  Folge  deraf  den  ene  Brysthalv- 
del betydelig  storre  end  den  anden,  Interkostal-Rum- 
mene  udvidede,  denne  Sides  Respirationsvirksomhed  i 
hdi  Grad  generet,  endog  ganske  afbrudt,  uden  at  dette 
har  nogen  synlig  Virkning  paa  Rygradens  normale 
Stilling.  Helbredes  Empyemet,  hvad  enten  dette 
nu  sker  ved  Opsugning  eller  ved  Udtommelse,  og 
den  paagjeldende  Brysthalvdel  derved  synker  sammen, 
bliver  mindre  i Omfang,  misdannet  ved  Ribbenenes  Indad- 
boining  og  Sænkning  samt  Interkostal-Runnnenes  For- 
mindskelse, da  se  vi  i mange  Tilfælde,  at  dette  heller 
ikke  yttrer  nogen  Indflydelse  paa  Rygradens  Form,  i 


O „Lehrbuch  der  Nervenkrankheiten  des  Menschen,"  Berlin,  184fi. 

enkelte  derimod,  at  det  vel  har  nogen,  men  en  hoist 
ringe*),  og  jeg  tor,  stottet  paa  Erfaringen,  paastaa, 
naar  dette  er  den  eneste  virksomme  Aarsag,  ingen  som 
kan  sammenlignes,  hverken  i Grad,  Udstrækning  eller 
Form,  med  den,  som  er  ejendommelig  for  den  saakaldte 
habituelle  Skoliosis,  hvorom  Stromeyer  skriver.  Ved 
emollitio  ossium  træffe  vi  undertiden  de  betydeligste 
Misdannelser  af  Brystkassens  Ben,  uden  at  Rygraden 
er  angreben.  Men  hvad  der  mere  end  alt  Andet  maa 
overbevise  os  om  Uholdbarheden  og  det  Intetsigende 
i Stromeyers  forste  Paastand,  er,  at  den  mindste  Form- 
forandring af  den  Del  af  Rygsoilen,  som  konstituerer 
en  Del  af  Brystkassen,  paa  det  bestemteste  og  med 
mathematisk  Noiagtighed  og  Vished  kan  forfolges  i de 
yderste  Detailler  til  de  andre  Dele.  som  give  Bryst- 
kassen sin  Form,  navnlig  til  Ribben  og  Brystben. 

Hvad  nu  den  anden  Paastand  angaaer,  at  Bryst- 
kassens Deformitet  er  afhængig  af  Respirationsner- 
vernes Lamhed,  da  mener  jeg,  at  den  er  ligesaa  uhold- 
bar som  den  forste. 

Om  Muligheden  af,  at  Respirationsvirksomheden  i 
de  store  saakaldte  ydre  Inspirations-Muskler  kan  være 
lammet,  og  den  vilkaarlige  Bevægelse  bestaa  i sin 
fulde  Kraft,  eller  omvendt,**)  skal  jeg  ikke  stride,  uagtet 


*)  Sec:  Tavle  5,  Kig.  5— 6. 

•ltt)  Romberg,  I.  a.  c.,  antager  delte  sidste  bevist  ved  den  Omstæn- 
dighed, at  begge  Skuldre  bos  den  Hemiplektiske  ved  Aandedrættet 
blive  bevægede  i samme  Itoide.  At  Skulderbladene  ved  Bryst- 
kassens Aandedrætsbevægelser  paa  en  fuldkommen  passiv  Maade 
maa  folge  disse,  er  en  ligefrem  Nodvendighed  af  deres  Leie,  og 
intet  Bevis  for  de  inspiratoriske  Musklers  Virksomhed. 

jeg  med  Werner  benegter  den;  men  hvad  jeg  derimod 
maa  bestride  er,  at  hvad  Stromeyer  anforer  i denne 
Henseende,  kan  fortjene  Navn  af  Bevis.  ThiatAande- 
drætsbe vægeiserne  hos  den  Skoliotiske,  paa  Grund  af 
Brystkassens  Misdannelse,  ere  generede,  og  at  de  der- 
for udfores  mere  med  Mellemgulvet,  er  Sandhed,  lige- 
som ogsaa,  at  den  mest  defigurerede  Brysthalvdel, 
naar  et  Tryk  paa  Underlivet  forhindrer  Mellemgulvet 
fra  at  virke,  maa  virke  med  mindre  Kraft  end  den 
mindre  Misdannede;  men  at  heri  skulde  ligge  Skygge  af 
Bevis  for,  at  hin  Sides  musculus  serratus  anticus  major 
skulde  være  lammet,  maa  jeg  benegte.  Det  meget 
Andet,  som  St.  anforer  som  Bevis,  og  hvoraf  jeg  har 
givet  nogle  Prover,  ville  mine  danske  Læsere  vist  fri- 
tage mig  for  at  modbevise.  Naar  man  har  gjennem- 
læst  det  Herhidhorende  hos  Stromeyer,  da  vil  man 
have  Folelsen  af,  at  Brystkassen  ved  Do  den  maatte 
synke  sammen,  som  en  bristet  Blære. 

Delpech  anforer,  at  organiske  Sygdomme  i 
Brystets  Organer,  navnlig  indsuget  Empy  em  og 
helede  tuberkulose  Kaverner  i Lungerne,  kunne  give 
Anledning  til  Skoliosis,  og  begrunder  denne  Anskuelse 
paa  Dannelsen  af  modulært  Væv,  med  den  for  dette 
Væv  eiendonnnelige  Sammentrækningsevne.  Jeg  har 
allerede  ovenfor  omtalt  Empyemets  Virkning  paa 
Brystkassens  Misdannelse,  og  den  i enkelte  Tilfælde 
deraf  flydende  Indvirkning  paa  Rygsoilens  Stilling, 
saaat  jeg  kan  forbigaa  den  nærmere  Droftelse  af 
denne  Aarsag  her,  saa  meget  mere,  som  de  fleste  For- 
fattere ere  enige  i at  tillægge  denne  en  meget  under- 
ordnet Betydning.  Angaaende  de  helede  eller  sam- 

menskrumpcde  Lungekaverner , da  antager  jeg,  at 
Delpecli  mere  af  tlieoretiske  end  praktiske  Hen- 
syn har  opfort  dem  som  Aarsager  til  Rygradens 
Misdannelser,  da  han  herpaa  bygger  Theorien  om 
det  inodulære  Væv. 

Mus  kel  s vække  Ise  ledsager  meget  ofte  Skolio- 
sens  Udvikling,  og  bliver  derfor  ogsaa  af  flere  Forfat- 
tere, og  navnlig  Brodie,  anset  som  dens  eneste  Aarsag. 
Det  maa  imidlertid  anses  for  meget  tvivlsomt,  om 
Muskelsvækkelse  alene  er  istand  til  at  frembringe 
Rygradsskjævhed.  Hos  Rekonvalescenter  efter  svæk- 
kende og  langvarige  Sygdomme  se  vi  saaledes  ofte 
Muskelsvækkelsen  i hoieste  Grad  at  være  tilstede,  uden 
at  nogen  Sideboining  af  Rygraden  bliver  en  Folge 
deraf;  derimod  se  vi  bestandig,  at  de  naturlige  Boi- 
ninger  af  Rygsoilen  blive  forogede  ved  tilstedeværende 
Svækkelse,  være  det  sig  nu  af  Alderdom,  Sygdom, 
Udtommelser  eller  andre  Aarsager.  Der  er  Intet,  som 
berettiger  os  til  at  antage,  at  ikke  den  samme  Lov 
skulde  være  gjeldende  i den  barnlige  Alder,  hvor  de 
fleste  Skolioser  forekomme,  og  vi  se  derfor  ogsaa 
mangfoldige  Born,  som  af  de  forskj elligste  Aarsager 
lide  af  hoi  Grad  af  Muskelsvækkelse,  uden  at  denne 
ledsages  af  eller  har  Skoliosis  til  Folge,  ligesom  vi  ogsaa 
paa  den  anden  Side  kunne  træffe  Skoliotiskc,  der  ere  lige 
saa  kraftige,  som  fuldkomment  lige  og  normalt  udviklede 
Born.  Skulde  vi  derfor,  af  Muskelsvækkelsens  hyppige 
Forekomst  hos  Skoliotiske,  antage  den  at  staa  i noget 
nærmere  Forhold  til  Skoliosen,  da  maatte  det  blive 
enten  som  disponerende  Aarsag,  eller  som  Virkning  al 
samme.  Thi  det  vil  ikke  kunne  negtes,  baade  at  en 

kraftig’  Muskulatur  er  en  væsenlig  Stotte  for  Rygsoilens 
Ligevægt,  og  at  de  hoiere  Grader  af  Skoliosis  virke 
hemmende  ind  paa  de  til  Legemets  kraftige  Udvikling 
nodvendige  Organers  Funktioner. 

Af  alle  de  Aarsager,  som  antages  at  kunne  frem- 
bringe Rygrads skjævhed,  er  ingen,  som  baade  afLærd  og 
Læg  anses  for  mere  virksom  og  mere  almindelig,  end 
Vanen  ved  visse  Stillinger  og  Beskj  eftigelser 
at  give  Legemet  en  skjæv  Retning,  en  slet 
Holdning,  hvortil  ogsaa  maa  henfores  den  hoire 
Haands  og  Arms  hyppigere  Anvendelse  end 
den  venstre.  Uagtet  vi  træffe  denne  Anskuelse  hos 
de  fleste  ældre  Forfattere,  er  det  dog  især  Shaw,  som, 
saa  at  sige,  har  bragt  den  i System,  og  antaget  den 
for,  om  ikke  den  eneste,  saa  dog  den  langt  overveiende 
hyppigste  Aarsag  til  Skoliosis.  Betragte  vi  Sporgs- 
maalet  isoleret,  da  vil  det  ikke  kunne  negtes,  at  sær- 
deles Meget  maa  tale  for  denne  Anskuelses  Rigtighed. 
Naar  Born  saaledes  bestandig  ligge  paa  samme  Side, 
bæres  paa  den  samme  Arm,  kun  die  det  ene  Bryst, 
fores  bestandig  ved  den  samme  Ilaand,  under  Leg 
eller  ved  Beskjeftigelse  fortrinsvis  benytte  den  hoire 
Arm  og  Haand,  indtage  den  samme  skjæve  Stilling 
olte  i flere  Timer  af  Dbgnet,  o.  s.  v.,  o.  s.  v.,  da  synes 
dette  paa  de  biode,  eftergivelige  og  i Udvikling  værende 
Hvirvelben  og  Mellembrusk  let  at  kunne  frembringe 
Indtryk,  i Begyndelsen  forbigaaende,  men  ved  den  sta- 
^å’e  Gjentagelse,  idet  de  virke  hemmende  paa  den 
normale  Væxt,  blivende,  ligesom  ogsaa  den  ved  disse 
Stillinger  og  Beskjeftigelser  frembragte  ulige  Muskel- 

virksomhed  vil  kunne  bidrage  til  at  vedligeholde,  ud- 
vikle og  foroge  disse  Indtryk. 

Se  vi  imidlertid  hen  til  den  Almindelighed,  hvori 
disse  saakaldte  Aarsager  forekomme  i det  daglige  Liv, 
sammenlignet  med  Skoliosens,  som  Sygdom  i Alminde- 
lighed betragtet,  sjeldne  Forekomst,  da  bor  denne 
Omstændighed  vistnok  lade  opstaa  Tvivl  om  Anskuel- 
sens Rigtighed,  og  under  alle  Omstændigheder  opmuntre 
til  en  noiagtigere  Undersbgelse.  Det  vil  saaledes  ikke 
kunne  negtes,  at  en  stor  Del  af  de  Kunster  og  Haand- 
værker,  som  den  menneskelige  Aands  Opfindsomhed 
have  frembragt,  tvinge  det  menneskelige  Legeme,  som 
arbeider  i disses  Tjeneste,  til  Stillinger  og  Bevægelser, 
som  vedligeholdes  og  gjentages  saa  ofte  og  saa  ved- 
holdende, at  dersom  Legemet  virkelig  skulde  være 
saa  modtagelig  for  disse  Indtryk,  som  det  af  Mængden 
af  Læger  anfores,  de  fleste  Kunstnere  og  Haandvær- 
kere  da  vilde  frembyde  Misdannelser  af  Legemet  og 
navnlig  af  Rygraden,  hvilket  Erfaringen  ingenlunde 
stadfæster.  Vel  bor  det  her  komme  i Betragtning,  at 
Legemet,  forend  det  anvendes  til  disse  Beskjeftigelser, 
i mange  Tilfælde  allerede  har  naaet  en  vis  Udvikling 
og  Modenhed,  som  gjor  det  mindre  modtagelig  for 
disse  Indtryk,  hvilken  Indvending  dog  for  mangfoldige 
Tilfælde  ikke  har  Gyldighed,  da  der  gives  mange  Born, 
endog  i en  yngre  Alder,  som  uden  Skade  for  Legemets 
normale  Udvikling,  enten  af  Lyst  eller  Nodvendighed, 
udove  disse  Beskjeftigelser.  Gjennemgaa  vi  noget 
nærmere  de  anfbrte  Aarsager,  da  ville  vi  finde,  at  ikke 
en  eneste  af  dem  alle  kan  betragtes  som  absolut,  som 
i ethvert  givet  Tilfælde  med  Nodvendighed  at  maatte 

frembringe  den  nævnte  Virkning,  tvertimod  vil  der 
være  faa  eller  ingen  Born,  som  jo  have  været  paa- 
virkede af  en  eller  flere,  eller  af  alle  de  anforte  Aar- 
sager  tilsammen,  uden  at  Virkningen  er  fremkommet. 
Men  hvad  der  maa  gjore  os  end  varsommere  i vor 
Slutning,  er  den  af  Delpech  anforte,  og  senere  mang- 
foldige Gange  gjentagne  Erfaring,  at  hvad  der  for 
den  overfladiske  Iagttagelse  og  Iagttager  er  bleven 
anset  for  Aarsag,  ikke  er  Aarsag,  men  Virkning.  Thi 
i mange,  for  ikke  at  sige  de  fleste,  af  de  Tilfælde, 
hvor  Barnet  antager  en  vedvarende  feilagtig  Stilling 
af  Legemet,  har  „en  slet  Holdning,”  „stygge  Vaner,” 
har  dette  vist  sig  at  bero,  ikke  paa  en  vilkaarlig  Feil 
hos  Barnet,  som  efter  Behag  kan  rettes,  men  paa  en 
bydende  Nødvendighed,  udsprungen  af  en  allerede  vidt 
fremskreden  Misdannelse.  Jeg  troer  derfor  ikke  at 
udsige  for  meget,  naar  jeg  benegter,  at  nogen  af  de 
anforte  Aarsager  med  Grund  bære  dette  Navn; 
disponerende  og  okkasionelle  aarsagelige  Momenter 
kunne  de  utvivlsomt  i flere  Tilfælde  være,  ikke  Mere. 

Kighoste,  Orm  og  Krampetilfælde  anses  af 
flere  Forfattere  for  Skoliosens  Aarsager.  Spor- 
ger man  paa  hvilken  Maade  disse  Sygdomme 
skulde  kunne  bevirke  Rygradens  Sideboining,  da  bli- 
ver Svaret:  enten  ved  den  almindelige  Svækkelse,  som 
de  foraarsage,  eller  ved  Nervesystemets  direkte  Paa- 
virkning.  Hvad  nu  den  forste  af  disse  Aarsager  an- 
gaaer,  da  har  jeg  tidligere  paavist,  at  Svækkelse  i og 
for  sig  ikke  er  istand  til  at  frembringe  en  Skoliose, 
og  skal  henholde  mig  dertil.  Nervesystemets  Paavirk- 
ning  er  af  Stromeyer  forklaret  som  Lamhed  eller  Man- 

gel  paa  Energi  af  Respirationsnerverne;  men  at  en 
saadan  virkelig  var  tilstede  eller  kunde  paavises,  er 
aldrig  bleven  bevist;  det  Eneste,  som  kan  siges  med 
Vished  angaaende  dette  Sporgsmaal,  er,  at  flere  Sko- 
liotiske  liave  lidt  af  de  nævnte  Sygdomme,  andre  have 
ikke  lidt  af  dem,  og  at  de  ere  meget  almindelige 
Børnesygdomme,  som  i Reglen  ikke  efterlade  Fdiger, 
det  skulde  da  være,  at  de  enten  kompliceredes  af 
andre  Sygdomme , eller,  hvad  for  den  sidstnævntes 
Vedkommende  ofte  er  Tilfældet,  ere  afhængige  af  andre, 
og  undertiden  organiske  Lidelser,  hvoraf  de  ere  et 
Symptom. 

Udvortes  Læsioner,  som  frembringe  Sanunen- 
voxninger,  strammende  Ar,  eller  direkte  paavirke  Ryg- 
soilen,  f.  Ex.  ved  Fractur,  kunne  bevirke  en  Afvigelse 
af  Rygsoilens  lige  Retning,  som  dog  vistnok  yderst 
sjelden  har  Skoliosis  tilfolgc. 

Endnu  staaer  tilbage  at  omtale  en  Aarsag  til- Sko- 
liosis, som  især  af  Guérin  tillægges  megen  Vægt:  Le- 
gemets hurtige  Væxt.  Delpech  har  gjort  opmærk- 
som paa  et  Gjensidigheds-Forhold  mellem  Ben-  og 
Muskelsystemets  Væxt  og  Udvikling,  som  Erfaringen 
synes  at  stadfæste.  Naar  nemlig  Skelettet  voxer  ufor- 
holdsmæssig stærkt  og  hurtigt,  da  Ander  konstant  en 
samtidig  Svækkelse  af  Muskelsystemet  Sted,  som  dels 
forklares  af  et  rent  vitalt  Forhold,  som  vi  ofte  have 
Ledighed  til  at  iagttage,  at  nemlig  en  foroget  Virksomhed 
i det  ene  Organ  eller  System  har  en  formindsket  Virk- 
somhed til  Folge  i det  andet,  og  dels  af  et  rent  meka- 
nisk, nemlig  den  ved  Benenes  Væxt  i Længden  frem- 
bragte Stramning  eller  Udstrækning  af  Muskelvævet. 

Guérin  og  Gynther  have  paavist,  at  Legemets  Væxt  i 
Hdiclen  sker  ligesom  periodisk,  idet  der  nemlig  ben- 
gaaer  en  Tid,  undertiden  indbefattende  et  Tidsrum  af 
1 til  2 Aar,  hvor  Væxten  næsten  er  standset,  som 
afloses  af  et  andet  Tidsrum,  hvori  den  sker  paafal- 
dende hurtig  (Elongations-Stadium,  efter  Guérin).  Tids- 
rummet for  den  hurtige  Væxt,  som  i Reglen  falder 
imellem  det  7de  og  14de  Aar,  falder  nu  meget  hyppig 
sammen  med  Tidsrummet  for  Skoliosens  Begyndelse 
og  Udvikling;  intet  Under  derfor,  at  man  har  sat  det 
i Aarsagsforbindelse  hermed.  Endog  den  daglige  Tale- 
brug: „forvoxet”,  for  Begrebet:  „Skoliosis”,  tyder  hen 
paa  denne  Aarsagsforbindelse.  At  det  imidlertid  ikke 
er  den  hurtige  Væxt  alene,  som  er  istand  til  at  frem- 
bringe Skoliosen,  bevises  ved,  at  mange  Born  voxe 
meget  hurtigt,  uden  at  blive  skoliotiske,  ligesom  ogsaa, 
at  Skoliosen  kan  opstaa  hos  Born,  hvor  denne  hurtige 
Væxt  ikke  er  iagttaget.  Det  kan  imidlertid  ikke  dra- 
ges i Tvivl,  at  den  hurtige  Væxt  af  Hvirvelbenslege- 
merne i Iioiden,  med  den  dermed  i Forbindelse  staaende 
almindelige  Muskelsvækkelse,  maa  afgive  et  vigtigt  dis- 
ponerende aarsageligt  Moment  til  Skoliosens  Udvikling. 

Sammenfatte  vi  nu  under  et  fælleds  Synspunkt 
Alt,  hvad  der  er  anfort  som  Aarsag  til  Skoliosis,  da 
ville  vi  finde,  at  kun  den  paa  Asymmetri  af  Legemet  bero- 
ende, og  altid  medfodte,  er  en  ubetinget  Aarsag,  hvis 
Tilværelse  altid  og  under  alle  Omstændigheder  frembrin- 
ger sin  Virkning : Skoliosen ; at  Rachitis  ofte  forekom- 
mer uden,  undertiden  med  Affektioner  af  Rygs  odens 
Ben,  og  derved  bliver  Aarsag  til  Skoliosen;  at  emol- 

litio  ossilim,  organiske  Sygdomme  i Brystets  Organer 
og  udvortes  Læsioner  meget  sjeldent  frembringe  Side- 
krumninger af  Rygraden,  og  naar  dette  skeer,  da  altid 
med  en  Karakter,  der  er  meget  forsk j ellig  fra  den, 
som  vi  liave  angivet  for  Skoliosen  i Almindelighed. 

Men  et  meget  stort  Antal  af  Skolioser  forekomme 
uden  at  være  medfbdte,  uden  at  den  Syge  har  været 
rachitisk,  kort  sagt,  uden  at  vi  kunne  eftervise  den 
egenlige  Aarsag.  Det  er  for  denne  store  Klasse,  at 
den  ene  Theori  har  aflost  den  anden,  at  der  af  Man- 
gel paa  Aarsag  er  angivet  saa  mange,  at  dersom  de 
fleste  ikke  vare  fuldkomment  uvirksomme,  det  vilde 
være  lige  saa  stor  en  Undtagelse  at  se  et  velskabt 
Menneske,  som  nu  at  se  et  skjævt. 

Da  de  fleste  Forfattere  ensidigen  have  fastholdt 

et  bestemt  aarsageligt  Moment,  som  skulde  passe  og 

gjelde  for  alle  Skoliosens  Former,  og  derved  have 

bidraget  meget  til  at  forvirre  Begreberne  om  Aarsags- 

Forholdene,  og  da  vi  for  Oieblikket  maa  tilstaa  vor 
Mangel  paa  Kundskab  til  Aarsagsforholdene  for  en 
stor,  vi  tor  paastaa,  den  storste  Klasse  af  Skolioser, 
har  jeg*  taget  i Betænkning  at  lægge  Aarsagsbegrebet 
til  Inddelingsprincip,  som  vistnok  ellers  vilde  have 
været  det  naturligste  og  simpleste,  men  derimod  vil- 
kaarlig  valgt  de  tre  Hovedformer,  hvorunder  Skoliosen 
hyppigst  optræder,  og  aldeles  forbigaaet  de  Former, 
som  skylde  tilfældige  Omstændigheder  deres  Op- 
rindelse , eller  ere  et  uvæsenligt  Symptom  af  andre 
Sygdomme,  og  paa  Grund  af  deres  ringe  Udviklings- 
grad og  sjeldne  Forekomst  ingen  praktisk  Betyd- 
ning have. 

Den  med  fodte  S kj  æv  hed 

(Scoliosis  congenita) 

* 

beroer  paa  Asymmetri  af  Legemets  tvende  Side-Halv- 
dele. 1 de  hoiere  Grader  forekommer  den  vistnok 
sjelden,  hvorfor  ogsaa  Rokitansky’s  Yttring  om  Sjelden- 
heden  af  de  herhidh orende  Præparater  i de  pathologisk- 
anatomiske  Museer  taler.  Delpecli  vil  derimod  have  iagt- 
taget den  i de  mindre  udtalte  Grader  ikkesaa  ganske 
sjeldønt,  og  Guérin  antager,  at  en  stor  Del  af  de  saa- 
kaldte  habituelle  Skolioser  ere  medfodte,  og  skylde  deres 
Oprindelse  Hvirvelbenenes  Asymmetri,  men  at  Forskj el- 
len paa  de  tvende  Sidehalvdele  er  meget  ubetydelig, 
og  derfor  lidet  ioinefaldende,  hvilket  imidlertid  ikke 
vil  sige  andet,  end  at  opstille  en  ny  Theori  om  den 
habituelle  Skolioses  Oprindelse. 

I de  Tilfælde,  som  Delpech  har  iagttaget,  hvilket 
stemmer  overens  med  mine  Erfaringer,  har  altid  den 
venstre  Sidehalvdel  været  den  mindre  udviklede,  hvilken 
Mindreudvikling  han  endog  vil  have  iagttaget  i Hjernens 
Hemisphærer,  hvoraf  han  udleder  en  formindsket  Inner- 
vation  for  hele  den  venstre  Sidedel  af  Legemet  og  en 
derpaa  beroende  Underordnen  af  denne  Side  af  den  koire. 
Yed  at  sammenligne  de  tvende  Oine , har  han 
fundet  det  venstre  Oie  baade  mindre  og  ikke  liggende 
i samme  Plan ; den  venstre  Overextremitet  mindre  og 
kortere  end  den  hoire;  den  hele  Sidehalvdel  af  Krop- 
pen, saavel  for  som  bagtil,  paa  den  venstre  Side  mindre 
udviklet  i alle  Detailler;  den  venstre  Underextremitet 
ligeledes  baade  mindre  og  kortere. 

Den  heraf  opstaaede  Skoliose  har  altid  havt  Hoved- 

boiningen  i Lændcclclen  af  Rygsoilen,  med  Konvexi- 
teten  imod  den  mindre  udviklede  Side,  og  Supplcmcn- 
tærboiningen  i Rygsoilens  Brystdel,  med  Konvexiteten 
til  Hoire.  Saasnart  Barnet  er  begyndt  at  gaa,  er 
Skoliosens  Udvikling,  som  Delpech  nærmest  udleder 
fra  den  forkortede  og  mindre  udviklede  Underextre- 
mitet,  begyndt,  men  dog  ere  i flere  Tilfælde  Aar  hen- 
gaaede,  forend  Skoliosen,  som  bar  været  ledsaget  af 
Halten,  er  bleven  opdaget  af  Forældrene. 

; 

Den  r a e h i t i s k e § k j æ v h e <1. 
(Scoliosis  rachitica). 

Da  Rachitis  kun  forekommer  i den  barnlige  Alder, 
og  næsten  udelukkende  forend  det  fyldte  andet  Leve- 
aar,  vil  denne  Skoliose,  foruden  at  den  enten  maa 
være  ledsaget  af  eller  opstaaet  efter  rachitiske  Symp- 
tomer, have  en  for  Skoliosen  i Almindelighed  temmelig 
tidlig  Oprindelse.  Den  vil  dernæst,  som  en  Folge  af 
den  Orden,  hvori  Benene  blive  angrebne  af  Rachitis, 
have  sit  Udgangspunkt,  sin  Hovedboining,  fra  Læn- 
deregionen,  med  Konvexiteten  enten  til  Hoire  eller 
Venstre.  I en  tidligere  Alder  vil  derfor  Diagnosen 
ikke  have  nogen  Vanskelighed.  Senere  derimod,  naar 
de  fleste,  eller  maaske  alle  Sporene  af  den  tidligere 
tilstedeværende  Rachitis  ere  udslettede,  og  Relationerne 
usikkre,  kan  den  specielle  Diagnose  være  vanskeligere. 
Lægge  vi  imidlertid  Mærke  til,  at  Rachitis  altid  standser 
Legemets  normale  Væxt  i Iloiden,  gjor  Figuren  mere 
sammentrængt  og,  om  jeg  saa  maa  udtrykke  mig, 
klodset;  at  Boiningen  i Lænderegionen  er  den  primære, 
overgaaer  Boiningen  i Brystregionen,  baade  i Stor- 

relse  og  Ueftergivenhed  ved  Extension;  at  Ryggen, 
især  Lændedelen,  paa  Rachitiske  pleier  at  være  usæd- 
vanlig haarrig  (Guérin),  og  desforuden  ikke  taber  de 
almindelige  Spor,  som  Rachitis,  naar  den  har  været 
tilstede  i en  hoiere  Grad,  altid  efterlader  paa  Ledenes, 
Bækkenets,  Brystkassens  og  Hovedets  Form;  da  troer 
jeg,  at  den  specielle  Diagnose  i de  fleste  Tilfælde  vil 
være  mulig. 

Den  almindelige  Skjævhed. 

(Scoliosis  habitualis). 

Saagodt  som  alle  Forfattere,  der  have  skrevet 
over  det  Theina,  som  beskjeftiger  os  her,  underfor- 
staa  ved  „Skoliosis”  den  Form  deraf,  som  det  nu  er 
min  Hensigt  at  skildre,  og  som  jeg  ogsaa  nærmest  har 
havt  for  Oie,  ved  at  omtale  Skoliosen  i Almindelighed. 
Den  danner,  efter  min  Anskuelse,  en  aldeles  bestemt 
og  noie  betegnet  Sygdomsform,  som  kun  har  det  en- 
kelte Symptom,  Rygsoilens  Sideboining,  tilfælleds  med 
de  andre  Former,  hvoraf  atter  denne  Afvigelse  af  Ryg- 
radens Stilling  er  et  tilfældigt  Symptom. 

Med  Hensyn  til  Hyppighed,  da  kan  jeg  kun  ganske 
i Almindelighed  udsige  (da  ingen  statistiske  Data  haves, 
hvortil  jeg  kan  stotte  min  Paastand),  at  den  danner 
det  langt  overveiende  Flertal  af  forekommende  Skolio- 
ser,  og,  med  Hensyn  til  Udbredning,  at  det  synes  som 
Sygdommen  bliver  mere  og  mere  almindelig  og,  saa- 
vidt  jeg  har  kunnet  bringe  i Erfaring,  er  alene  ind- 
skrænket til  de  tempererede  Klimater,  men  forekommer 
sjeldent  eller  aldrig  i de  tropiske. 

Den  habituelle  Skoliose  er  en  Børnesygdom,  der 

forekommer  hyppigst  i Alderen  fra  det  7de  til  det  14de 
Aar,  langt  hyppigere  hos  Piger  end  hos  Drenge-,  An- 
givelserne herom  variere  mellem  9 af  10  og  19  af  20. 
Den  forekommer  langt  hyppigere  med  den  overste 
Bues  Konvexitet  i Brystregionen,  til  Hoire,  og  den 
underste  Bues  Konvexitet  i Lænderegionen,  til  Venstre, 
end  omvendt;  Angivelserne  herom  variere  ogsaa,  men 
man  kan  som  Middeltal  antage  Forholdet  at  være  som 
10  til  1 *).  Sygdommen  udvikler  sig  meget  ofte  samtidig 
med,  eller  kort  efter,  at  Legemet  er  voxet  betydeligt 
og  i kort  Tid.  Udviklingen  sker  meget  forsk] el- 
lig , snart  langsommere,  snart  hurtigere,  undertiden 
periodisk,  ligesom  Væxten.  Til  hvilken  Grad  at  De- 
formiteten vil  udvikle  sig,  er  det  som  oftest  umuligt 
at  forudsige;  jo  spinklere  Legemet  er,  jo  svagere  Mu- 

4' 

skulaturen  og  Konstitutionen  i det  Hele,  jo  fjernere 
Legemet  er  fra  sin  fuldendte  Udvikling,  jo  uheldigere 
Livsforholdene,  jo  flere  af  de  Aarsager,  som  antages 
at  befordre  Sygdommens  Udvikling,  en  desto  hoiere  Grad 
vil  Misdannelsen  naa.  Undertiden  standser  den  i 
længere  Tid,  Maaneder  og  Aar,  for  atter  at  begynde 
sine  Fremskridt,  uden  at  det  altid  er  muligt  at  efter- 
vise Aarsagen.  Ikke  sjeldent  bliver  den  staaende  paa 
et  mindre  Udviklingstrin  hele  Livet  igjennem. 

Forend  eller  samtidig  med  Deformitetens  Udvik- 
ling gaae  ofte  folgende  almindelige  Symptomer : Nogen 
Mathed  og  Træthed,  som  dog  ofte  kun  spores  under, 
eller  kort  efter,  en  længere  vedvarende  legemlig  An- 


*)  Ruhrincr:  „Die  seitliche  Ruckgrats  Verkriimmung”,  Berlin  1851, 
antager  Korholdet  at  være  = 100  : 1. 

strængelse,  som  imidlertid  tidligere  ikke  har  været 
sporet;  Smerter  i den  ene  eller  den  anden  Side,  i 
Epigastrium,  langs  Ribbenene,  som  synes  at  være  neu- 
ralgiske;  sygeligt,  blegt  Udseende:  en  Tilstand,  som 
har  megen  Lighed  med  den  chlorotiske ; undertiden 
Chlorosis ; og  som  almindelig  Karakter:  Svækkelse. 
Fordoielsen  er  i Reglen  i Orden,  og,  saavidt  jeg  har 
havt  Ledighed  til  at  erfare,  paavirkes  Menstruationen 
ikke,  med  mindre  andre,  af  Misdannelsen  uafhængige, 
Sygdomme  samtidigen  ere  tilstede.  Jeg  anser  det  for 
meget  sjeldent,  at  en  habituel  Skoliose  udvikler  sig, 
uden  at  et  eller  flere  af  de  nævnte  Symptomer  ledsage 
dens  Udvikling;  ikke  sjeldent  er  en  eller  anden  Børne- 
sygdom, som  Skarlagensfeber,  Mæslinger,  Rodlinger, 
Kighoste  gaaet  forud  for  Sygdommens  Udvikling  eller 
Opdagelse,  hvilket  ikke  sjeldent  maa  kunne  ske,  da 
de  hyppigst  forekomme  i Aldersperioden  for  Skoliosens 
Udvikling,  uden  at  staa  i nogen  anden  Aarsagsforbin- 
delse  dermed,  end  at  de  foroge  den  Svækkelsestilstand, 
som  er  et  Symptom  eller  en  disponerende  Aarsag  til 
Skoliosen,  og  have  en  Afmagring  af  Legemet  tilfolge, 
som  lader  Misdannelsen  fremtræde  stærkere,  og  derfor 
lader  den  falde  lettere  i Oinene.  Stærkt  fremtrædende 
almindelige  Symptomer,  saaat  man  deraf  alene  skulde 
kunne  slutte  til  en  sig  udviklende  Skoliose,  forekomme 
vistnok  aldrig. 

Til  disse  almindelige  Symptomer  komme  snart 
andre,  som  paa  en  bestemtere  Maade  tyde  paa  den 
sig  udviklende  Misdannelse.  Barnets  Holdning,  som 
hidindtil  har  været  enten  upaaklagelig  eller  upaaagtet, 
giver  nu  jevnlig  Anledning  til  Paamindelser ; snart  er 

det  den  ene  eller  den  anden  Skulder,  som  koldes 
hoiere  eller  lavere  end  den  anden,  snart  den  ene  eller 
den  anden  Hofte,  som  skydes  længer  frem  end  den 
anden;  naar  Barnet  staaer,  stotter  det  kun  paa  det 
ene  Ben,  og  sætter  det  andet  foran  og  noget  fjernet 
fra  hint ; naar  det  sidder,  læner  det  kun  den  ene  Halv- 
del af  Ryggen  til  Stolens  Ryglæne,  og  er  det  ubesk jef- 
tiget,  kaster  det  denne  Sides  Arm  om  Ryggen  af  Stolen; 
er  det  beskjeftiget  med  Haandarbeide : Skrivning,  Teg- 
ning, o.  s.  v.,  som  kun  lægger  Beslag  paa  den  hoire 
Ilaand  og  Arm,  læner  det  sig  stærkt  paa  den  venstre 
Arm,  og  inklinerer  Overkroppen  stærkt  til  denne  Side. 
Ere  begge  Hænder  beskjeftigede  : ved  Syning,  Strik- 
ning, Musik,  o.  s.  v.  inklinerer  Legemet  ligeledes  til 
den  ene  eller  andenSide,  hyppigst  til  Venstre,  og  ved 
nbier  e Betragtning  vil  man  tillige  finde,  at  det  ikke 
alene  er  til  den  ene  eller  den  anden  Side  det  inkline- 
rer, men  at  det  er  fordreiet  saaledes,  at  Legemets  for- 
reste eller  bageste  Flade  ikke  vender  lige  fortil  eller 
bagtil,  men  danner  en  spids  Vinkel  med  det  vertikale 
Plan.  Naar  Barnet  bevæger  sig:  gaaer,  lober,  dandser, 
er  Holdningen  ofte  bedre,  og  under  alle  Omstændig- 
heder vil  Barnet  endnu  ved  at  paamindes  kunne  for- 
andre sin  feilagtige  Holdning,  hvilket  for  Forældrene 
som  oftest  er  Bekræftelse  paa,  at  det  Hele  kun  beroer 
paa  en  slem  Vane. 

Undersoger  man  Barnet  ndgent  og  i opreist  Stil- 
ling, da  vil  man  i dette  Stadium  af  Sygdommen  finde, 
at  processus  spinosi  af  Brysthvirvlerne  danne  en  lille 
Bue,  i de  fleste  Tilfælde  til  Hoire,  og  processus  spi- 
nosi af  Lændehvirvlerne  en  mindre  Bue  til  Venstre. 

Muskelpartiet  paa  Ydersiderne  af  disse  Buers  K011- 
vexiteter  er  lidt  fremstaaende,  og  foles  fyldigere. 
Afvigelsen  af  Skulderbladene  er  hoist  ringe;  Brystets 
Forflade  vil  ved  en  mindre  noiagtig  Undersogelse  ingen 

Misdannelse  frembyde,  men  ved  at  undersogenoiagtigere, 

ved  at  bringe  Oiet  i samme  Plan  som  Brystet  og  se 
fra  den  ene  Side  til  den  anden,  vil  man  opdage,  at 
den  ene  Sidehalvdel  er  lidt  mere  fremstaaende  end 
den  anden,  og  at  Brystvorterne  ikke  ligge  fuldkom- 
ment i lige  Linie.  Den  Side  af  Brystet,  som  svarer 
til  Buens  Konvexitet,  vil  findes  lidt  fladere,  den  anden 
Side  lidt  mere  hvælvet,  hin  Sides  Brystvorte  at  staa 
lidt  hoiere,  denne  Sides  lidt  lavere.  Lader  man  Bar- 
net boie  sig  noget  forover,  eller  beder  man  det  om  at 
holde  sig  ganske  lige,  rette  sig,  da  vil  Misdannelsen 
af  Ryggen  svinde,  hvilket  for  den  mindre  Kyndige  vil 
være  en  yderligere  Bekræftelse  paa,  at  Barnet  ikke 
er  skjævt,  og  at  det  Hele  kun  beroer  paa  en  slem 
Vane.  Skoliosen  er  paa  dette  Stadium  endnu  ikke 
blev  en  permanent. 

Udvikles  Sygdommen  videre,  hvilket  er  det  al- 
mindeligste, da  vedblive  de  nævnte  Symptomer,  men 
blive  bestandig  mere  ioinefaldende,  og  Barnet  formaaer 
ikke  mere,  som  forhen,  at  holde  Legemet  lige,  naar 
det  paamindes.  Nu  bemærker  enten  Moderen,  Syjom- 
fruen eller  maaske  Dandselæreren,  at  det  ene  Skul- 
derblad, sædvanlig  det  hoire,  er  noget  fremstaaende, 
og  hele  Opmærksomheden  er  koncentreret  paa  dette 
ene  Symptom,  som  enten  soges  dækket  saa  godt  som 
muligt  ved  at  vattere  Kjolen  stærkere  paa  den  anden 
Side,  eller  helbredet  ved  Hjælp  af  et  Korset  eller  an- 

den  Trykbandage.  Henvender  man  sig  til  Lægen,  og 
denne  undersoger  det  ubedækkede  Legeme,  da  vil 
lian  finde  folgende  Forandringer  at  være  foregaaede : den 
Bue,  som  Brysthvirvlernes  processus  spinosi  dannede, 
vil  ikke  være  meget  foroget,  men  den  udslettes  ikke, 
naar  Barnet  boies  forover  eller  retter  sig;  Muskelpar- 
tiets Fyldighed  imellem  processus  spinosi  og  margo 
int.  scapulæ,  paa  den  konvexe  Side,  vil  findes  foroget, 
hvorimod  den  anden  tilsvarende  Side  vil  findes  fladere, 
end  i normal  Tilstand.  Det  hoire  Skulderblad  (jeg 
forudsætter  den  overste  Bues  Konvexitet  til  Hoire)  vil 
findes  mere  fremstaaende,  dets  angulus  inf.  loftet  og 
tilbagetrukket;  Afstanden  mellem  dets  margo  internus 
og  processus  spinosi  foroget,  og  den  hele  Række  af 
Forandringer  i dets  normale  Stilling  og  Leie,  som  er 
anfort  under  „Skoliosis  i Almindelighed”,  at  være  be- 
gyndt. Det  venstre  Skulderblad  vil  synes  mindre, 
dets  angulus  inferior  staa  lavere,  dets  margo  internus 
have  en  lige  Retning,  og  Afstanden  mellem  denne  og 
processus  spinosi  være  formindsket.  Brystkassens  hoire 
Sidehalvdel  vil  være  fyldigere,  den  venstre  Sidehalv- 
del fladere.  Buen  i Lænderegionen  vil  maaske 
ikke  være  tiltaget,  vil  maaske  endnu  ved  en  stærk 
Boining  forover,  eller  ved  at  lofte  Barnet  ved  Hovedet 
eller  under  Armene,  kunne  udslettes,  men  Fyldigheden 
paa  Buens  konvexe  Side  vil  være  tiltaget,  ligesom 
Fladheden  paa  dens  konkave,  og  den  ene  eller  anden 
Hofte  vil  synes  mere  fremstaaende.  Uligheden  af  Bry- 
stets Forflade  vil  være  mere  ioinefaldende ; den  til  den 
konkave  (venstre)  Side  horende  være  mere  fremstaaende 

og  rundere ; den  anden  (hoire)  Side  mere  tilbagetrukken, 

fladere.  Hele  Overkroppen  vil  inklinere  noget  til 
den  venstre  Side7  og  tillige  have  et  fordreiet  Ud- 
seende. 

Skoliosen,  og  navnlig  dens  Hovedboining,  er  ble- 
ven permanent. 

Paa  dette  Udviklingstrin  vil  Misdannelsen  enten 
blive  staaende  eller  skride  fremad,  hurtigere  eller 
langsommere,  indtil  den  naaer  en  Grad  og  en  Udvik- 
ling noie  overensstemmende  med  de  tilstedeværende 
Betingelser  for  dens  Fremgang  eller  Standsning.  Til 
hvor  hoi  en  Grad  denne  Udvikling  kan  naa,  finder 
man  Exempler  nok,  saavel  i det  daglige  Liv,  som 
i de  pathologisk-anatomiske  Museer,  hvor  man  ofte 
kommer  til  at  studse  over  Muligheden  af,  at  Livet  har 
kunnet  fristes,  ja  endog  en  taalelig  Sundhedstilstand 
vedligeholdes  med  de  betydeligste  Form-  og  Leieforan- 
dringer  af  de  for  Livets  Vedligeholdelse  nødvendigste 
Organer.  Thi  den  Indflydelse,  som  den  skoliotiske 
Misdannelse  har  paa  Livsfunktionerne,  er,  sammenlignet 
med  de  betydelige  lokale  Forandringer  i disses  Orga- 
ner, kun  ringe.  De  almindelige  Symptomer,  som  bleve 
omtalte  under  Skoliosens  Udvikling,  kunne,  med  nogle 
Modificationer,  enten  vedblive  eller  ophore  under  den 
udviklede  Skoliose.  Saaledes  ere  Intercostalneuralgier, 
Smerter  i Epigastriet  og  en  vis  Grad  af  Svaghed  i 
Konstitutionen  jevnlig  tilstede  i de  hoiere  Grader  af 
Misdannelsen.  Kortaandethed,  Hjertebanken  ved  den 
ringeste  Anledning  og  Mangel  paa  Kraft  i Ernærings- 
virksomheden, som  giver  sig  tilkjende  ved  en  habituel 
Magerhed  al  hele  Legemet,  ere  de  mest  konstante 
Ledsagere  af  Skoliosens  mere  udviklede  Former.  De 

Skoliotiske  skulle  ogsaa,  efter  Rokitansky,  være  dis- 
ponerede til  Udvidninger  af  det  lioire  Hjertekammer 
og  overveiende  Venositet  formedelst  Lungevævets 
Sammentrykning.  De  Erfaringer,  som  jeg  har  gjort  i 
denne  Retning,  stadfæste  ikke  Rokitansky’s  Anskuelse, 
som  jeg  ogsaa  troer  at  være  mere  theoretisk  end  prak- 
tisk. Naar  undtages  de  Tilfælde,  som  jeg  har  nævnet, 
nyde  de  Skoliotiske  i Reglen  en  temmelig  taalelig 
Sundhed.  Man  har  antaget,  at  Skoliosen  udelukker  Tu- 
berkulose, idetmindste  i Lungerne.  For  de  ringere  Gra- 
der af  Skjævhed  gjelder  dette  ikke,  da  jeg  liar  havt 
Exempler  paa  Skoliotiske  i disse  Grader,  som  ere  dode  af 
Lungetæring.  Symptomer,  som  tyde  paa  nogen  dybere 
Lidelse  af  Rygmarven,  ere  aldrig  iagttagne  ved  den 
rene  Skoliose,  hvor  betydelig  endog  denne  liar  været. 
Hvilken  af  de  tvende  tilstedeværende  Boininger,  der  er 
den  oprindelige,  har  været  et  Stridens  Æble  iblandt 
Orthopæderne.  Shaw  antager  Boiningen  i Lænde- 
regionen  altid  at  være  den  primitive ; Delpech,  efter  de 
forskj ellige  Aarsager,  snart  den  underste,  snart  Boinin- 
gen i Brystdelen  at  være  den  oprindelige;  for  den 
almindelige  Skoliose,  hyppigst  Brystdelens.  Det  vil 
i mange  og  især  forældede  Tilfælde  af  Skoli  osis  ofte 
være  umuligt  at  kunne  bestemme  Primitiviteten.  I de 
fleste  Tilfælde  vil  man  finde  begge  Boininger  at  være 
tilstede,  endog  i en  meget  tidlig  Periode  af  Sygdommen. 
Hvad  der,  foruden  vore  theoretiske  Grunde,  bor  lede 
os  i vor  Diagnose,  er  de  tvende  Buers  relative  Stor- 
relsc,  og  deres  Bevægelighed.  Den  Bue,  som  har  be- 
staaet  længst,  vil  i Reglen  baade  være  den  bety- 

deligste  og  clcn  mindst  bevægelige.  Naar  man  derfor 
lader  Barnet  strække  sig,  eller  lofter  det  op,  ved  at 
fatte  det  under  Hovedet  eller  Armene,  eller  lader  det 
ligge  i nogen  Tid  paa  en  Strækkeseng,  og  derefter 
seer  den  ene  Bue  at  forsvinde,  den  anden  at  vedblive, 
eller  kun  at  formindskes  lidt,  da  maa  man  kunne 
slutte,  at  denne  er  den  oprindelige,  hin  den  supple- 
mentære (Delpech).  I den  almindelige  Skoliose  træffe 
vi  næsten  altid,  at  den  o verste  Boining  i Brystde- 
len baade  er  den  betydeligste  og  den,  som  forst  bli- 
ver permanent,  hvorfor  Sandsynligheden4  taler  for,  at 
det  ogsaa  er  den  primitive,  og  at  den  habituelle  Sko- 
liose udvikler  sig  fra  Rygradens  Brystdel.  livad  der  væ- 
senligst  har  bidraget  til  Forfatternes  Uenighed  i dette 
Punkt,  er  deres  Mangel  paa  speciel  Diagnose,  idet  de 
slaa  alle  Skolioser  sammen  under  een  Form;  og  der- 
for finder  den  Ene  den  underste  Boining  at  være 
primitiv,  som  er  Tilfældet  med  den  rachitiske,  den 
Anden  den  overste  Boining  at  være  primitiv,  som  for 
de  fleste  Tilfælde  vistnok  finder  Sted  ved  den  habi- 
tuelle Skoliose. 

Mod  den  ovenfor,  forst  af  Delpech  gjorte  Slutning 
lader  sig  imidlertid  indvende,  at  Rygsoilens  Lænde- 
del,  som  den  bevægeligste,  korteste  og  frieste  Del, 
mindre  let  antager  en  permanent  Boining  af  en  bety- 
delig Udstrækning  og  Dybde,  hvorimod  den  mindre 
bevægelige,  længere  og  med  Ribbenene  forbundne 
Brystdel  af  Rygsoilen  baade  hurtigere  antager  en  per- 
manent Boining,  og  lader  denne  fremtræde  stærkere. 

Som  oftest  træffe  vi  kun  to  Boininger  i Skoliosen, 
dog  ikke  sjeldent  tre  eller  fire.  Findes  tre,  da  er  den 

tredie  gjerne  i Cervikalregionen,  og  supplementær 
for  Brystdelens  Boining.  Undertiden  finde  vi  den 
tredie  Boining  som  primær  i vertebræ  spurii  ossis 
sacri,  hyppigst  i den  rachitiske  Skoliose,  og  da  den 
fjerde  i Cervikalregionen.  Det  er  Regel,  at  jo  længere 
Buernes  Chorder  ere,  jo  færre  Buer,  jo  kortere  Gh or- 
der, jo  flere  Buer.  Flere  Buer  med  korte  Chorder 
give  Rygraden  et  slangeformigt  Udseende. 

Pat h ologisk  Anatomi.  Delpech,  Maisonabe, 
Serres,  Gynther,  Cruveilhier,  Guérin  og  Rokitansky 
have  givet  Bidrag  til  Skoliosens  pathologiske  Ana- 
tomi, som  imidlertid  endnu  ikke  kan  siges  at  være 
tilfredsstillende  oplyst.  Det  er  især  for  Skoliosens 
tidligere  Stadier,  dens  Udvikling  og  forste  Frem- 
skridt, indtil  den  bliver  permanent,  at  den  patho- 
logiske Anatomi  har  Lakuner,  som  kunde  onskes 
udfyldte.  I dens  senere  Stadier  er  det  af  det 
pathologisk-anatomiske  Fund  som  oftest  umuligt  med 
Bestemthed  at  skjelne  Aarsag  fra  Virkning,  primært 
fra  sekundært,  nodvendigt  fra  tilfældigt,  hvilken 
Mangel  har  bidraget  Meget  til  at  forvirre  Begre- 
berne og  give  de  hinanden  mest  modsatte  Meninger 
Medhold. 

Hvorom  saagodtsom  alle  Forfattere  ere  enige,  er, 
at  Benene  ikke  have  lidt  nogen  væsenlig  Forandring  i 
deres  Textur,  men  at  Forandringen  kun  angaaer  deres 
Form,  gjensidige  Leie  og  Stilling.  Endvidere  er  Kon- 
tinuiteten aldrig  hævet,  men  Kontiguiteten  ofte  foran- 
dret. Afvigelsen  af  Rygsoilen  til  Siden  finde  vi  at 

være  begrundet  i,  at  et  eller  flere  Hvirvelbenslegemer 
have  tabt  deres  normale  Form,  idet  deres  bverste  og 
underste  Flader  ikke  længer  danne  en  horizontal  Plan, 
men  ere  bievne  mere  eller  mindre  skraa  fra  den 
ene  Side  til  den  anden,  og  altsaa  kileformige. 

I en  Bue  findes  sædvanligst  eet  Hvirvelben,  som 
har  antaget  denne  Form  i en  hoiere  Grad  end  alle 
andre,  samme  Bue  konstituerende  Hvirvelben,  og  hvor- 
fra ligesom  Misdannelsen  synes  at  have  taget  sin  Op- 
rindelse. Dette  Hvirvelben  danner  dog  ikke  altid 
Buens  Midtpunkt,  men  i Keglen  dens  Hoidepunkt, 
liggende  i den  længste  Afstand  fra  Buens  Chorde. 
De  nærmest  liggende  Hvirvelben  over  og  under 
dette  ere  vel  i Keglen  de  relativ  mest  misdannede, 
men  dog  findes  ofte  heri  en  betydelig  For- 
skjel  og  ingen  jevn  Overgang  fra  det  mest  mis- 
dannede til  det  derefter  folgende.  Den  nævnte 
Formforandring  vil  man  finde,  om  ogsaa  kun  i ringe 
Grad,  udtrykt  i alle  de  Hvirvelbenslegemer,  som  danne 
Buen,  jevnt  aftagende  opad  og  nedad,  med  den  nylig 
nævnte  Undtagelse.  Man  vil  i enkelte  Tilfælde  finde 
Kileformen  af  det  mest  misdannede  Hvirvelben  at  være 
fuldstændig,  idet  dets  bverste  og  underste  Flader  stode 
sammen,  og  Sidefladen  paa  den  konvergerende  Side 
at  være  forsvunden.  De  sammentrykkede  Sideflader 
af  Hvirvelbenene  svare  naturligvis  til  Buens  Konka- 
vitet, de  modsatte  til  dens  Konvexitet.  De  til  Kon- 
kaviteten svarende  Sideflader  findes  noget  exkavc- 
rede,  som  nærmest  synes  at  være  frembragt  af  de  til 
denne  Side  svarende  Kande  af  Hvirvelbenslegemerne, 

der  findes  noget  udboicde.  Den  til  Buens  Konvexitet 

svarende  Side  af  Hvirvelbenslegemerne  er  i Reglen 
normal,  dog  lindes  den  undertiden  paa  det  mest  sam- 
mentrykkede Hvirvelben  lavere,  og  dette  saaledes  i 
alle  sine  Dimensioner  formindsket,  atrophieret.  Foru- 
den denne  Forandring  af  Formen  lindes  tillige 
den  ovenfor  nævnte  Forandring  af  Hvirvelbenenes 
Stilling,  idet  de  have  lidt  en  Bevægelse  om  deres  lod- 
rette Axer.  Denne  Axedreining  (Torsion)  er  stærkest 
udtalt  i det  fra  den  lodrette  Linie  mest  afvegne  Hvir- 
velben, som  falder  sammen  med  det  mest  misdannede. 
Hvirvelbenslegemerne  lindes,  som  tidligere  anfort,  altid 
dreiede  henimod  Buens  Konvexitet,  processus  spinosi 
imod  Buens  Konkavitet.  Hvor  betydelig  end  Torsio- 
nen er,  lindes  dog  altid  Hvirvelbenenes  gjensidige 
Leie  uforandret , deres  indbyrdes  Leddeforbindelser 
uanfægtede. 

Den  konvexe  Sides  Ribben  have  undergaaet  den 
tidligere  omtalte  Forandring  i deres  Form;  de  findes 
desuden,  paa  alle  de  Præparater,  som  jeg  har  havt 
Ledighed  til  at  se  og  undersoge,  stærkere,  bredere 
og  mere  udviklede,  end  den  konkave  Sides.  Uagtet 
deres  gjensidige  Afstande  findes  storre  (Intercostal- 
rummene  videre),  have  de  dog  paa  denne  Side  en 
Retning  mere  ovenfra  nedad,  bagfra  fortil.  Naar  Axe- 
dreiningen  er  betydelig,  ligge  deres  bagre  Extremiteter 
i Berorelse  med  Hvirvelbenslegemernes  forreste  Flader. 
Deres  Leddeforbindelser  med  Hvirvelbenslegemerne  og 
processus  transversi  erc  uforandrede. 

Den  konkave  Sides  Ribben  have  .undergaaet  den 
tidligere  antydede  Forandring  i Formen,  og  jeg  har 
desuden  konstant  fundet  dem  tyndere,  smallere,  mere 

rundagtige.  Deres  bagre  Extremiteter,  som  ligge  i 
Dybden  af  Buens  Konkavitet,  findes  undertiden  ligesom 
samlede  i et  Knippe,  hvorfra  deres  Legemer  udstraale 
vifteformig;  hvor  de  ligge  sammen,  ere  de  undertiden 
forenede  ved  Benmasse,  sammenvoxne,  undertiden  be- 
klædte med  Brusk  og  glidende  over  hinanden.  Uag- 
tet deres  Interkostalrum  ere  formindskede,  have  de 
dog  ofte  en  Retning  nedenfra  opad,  bagfra  fortil,  hvor- 
ved denne  Side  faaer  et  Udseende,  som  var  den  ble- 
ven loftet,  hvilket  især  fir). der  Sted  ved  de  overste  Rib- 
ben, hvis  Interkostalrum  derved  blive  forstorrede.  Ofte 
lindes  de  dreiede  om  deres  longitudinelle  Axe,  saa  at 
supf.  ext.  bliver  sup.,  og  margo  inf.,  externus;  under- 
tiden findes  Formen  saaledes  forandret,  at  Randen  er 
bleven  til  Flade  og  Fladen  til  Rand.  Paa  enkelte 
Præparater  have  disse  Ribben  antaget  en  sabelformig 
Krumning , med  Konvexiteten  opad , Konkaviteten 
nedad. 

Brystbenet  har  antaget  den  tidligere  anførte 
Stilling. 

Om  den  Indflydelse,  som  Skoliosen  har  paa  Bæk- 
kenets Form,  ere  Meningerne  delte.  Meckel  antager, 
at  Bækkenet  ikke  lider  nogen  Forandring  i sin  Form, 
Rokitansky  derimod,  at  Formforandringen  ikke  er  ube- 
ty delig.  Naar  Skoliosen  ikke  er  afhængig  af  Rachitis, 
har  den  ingen  eller  saa  godt  som  ingen  Indflydelse 
paa  Bækkenets  Dannelse,  hvilket  jeg  har  fundet  stad- 
fæstet saavel  paa  Levende,  som  ved  Undersøgelsen  af 
de  mange  skoliotiske  Præparater,  vort  pathologisk- 
anatomiske  Musæum  eier.  Dette  er  ogsaa  de  fleste 
Forfatteres  Mening. 

Substantia  intervertebralis  findes  paa  den 
konkave  Side  altid  tyndere,  undertiden  ganske  manglen- 
de, ogi  forældede  Tilfælde  ere  Hvirvelbenene  paa  disse 
Steder  anchyloserede.  Paa  den  konvexe  Side  findes 
de  som  oftest  af  normal  Tykkelse,  undertiden  dog, 
hvor  Hvirvelbenet  liar  en  stærk  Inklination  til  den 
modsatte  Side,  fortykkede  og  ligesom  strammede, 
hvilket  især  finder  Sted  i Lænderegionen. 

Cruveilhier  har  ved  Udmaaling  fundet  den  kon- 
vexe Sides  Mellembrusk  at  ovcrgaa  den  konkave 
Sides  i Tykkelse,  i Brystregionens  Boining,  9 Linier, 
og  at  forholde  sig  som  29  : 20.  For  Lænderegio- 
nens  Boining  fandt  han  F orskjellen  at  være  14  Linier, 
og  Forholdet  = 38  : 24.  For  selve  Hvirvelbenene 
fandt  han  Forskj ellen  i Brystbbiningen  at  være  omtrent 
3 Linier  og  Forholdet  = 98*  n : 95V2.  I Lændeboiningen 
var  Forskj  ellen  19  Linier,  og  Forholdet  = 84  : 65. 

Serres  fandt  Forskj  ellen  af  Mellembruskenes  Tyk- 
kelse i Brystboiningen  at  være  123/4  Linier,  og  Forholdet 
= 28n/4  : 16.  For  Hvirvelbenene  fandt  han  Forskjellen 
i samme  Boining  at  være  11  Linier,  og  Forholdet 
= 493/4  : 38»/4. 

I et  Tilfælde  af  Skoliose,  udviklet  fra  Lænderegi- 
onen, som  jeg  har  fundet  Ledighed  til  at  undersoge,  fandt 
jeg  Forskjellen  af  Mellembruskens  Tykkelse  i Lændeboi- 
ningen at  være  9*/2  Linier,  og  Forholdet  = I6V2  : 9;  i Bryst- 
boiningen 41/*  Linier,  og  Forholdet  = 14V4:9V2. 

Det  mest  misdannede  Hvirvelben  eller  det  Sted, 
hvorfra  hele  Misdannelsen  synes  at  have. taget  sit  Ud- 
spring, findes,  i den  almindelige  Skjævhed,  hyppigst 
i den  underste  Halvdel  af  Brysthvirvlerne. 

Musklerne,  saavel  paa  den  konkave  som  paa 
den  konvexe  Side,  har  Cruveilhier  fundet  blege,  ind- 
filtrerede, men  iovrigt  lige  voluminose.  Alene  paa  de 
Steder  af  deres  Forlob,  som  svarede  til  Buens  Kon- 
v exit  et,  fandt  han  dem  fortyndede  og  noget  blegere. 

Serres  (Martin)  fandt  flere  af  Ryggens  Muskler, 
saavel  paa  den  konvexe  som  den  konkave  Side,  ikke 
at  afvige  fra  den  normale  Tilstand;  andre  af  disse 
Muskler,  navnlig  m.  longissimus  dorsi,  sacrolumbaris 
og  semispinalis  dorsi,  fandt  han  paa  den  konvexe  Side 
forlængede,  strammede  og  mere  resistente.  I Almin- 
delighed findes  Musklerne  i en  saadan  Tilstand,  at 
man  ingenlunde  deraf  er  berettiget  til  at  antage,  at  Ryg- 
radens Sideboining  er  bevirket  ved  Muskelvirksomhe- 
den; thi  de  fleste  findes  fortyndede,  mindre  resistente, 
blegere,  forlængede,  nogle  vel  forkortede  og  fortykkede, 
men  med  den  samme  Karakter  af  Svaghed  og  Slappelse 
i Muskelvævet. 

Brystets  og  Underlivets  Or  ganer  maa  efter 
Misdannelsens  Grad  lide  en  storre  eller  mindre  Leie- 
forandring.  Nogen  betydeligere  Funktionsforstyrrelse 
eller  Forandring  i deres  Textur  er  dog  sjelden  en 
Folge  deraf.  Rokitansky  omtaler  en  Sammentrykning 
af  Lungerne  og  deraf  f digende  Hypertrophi  af  den 
hoire  Halvdel  af  Hjertet,  og  Serres  en  Atropki  af 
Fddselsdelene,  nemlig  af  Uterus  og  Æggestokkene, 
og'  deraf  fdlgende  Ufrugtbarhed,  som  skulde  være  almin- 
delig hos  Skolio tiske,  hvilket  jeg  dog  formener,  at  Erfa- 
ringen ikke  bekræfter. 

Lungerne  blive  ved  Skoliosen  i Almindelighed 
trængte  stærkt  fortil,  da  Hvirvelbenslegemerne,  ifolge 

Axedreiuingen , indtage  Pladsen  ved  den  konvexe 
Side  og  denne  Sides  bagre  Ribbensender  trækkes 
stærkt  tilbage , saa  at  Rummet  imellem  dem  og 
Hvirvelbenslegemerne  paa  den  konvexe  Side  aldeles 
forsvinder  eller  omdannes  til  en  smal  Rende;  ved 
den  konkave  Side  bliver  Pladsen  bagtil  i Brystkas- 
sen ligeledes  formindsket,  da  denne  Sides  Ribbens- 
Ender  tabe  deres  Boining  og  komme  til  at  ligge 
tættere  sammen.  Brystkassens  trans verselle  Diame- 
ter bliver  derved  meget  formindsket  bagtil.  Den 
vertikale  Diameter  bliver  formindsket  ved  Rygsoilens 
Boining  til  Siden.  Derfor  maa  den  forreste  Del  af 
Brystkassen,  for  at  skaffe  Lungerne  Plads,  udvides 
stærkere,  hvilket  Erfaringen  ogsaa  stadfæster;  thi  Bry- 
stets Forflade  er  altid  meget  mindre  misdannet,  end 
dets  Bagflade  (Rygrad  og  bagre  Ribbensflader)  skulde 
lade  formode. 

Ætiologi.  Det  er  allerede  ovenfor  ble  ven  ud- 
talt, at  den  almindelige  Skjævheds  causa  proxima  endnu 
ikke  er  udfunden.  Hvad  der  er  antagen  som  Aar- 
sag,  have  vi  eftervist  at  kunne  have  Betydning  som 
aarsageligt  Moment,  disponerende  eller  okka^ionelt, 
men  i og  for  sig  at  være  utilstrækkeligt  til  at  frem- 
bringe Misdannelsen.  Flere  af  de  anforte  Aarsager  ere 
ved  nærmere  Betragtning  befundne  at  være  mere  eller 
mindre  sindrige  Hypotheser.  Uagtet  jeg  antager,  hver- 
ken at  være  skarpsindigere  eller  heldigere  end  mine 
Forgængere  i at  udfinde  eller  gjætte  den  habituelle 
Skolioses  egenlige  Aar  s ag,  saa  ligger  det  dog  i Sagens 

Natur,  som  i den  menneskelige  Aands  Væsen,  at  man 
ikke  kan  lade  Aarsags-Sporgsmaalet  uberort. 

De  Momenter  i denne  Sygdoms  Pathologi,  som 
vi  især  bor  have  vor  Opmærksomhed  henvendt  paa, 
for  at  kunne  besvare  det  opkastede  Sporgsmaal,  ere 
utvivlsomt  de,  som  altid  ere  tilstede,  som  ere  dens 
uadskillelige  Ledsagere. 

Iblandt  disse  erindre  vi  da,  at  den  indtræffer 
i den  barnlige  Alder,  mellem  det  7de  og  14de  Aar; 
anfalder  Pigeborn  langt  almindeligere  end  Drengebørn  ; 
at  almindelig  Svækkelse  enten  gaaer  forud  eller  led- 
sager den;  at  den  forekommer  hyppigere  i store  Stæ- 
der  end  paa  Landet;  at  den  forekommer  langt  hyppi- 
gere med  Konvexiteten  til  Hoire,  i Brystregionen,  end 
med  Konvexiteten  til  Venstre,  i samme  Region;  at  den 
pathologiske  Anatomi  altid  viser  os  en  Forskjel  i Hvir- 
velbens-Legemernes  Hoide,  saavel  paa  den  konvexe  som 
den  konkave  Side ; og  at  Benene  ellers  ikke  have  under- 
gaaet  nogen  Forandring  i deres  Textur. 

Vi  linde  altsaa,  at  Misdannelsen  netop  forekommer 
i den  Aldersperiode,  hvor  Skelettet  og  navnlig  Trun- 
cus  voxer  stærkest,  og  dette  især  hos  Pigeborn, 
der  i deres  14de  Aar  ofte  have  naaet  den  Ploide, 
som  Legemet  opnaaer;  at  denne  Væxt  af  Legemet  i 
Hoiden  som  oftest  falder  sammen  med  en  Svækkelse 
af  Konstitutionen  i det  Hele  og  Muskelsystemet  i Sær- 
deleshed, endvidere  med  de  Forandringer  i det  qvin- 
delige  Legeme,  som  ere  betingede  af  Kj onsdriftens 
Vaagnen  og  Frugtbarhedens  Indtrædelse,  og  for  det 
aandelige  Liv  med  Sjæleevnernes  Udvikling  og  An- 
strængelse.  I de  storre  Stæder,  iblandt  de  mere  oplyste 

Klasser  af  Samfundet,  vil  den  Grad  af  Svækkelse,  som 
de  allerede  nævnte  Omstændigheder  medfore,  endnu 
for  oges  ved  deri  hele  Opdragelsesmethode,  som  Pige- 
horn ere  undergivne,  navnlig  vil  Mangel  paa  frisk  Luft 
og  tilstrækkelig  Legemsbevægelse,  i Forening  med 
Aandsevnernes  Overanstrængelse,  bidrage  deres  til  at 
gjore  det  i Udvikling  værende  som  oftest  spinkle  Le- 
geme modtageligt  for  Paavirkninger,  endog  af  en  ren 
mekanisk,  og  for  et  normalt  udviklet  Legeme  aldeles 
uskadelig  Natur.  Saaledes  ville  to  Momenter,  som 
ellers  ikke  have  nogen  Indflydelse,  under  disse  Om- 
stændigheder kunne  blive  Aarsagsmomenter  til  den 
Misdannelse,  som  vi  her  have  for  Oie.  Jeg  skal  for 
det  ene  Moments  Vedkommende  tillade  mig  ordret  at 
anfore  Pelletan,  Professor  i medicinsk  Physik  ved  det 
medicinske  Fakultet  i Paris,  hvis  Yttringer  jeg  for  mit 
Vedkommende  har  fundet  fyldestgj  orende. 

„Et  Individ  med  en  god  Konstitution  og  i Besiddelse 
af  hele  sin  Muskelstyrke,  kan  udove  de  almindelige  Be- 
skjeftigelser  med  sine  Overextremiteter  paa  den  Maade, 
som  vi  nylig  have  anfort*);  men  hos  den,  hvis  Muskel- 
styrke er  meget  reduceret,  om  ogsaa  Halsens  Muskler,  tal- 
rige og  kraftige,  ere  tilstrækkelige  til  at  fixere  Hovedet 
til  Halsen,  ere  Rygradens  Muskler  ikke  tilstræk- 
kelige, endog  med  Interkostalmusklernes  Hjælp,  til 
at  give  den  overste  Del  af  Ryggen  en  behorig 

Stdtte.  Naturen,  frugtbar  paa  Hjælpemidler,  indgiver 
# 


*)  Peljetan  har  beskrevet,  hvilke  Muskler  der  ere  nodvendigc  for  at 
fixere  Skulderbladet  ved  Armenes  bevægelser. 

dette  spinkle  Væsen  et  Middel  af  en  anden  Art, 
som  fuldkommen  svarer  til  Oieblikkets  Nodtorft:’ 
„Rygsoilen,  i dens  normale  Skikkelse,  er  et  elastisk 
og  boieligt  Legeme,  som  den  mindste  Anstrængelse 
kan  bringe  i en  hvilk ensomhelst  Retning.  I denne 
Tilstand  kan  den  kun  frembyde  Fasthed  ved  de  den 
omgivende  Musklers  Antagonisme , hvis  Retning  i 
Almindelighed  er  parallel  med  den.  Men  naar  en  lige, 
elastisk  Soile  kan  boies  ved  den  mindste  Anstrængelse, 
afgiver  denne  samme  Soile,  boiet  ved  en  given  Kraft, 
paa  engang  en  Modstand,  som  staaer  i Forhold  til 
Boiningens  Udstrækning,  og  som  er  afhængig  af  Anta- 
gonismen imellem  dens  elastiske  Kraft,  der  suger  at 
udlige,  og  Kraften,  som  sciger  at  boie  den.” 

„Ved  at  anvende  dette  Princip  paa  den  Sag,  som 
beskjeftiger  os  her,  vil  man  finde,  at  naar  den  lige 
Rygsoile  er  overordenlig  boielig  og  bevægelig,  vil  den 
blive  stram  og-  resistent,  naar  en  hvilkensomhelst 
Kraft  har  boiet  den  til  et  vist  Punkt.” 

„Ved  den  hoire  Arms  Bevægelse  hos  et  svagt 
Individ,  som  vi  have  forudsat,  vil  en  Boining  af 
Rygsoilen  til  Venstre  meget  let  frembringes,  ikke  alene 
ved  de  Muskler,  som  bevæge  den  direkte,  men  ogsaa 
af  m.  m.  intercostales,  quadratus  lumborum,  dorsalis 
major,  det  underste  Parti  af  p eet  ovalis  major,  og  selv 
et  Parti  af  Underlivsmusklerne;  Soilen,  engang  boiet, 
vil  frembyde  sin  hele  overste  Del  som  en  fast  Stotte 
for  Musklerne,  der  atter  ville  fixere  Skulderbladet  for 
Armens  Bevægelser.  Den  venstre  Skulder  vil  være 
stærkt  nedtrykt , denne  Sides  Arm  vil  være  tryk- 
ket ind  imod  Kroppen,  og  den  hoire  Skulder,  lidt  hæ- 

vet,  vil  blive  holdt  i denne  Stilling  saalænge,  som  ud- 
fordres  til  at  fuldfore  Arbeidet  med  den  hoire  Arm/ 

Den  daglige  Erfaring  bestyrker  denne  physiolo- 
giske  Tlieori  for  Støttepunkterne,  som  den  hoire  Arm 
tager  af  den  til  den  modsatte  Side  boiede  Rygsbile. 

„Vi  skulle  her  bemærke,  at  Noiagtigheden  og  Præ- 
cisionen af  visse  mindre  kraftige  Bevægelser  udfordre 
ligesaa  megen  Fasthed  af  Rygsbilens  overste  Parti, 
som  visse  raske  og  mere  kraftige  Bevægelser.  Den 
unge  Pige,  som  broderer,  tegner  eller  skriver,  maa 
sikkre  sig  mod  Rygsbilens  Vaklen,  der  vilde  medfbre 
Skulderens  og  Haandens,  og  folgelig  holder  hun  Ryg- 
sbilen, uden  at  bbie  den  i dens  Totalitet,  som  ved  en 
stærkere  Anstrængelse,  i en  let  Bbining  i dens  overste 
Del,  en  Omstændighed,  som  ikke  vil  undlade  at  frem- 
bringe en  Bbining  af  modsat  Beskaffenhed  iLændedelen.” 

„Man  seer,  at  Rygsbilens  Bbielighed  i den  overste 
Del  af  dens  pars  dorsalis,  som  nodvéndigvis  ledsages 
af  en  Forskjel  i Skuldrenes  Pibide,  istedetfor  at 
være  en  Virkning  af  en  slet  Vane,  meget  mere  er 
en  nbdvendig  Betingelse  for  Udforelsen  af  visse  HaancL- 
gjerninger  med  hoire  Arm  og  PIaand.  Naar  man  saa- 
ledes  forlanger  af  et  svagt  og  spædlemmet  Pigebarn, 
at  hun  skal  udfore  disse  Haandgjerninger,  men  paa 
samme  Tid  holde  .sig  ganske  lige,  forlanger  man  en 
physisk  umulig  Ting.” 

„Man  vil  indromme,  at  det  ikke  er  aldeles  nød- 
vendigt, at  Rygsbilens  Bbining  netop  finder  Sted  til 
den  bevægende  Arms  modsatte  Side,  for  at  Fastheden 
vedUdovelsen  af  noiagtige  og  minutiose  Forretninger 
kan  blive  sikkret.  Denne  Fasthed  vil  endnu  kunne 

blive  frembragt,  omendskjondt  med  mindre  Fordel, 
ved  en  B Sining  til  den  bevægende  .Arms  Side,  hvilket 
man  har  Ledighed  til  at  bemærke,  naar  Haanden  vir- 
ker i en  Retning,  som  er  i Hoide  med  Bækkenet. 
Men  der  ere  to  Grunde,  hvorfor  B Siningerne  hyppigst 
danne  sig  til  Venstre*) : den  forste  er,  at  den  modsatte 
Boining  yder  de  storste  Fordele  for  den  hoire  Haands 
Virksomhed;  den  anden  er,  at  Rygsoilens  Rygdel 
frembyde r hos  Alle  en  naturlig  let  Sideboining  til 
Venstre,  og  .vi  ville  ved  denne  Ledighed  tilfoie,  at 
denne  naturlige,  eller  almindelige,  Boining  bor  tilskri- 
ves de  samme  Aarsager,  som  den  accidentelle , og 
ikke,  som  man  altfor  almindelig  har  antaget,  Aortas  Leie.” 
„Sammenfatte  vi  nu  de  gjorte  Betragtninger,  kunne 
vi  slutte,  at  en  vis  Grad  af  Boining  af  den  overste 
Del  af  Rygsoilens  pars  dorsalis,  og  oftest  til  V enstre, 
er  hos  svagere  Subjekter  en  uundværlig  Betingelse 
for  den  nodvendigc  Fasthed  til  stærke  som  til  alle 
Bevægelser  med  Haanden,  der  udfordre  Noiagtighed 
og  Præcision,  og  endelig  at  denne  Boinings-Tilstand, 
uafhængig  af  Individets  Villie,  maa  underholdes  saa- 
længe,  som  denne  Slags  Haandgjerning  vedvarer.’’ 

Det  andet  Moment,  som  under  de  forhaandenvæ- 
rende  Omstændigheder  kan  faae  Indflydelse  paa  Mis- 
dannelsens Udvikling,  og  som  ikke  er  nævnt  af  Pelle- 
tan, er  Legemets  egen  Tyngde,  nemlig  den  Del  deraf, 
som  er  over  Bdiningen,  og  som  vil  trykke  nedad  meden 
Kraft,  der  er  lig  dens  Masses  Vægt.  Da  Legemets  Tyng- 
delinie ved  Sidekrumningen  bliver  forandret,  vil  den, 

*)  Pelletan,  som  de  fleste  franske  Forfattere,  benævne  Boiningerne 
efter  Retningen  af  Buens  Konkavitet. 

istedetf or  at  falde  i Centrum  af  Hvirvelbenslegemerne, 
falde  til  Siden  af  samme,  og  saaledes  underholde  og 
foroge  Boiningen.  Ere  Hvirvelbenenes  horizontale 
Flader  bievne  forandrede  til  skjæve,  ville  Lovene  for 
disse  indtræde:  alle  derpaa  hvilende  Legemer  ville 
stræbe  nedefter  til  det  laveste  Punkt,  og  Rygsoilens  Side- 
krumning være  konstitueret. 

Ifolge  de  Undersøgelser,  som  Beclard*)  har  an- 
stillet  om  Hvirvelbenenes  Ossifikation,  og  som  ere  stad- 
fæstede af  Pelletan  og  Recamier,  forbenes  Hvirvel- 
benene meget  sent,  maaske  senest  af  alle  Legemets 
Ben,  saaledes  at  i det  15de  Aar  endnu  findes  baade 
paa  supf.  sup.  et  inf.  corp.  vertebr.  en  Skive  af  Ossi- 
hkationsbrusk , og  at  Forbeningen  af  Hvirvelbenene 
forst  er  fuldendt  i det  30te  Aar. 

Anvende  vi  det  her  Fremsatte  paa  den  For- 
andring af  Formen,  som  Hvirvelbenene  undergaa  i 
Skoliosen,  da  vil  deraf  fremgaa,  at  et  stadigt  Tryk 
paa  en  af  Siderne  af  Ossifikationsbrusken  vil  formindske 
eller  ganske  forhindre  denne  samme  Sides  Forbenings- 
proces,  og  det  med  saa  megen  større  Virkning,  som 
det  ikke  alene  vil  stræbe  at  formindske  det  endnu 
bio  de  Organs  Omfang,  men  ogsaa  forhindre  Blodtil- 
lobet,  en  nødvendig  Betingelse  for  Forbeningsproces- 
sen. Fbie  vi  nu  hertil  en  Iagttagelse  af  Recamier, 
som  Pelletan  ligeledes  har  fundet  stadfæstet  ved  Un- 
dersøgelser af  de  skoliotiske  Præparater,  der  findes  i 
det  franske  medicinske  Fakultets  Musæum  i Paris,  at 


„Memoire  sur  l’osteose,41  hos  Maisonabe,  P.  383. 

nemlig  Hvirvelbenslegemerne  hos  Skoliotiske,  og  især 
Lændehvirvlerne  og  de  underste  Ryghvirvler,  findes 
mindre  voluminøse  og  navnlig  formindskede  i deres 
transverselle  Diameter,  hvoraf  maa  følge  en  mindre 
Stabilitet  af  Rygsoilen,  betragtet  som  Pyramide,  da  vil 
hermed  Skoliosens  Ætiologi  være  theoretisk  forklaret. 

Alle  de  Indvirkninger  i en  tidligere  Livsperiode, 
som  have  en  svækkende  Indflydelse,  eller  som  tvinge 
Rygsoilen  til  at  antage  den  nylig  nævnte  Boining  og 
at  vedligeholde  den  i længere  Tid,  ville  ifølge  det  Oven- 
anførte have  Betydning  som  Skoliosens  Aarsags-Mo- 
menter.  I den  Forstand  vil  Kjertelsyge,  Kighoste  og 
enhver  anden  Børnesygdom  af  nogen  Betydenhed 
kunne  give  Anledning  til  Skjævhed,  og  Vanen  ved 
visse  Haandgj erninger  at  holde  Legemet  i en  skjæv 
Stilling  have  sin  Betydning  og  Forklaring.  At  Drenge- 
børn langt  sjeldnere  end  Pigebørn  angribes  af  Skjæv- 
hed, finder  sin  naturlige  Forklaring  i deres  stærkere 
Legemsbygning,  langsommere  Væxt,  friere  Opdragelse, 
og  maaske  forskjellige  Dannelse  af  Hvirvelbenslege- 
merne. Jo  mere  Drengens  Bygning  og  Livsforhold 
nærmer  sig  Pigens,  jo  mere  er  han  ogsaa  udsat  for  at 
blive  skjæv,  en  Sætning,  som  Erfaringen  tilfulde 
stadtæster.  Skulde  jeg  nævne  en  enkelt,  bestemt  be- 
tegnet Aarsag,  som  i sig  bærer  de  fleste  aarsagelige 
Momenter  for  Skjævhedens  Udvikling,  da  skulde  det  være 
vore  Pigeskoler,  der  i deres  nærværende  Skikkelse 
kunne  betragtes  som  Rekrutskoler  for  de  orthopædiske 
Instituter. 

I o r s i o n e n.  Et  Phænomen,  som  væsenlig  henhører 
til  Skoliosen,  og  hvis  store  Betydning  for  Skjævhedens 

hele  Physiognomi  jeg  flere  Gange  har  havt  Leilighed  til 
at  omtale,  men  ikke  til  at  forklare,  maa  det  være  mig 
tilladt  paa  dette  Sted,  hvor  jeg  har  fremsat  Skoliosens 
Tlieori,  at  drofte  lidt  nærmere,  uagtet  det  ikke  hen- 
horer til  Ætiologien,  Axe dreiningen  nemlig. 

De  fleste  Forfattere  gaa  temmelig  let  hen  over 
dette  Phænomen,  idet  de  netop  nævne  det  som  tilste- 
deværende, uden  at  skjænke  det  nogen  videre  Op- 
mærksomhed. Kun  ganske  Enkelte,  og  deriblandt 
Delpech,  gaa  noget  nærmere  ind  paa  dets  Forklaring, 
uden  dog  at  vurdere  det  efter  Fortjeneste.  Af  hvad 
jeg  allerede  tidligere,  under  „Skoliosen  i Almindelighed'’ 
har  anfort,  vil  man  have  seet,  at  jeg  tillægger  dette 
Symptom  en  hoi  Betydning,  og  ingen  praktisk  Ortho- 
pæd  vil  kunne  benegte  denne  for  Behandlingens  Ved- 
kommende, ligesom  det  vil  være  ioinefaldende  for 
enhver  Iagttager  af  et  skoliotisk  Præparat. 

Da  jeg  tidligere  omstændelig  har  beskrevet  de 
herhidhorende  pathologisk- anatomiske  Forholde  samt 
deres  Indvirkning  paa  Skoliosens  hele  Habitus,  kan  jeg 
strax  gaa  over  til  dets  phygjiske  Forklaring. 

Delpech  antager  Axedreiningen  for  at  være  frem- 
bragt af  en  Naturbestræbelse  for  at  retablere  Lege- 
mets tabte  Ligevægt.  Det  skoliotiske  Individ  skulde 
nemlig  stræbe  efter  at  fordele  Vægten  saaledes,  at  den 
konvexe  Side  bagtil  blev  vægtigere  end  den  konkave 
Side,  hvortil  hele  Legemet  inklinerer,  og  paa  den 
Maade  opveie  Inklinationen.  Denne  Bestræbelse  finder 
han  udtrykt  i den  Skoliotiskes  Holdning  under  Gangen, 
idet  den  konvexe  Sides  Overextremitet  tilligemed  denne 
Sides  Brysthalvdel  fores  fremad. 

Mod  denne  Forklaring  lader  sig  imidlertid  anfore, 
hvad  Iagttagelsen  stadfæster,  at  hvad  Legemet  vinder 
i Fylde  paa  den  konvexe  Side  bagtil,  taber  det  fortil, 
og  hvad  den  konkave  Side  taber  i Fylde  bagtil,  vinder 
den  fortil. 

Den  Forklaring,  som  syntes  mig  mest  fyldestgø- 
rende, har  jeg  atter  fundet  hos  Pelletan,  som  jeg  her 
skal  tillade  mig  at  anføre:  „For  at  kunne  forstaa  Aar- 
sagen  til  denne  eiendommelige  Bevægelsesmaade,  er 
det  nødvendigt  at  forestille  sig,  at  i en  betydelig  Boi- 
ning  af  Rygsoilen,  som  skal  vedblive  at  bære  Lege- 
mets Vægt,  ere  Hvirvelbenene  i Midten  af  denne 
Boining  under  de  samme  Betingelser,  som  om  de  vare 
uddrevne  af  en  direkte  og  horizontal  virkende  Kraft 
fra  Konkavitetens  imod  Konvexitetens  Side.  I denne 
Udskydning  mode  Hvirvelbenslegemerne,  som  ere  iso- 
lerede i deres  forreste  og  Side-Partier,  ingen  Mod- 
stand ; men  deres  processus  articulares  ere  mægtigt 
tilbageholdte  ved  deres  gj ensidige  Leddeforbindelser; 
processus  transversi  finde  i deres  Leddeforbindelse  med 
tuberositates  costarum  en  Hindring  for  deres  Bevægelse, 
som  vel  ikke  er  meget  stærk  for  et  enkelt  Ribbens 
Vedkommende,  men  som  bliver  betydelig  ved  dets 
Forbindelse  med  de  hosliggende.” 

Det  fremgaaer  af  denne  Forklaring,  at  bagved 
Centret  af  Ryghvirvlens  Figur  er  en  betydelig  Mod- 
stand for  dens  Leieforandring  til  Siden ; at  foran  dette 
Centrum  er  ingen  Modstand  for  dens  Leieforandring, 
og  at,  som  en  Folge  heraf,  Hvirvelbenet  nødvendigvis 
maa  dreies  om  sin  Axe,  for  at  komme  i den  Stilling, 
som  Iagttagelsen  saa  ofte  viser. 

Jeg  liar  tidligere  anfort,  at  processus  spinosi  af 
de  mest  torqueredc  Hvirvelben  ikke,  som  i Normal- 
tilstand, svare  fuldkomment  til  det  forreste  Punkt  af 
Hvirvelbenslegemet,  men  have  gjort  en  kortere  Be- 
vægelse, og  ere  ligesom  bievne  staaende,  medens 
Hvirvelbenslegemet  er  vedblevet  i Axedreiningen, 
hvilken  Kjendsgjerning  maa  tjene  til  at  bestyrke 
Sandheden  af  Pelletans  Forklaring. 

Det  har  iovrigt  forekommet  mig,  uden  at  jeg  dog 
kan  fremfore  fyldestgj orende  Grunde  for  min  Mening, 
at  Axedreiningen,  foruden  denne  rent  physiske  Aar- 
sag,  tillige  skylder  en  mere  aktiv  sin  Oprindelse,  og 
at  denne  staaer  i nær  Forbindelse  med  Legemets 
instinktmæssige  Bestræbelse  at  opretholde  Ligevagten. 
Man  vil  nemlig  under  Betragtningen  af  de  skoliotiske 
Præparater,  baade  have  Fblelsen  af  den  overorden- 
lige Kraftanstrængelse,  som  Naturen  har  bragt  i An- 
vendelse for  at  frembringe  Axedreiningen,  som  ogsaa, 
at  Axedreiningen,  fra  et  vist  Synspunkt  betragtet,  for_ 
mindsker  Misdannelsen,  navnlig  Afvigelsen  til  Siden. 
Det  har  forekommet  mig,  at  den  Forsk  jel  i Retningen 
af  den  konvexe  og  den  konkave  Sides  Ribben,  som 
jeg  ovenfor  har  omtalt,  maatte  staa  i nogen  Forbin- 
delse med  Axedreiningen  og  Naturbestræbelsen  at 
holde  Legemet  opreist.  Thi  Sænkningen  af  den  kon- 
vexe Sides  Ribben  og  Hævningen  af  den  konkave 
Sides  er  uafhængig  af  Ryghvirvlernes  Leie-  og  Form- 
forandring, og  kan  altsaa  kun  skylde  Muskelvirksom- 
heden sin  Oprindelse.  At  den  konvexe  Sides  Ribben 
ere  mere  udviklede,  eller  maaske  rettere  udtrykt, 
mindre  misdannede,  end  den  konkave  Sides,  har  jeg 

antaget  at  liave  sin  Grund  i deres  friere  Leie  og  deraf 
folgende  friere  Bevægelighed  , ligesom  den  konkave 
Sides  mindre  udviklede,  spinkle,  rundagtige  Ribben 
synes  at  skyldes  det  indknebne  og  sammentrykkede 
Leie  af  deres  bagre  Extremiteter  og  den  deraf  folgende 
generede  Funktion  og  Ernæring. 

Differentiel  Diagnose.  De  Tegn,  som  især 
skulle  lede  os  i vor  specielle  Diagnose  af  de  her  be- 
skrevne Former  af  Skoliosen,  ere  Tiden,  naar  Mis- 
dannelsen er  opstaaet,  Stedet  hvorfra  den  er  begyndt 
og  de  sygdomme  lige  Phæno  mener,  som  have  led- 
saget dens  Udvikling.  Med  Hensyn  til  Tiden,  da  er  den 
forste,  paa  Legemets  Asymmetri  hvilende  Form,  altid 
medfodt  og  maa  altsaa  have  vist  sig  fra  den  tidligste 
Barndom;  den  anden,  rachitiske  Form,  er  i Reglen 
begyndt  fra  det  andet  Leveaar;  den  tredie,  den  habi- 
tuelle  eller  almindelige,  i Reglen  mellem  det  7de 
og  14de  Aar.  Med  Liensyn  til  Stedet,  hvorfra  den 
har  taget  sin  Oprindelse,  da  ere  de  to  forste  Former 
udviklede  fra  Lænderegionen,  den  tredie  fra  Brystre- 
gionen; med  Hensyn  til  de  dem  ledsagende  sygdom- 
melige Phænomener,  da  skal  den  fdrste,  efter  Delpech, 
altid  være  ledsaget  af  en  habituel  ILalten,  som  skyldes 
den  forkortede  Underextremitet,  uden  nogen  anden 
tilstedeværende  sygelig  Affektion  af  dennes  Ledforbin- 
delser, og  uden  noget  andet  Sygdomsphænomen,  som 
kunde  antages  at  staa  i aarsageligt  Forhold  til  den 
tilstedeværende  Lidelse;  den  anden  Form  derimod 
er  ledsaget  og  afhængig  af  de  for  Rachitis  eien- 
dommelige  og  let  ioinefaldende  Symptomer ; den  tredie. 

af  de  denne  Forms  Udvikling  i Almindelighed  ledsa- 
gende lokale  og  universelle  Symptomer,  hvoraf  Svæk- 
kelse og  Slaphed  er  Hovedsymptomet.  Uagtet  det 
heraf  skulde  synes  at  fremgaa,  at  den  specielle  Dia- 
gnose maatte  være  intet  mindre  end  vanskelig,  træffe 
vi  dog  mange  Tilfælde,  hvor  Diagnosen  moder  store 
Vanskeligheder.  I mange  forældede  Tilfælde,  hvor 
Relationerne  om  Sygdommens  Oprindelse  og  Udvikling 
ere  mangelfulde,  hvor  Komplikationer  med  andre  be- 
slægtede Sygdomme  linde  Sted,  saaledes  Rachitis,  uden 
at  denne  har  havt  nogen  Indflydelse  paa  Misdannelsens 
Udvikling,  hvilket  ingenlunde  horer  til  Sjeldenhederne ; 
fremdeles  ved  carios  Destruktion  af  Hvirvelbenene  (malum 
Pottii),  ved  Halten,  frembragt  af  Hofteledsbetændelse  o. 
s.  v.,  kan  Diagnosen  blive  meget  tvivlsom.  I nogle  Til- 
fælde vil  Skoliosens  Habitus  kunne  lede  os.  Saaledes  ville 
vi  i de  tofbrstnævnte  Former  i Reglen  træffe  den  underste, 
i den  tredie  den  bverste  Boining  stærkest  udviklet,  og 
i denne  sidste  derfor  Brystet  mere  misdannet,  end  i de 
tvende  andre.  Naar  Lændeboiningen  lindes  med  Kon- 
vexiteten  til  Hbire,  er  den  som  oftest  af  rachitisk  Op- 
rindelse, ligesom  flere  og  skarpere  Bdininger  med 
bratte  Overgange  tyde  paa  det  samme  Ophav.  Uagtet 
alt;  dette  i mange  og  jeg  tor  vel  sige  de  fleste  Til- 
fælde vil  sætte  os  istand  til  at  stille  en  bestemt  spe- 
ciel Diagnose,  saa  bor  vi  dog  tilstaa,  at  Skoliosens 
Diagnostik  endnu  ikke  er  saa  udviklet,  at  der  jo  kan 
forekomme  Tilfælde,  hvor  vi  ere  i Tvivl  om,  hvilken 
Oprindelse  vi  skulle  tilskrive  den  tilstedeværende  Skjjfev- 
hed,  hvilket,  foruden  at  have  Betydning  i videnskabelig 
Henseende,  tillige  maa  gjbre  vor  Prognose  usikker. 

Prognosis.  Skoliosen  er  ingen  livsfarlig  Syg- 
dom; endog  den  mest  udsiklede  Misdannelse  kan  bæres 
og  taales  indtil  en  meget  fremrykket  Alder  uden  be- 
tydelige Forstyrrelser  af  Almenbefindendet.  Naturen 
alene  er  aldrig  istand  til  at  helbrede  en  Skoliose,  som 
har  opnaaet  Permanens  (s.  ovf.).  Kunsten  er  ikke 
istand  til  at  helbrede  en  fuldstændig  udviklet  Skoliose. 
Ingen  Sygdom  recidiverer  maaske  lettere  end  denne, 
hvorfor  Kuren  bor  fortsættes,  saalænge  Legemet  endnu 
er  i Udvikling. 

Prognosen  i Særdeleshed  er  afhængig  af: 

Skoliosens  Form,  Grad,  Bevægelighed,  Varighed, 
Habitus,  Komplikationer;  den  Syges  Alder,  Konstitu- 
tion, Kjon  og  Livsforhold. 

Med  Hensyn  til  Formen,  da  giver  den  medfodte 
den  sletteste  Prognose , den  habituelle  den  bedste, 
Omstændighederne  iovrigt  satte  lige.  Giinther  antager, 
at  den  rachitiske  Forni  kun  er  fuldkommen  helbredelig 
hos  smaa  Born  i en  Alder  af  2 — 3 Aar,  en  Anskuelse, 
som  han  ledsager  med  den  Bemærkning,  at  de  rachi- 
tiske Misdannelser  af  Underextremiteterne , om  de 
ogsaa  ere  meget  slemme,  svinde  langt  lettere  end 
Rygradens. 

Jo  ringere  en  Grad,  jo  bedre  Prognose,*  jo  hoiere 
en  Gi  ad,  jo  siettere  Prognose.  Almen  Gyldighed  har 
denne  Regel  imidlertid  ikke,  da  alle  andre  Omstæn- 
digheder, som  have  Indflydelse  paa  Prognosen,  maa 
tages  med  i Betragtning,  og  saaledes  erholde  vi  under- 
tiden en  bedre  Prognose  for  en  hoiere  end  for  en  rin- 
gere Grad.'  Som  Regel  kan  imidlertid  antages,  at  i 
de  hoiere-  Grader  af  Skjævhed,  hvor  Benene  have  under- 

gaaet  betydeligere  Forandringer  i Form  og  Leie,  er 
Helbredelse  ikke  at  opnaa. 

Skoliosens  Bevægelighed  er  af  ikke  ringe  Be- 
tydning for  Prognosen.  Det  er  nemlig  af  stor  Vigtig- 
hed ved  enhver  Skoliose  at  forsikkre  sig  om  de 
Deles  Eftergivelighed  eller  Ueftergivelighed,  som  kon- 
stituere Misdannelsen,  hvorved  man  baade  opnaaer 
storre  Sikkerhed  i sin  Diagnose  (s.  ovf.),  og  et  Ud- 
gangspunkt mere  for  sin  Prognose.  Jo  bevægeligere 
Rygsoilen  er,  jo  lettere  Boiningerne  give  efter  for  et 
Tryk  af  Hænderne,  anbragte  i modsat  Retning,  eller 
ved  ligesom  at  hæve  Patienten  fra  Gulvet  idet  man 
tager  med  Hænderne  under  Hage  og  Baghoved,  eller 
ved  at  lade  hende  ligge  i nogle  Timer  i Strækkesengen, 
desto  bedre  er  Prognosen;  jo  mere  ueftergivelige,  jo 
stivere  og  strammere  Delene  findes,  jo  siettere  er  den* 
Anchylose  af  Hvirvelbenene  eller  Ribbenene  indbyr- 
des er  uhelbredelig  og  Kurforsogene  i dette  Til 
fælde  endog  skadelige. 

Om  Misdannelsen  er  i Tiltagende  eller  staaer 
stille,  er  ei  heller  ganske  ligegyldig  for  Prognosen,  og 
maa  erfares  enten  af  de  Paagjeldendes  Relationer,  eller 
bedre  ved  egen  Iagttagelse.  En  Skoliose,  som  er  stiv 
og  ueftergivelig,  og  som  i længere  Tid  har  staaet  paa 
samme  Udviklingstrin,  er,  om  ogsaa  i en  ringere  Grad 
tilstede,  altid  haardnakket  at  behandle,  undertiden 
ganske  uheldbredelig.  Som  vi  imidlertid  paa  et  andet 
Sted  have  bemærket,  kan  Skoliosen  i længere  Tid 
blive  staaende  paa  et  bestemt  Udviklingstrin,  og  der- 
efter hurtigere  eller  langsommere  tiltage. 

Uagtet  clet  kan  antages  som  Regel,  at  jo  tidligere 
Skjævheden  opdages  og  tages  under  Behandling,  jo 
bedre  er  Prognosen,  og  vice  versa,  saa  er  Varighe- 
den i og  for  sig  ikke  af  nogen  overveiende -Vigtighed 
i prognostisk  Henseende ; thi  Skoliosen  har  hos  de  for- 
skj ellige  Individer  en  meget  forskjellig  Udviklingstid, 
snart  hurtigere,  snart  langsommere. 

Skoliosens  Habitus,  hvortil  jeg  henregner  Boi- 
ningernes  Retning  og  Antal,  samt  Chordernes  Længde, 
har  en  ikke  ubetydelig  Indflydelse  paa  Prognosen. 
Den  almindeligst  forekommende  Skoliose,  med  Bryst- 
hvirvlernes Konvexitet  til  Hoire  og  Lændehvirvlernes 
til  Venstre,  med  kun  to  Boininger  og  lange  Chorder, 
giver  under  lige  Forhold  en  bedre  Prognose,  end  Sko- 
liosen med  Brysthvirvlernes  Konvexitet  til  Venstre, 
Lændehvirvlernes  til  Hoire,  eller  med  flere  Boininger 
med  korte  Chorder.  Aarsagen  til  denne  Forskjel  i 
Prognosen  ligger  i,  at  den  almindelige  Skoliose,  som 
den,  der  ikke  betinges  af  nogen  betydelig  Forandring 
i Hvirvelbenenes  Form,  forekommer  hyppigst  (s.  ovf.) 
under  den  forstnævnte  Form,  hvorimod  den  rachitiske 
Form  af  Skoliosen  hyppig  forekommer  med  flere  og 
kortere  Boininger  og  med  Brysthvirvlernes  Konvexitet 
til  Venstre,  og  som  vi  vide  betinges  den  af  mere  eller 
mindre  betydelige  Forandringer  i Hvirvelbenenes  Form 
og  Textur,  hvilke  Omstændigheder  foroge  Vanskelig- 
heden ved  den  mekaniske  Behandling.  Boiningen  af 
Lændehvirvlerne  er  lettere  at  hæve  end  af  Brysthvirv- 
lerne, fordi  Lændehvirvlerne  ere  mere  isolerede,  have 
tykkere  Mellembrusk  og  derfor  en  friere  Bevæge- 

o 

lighed,  og  .dette  Parti  af  Legemet  dertil  taaler  An- 

vendeisen  af  en  stærkere  mekanisk  Kraft,  som  tillige 
lettere  adapteres,  hvorimod  Brysthvirvlerne  ere  for- 
enede med  Ribben  og  Brystben,  have  en  tyndere 
Mellembrusk,  ere  langt  mindre  bevægelige  og  anchy- 
losere  lettere. 

Jo  renere  Skoliosen  fremtræder,  d.  v.  s.  jo  friere 
for  enhver  anden  sygdommelig  Lidelse  end  den, 
som  er  afhængig  af  selve  Misdannelsen,  jo  bedre  er 
Prognosen.  Enhver  Sygdom,  akut  eller  chronisk,  som 
optræder  under  Skoliosens  Forlob,  vil  i Reglen  have 
en  fremskyndende  Indflydelse  paa  dens  Udvikling,  eller 
en  hemmende  paa  dens  Helbredelse  ved  den  Svækkelse, 
som  altid  maa  være  en  Folge  deraf.  Enhver  akut 
Sygdom,  optrædende  under  Skoliosens  Forlob,  fordrer 
desuden  Standsningen  i den  mekaniske  Behandling, 
og  virker  saaledes  i dobbelt  Henseende  skadelig  paa 
Skoliosens  Udvikling. 

Om  Caries  i Hvirvelbenenc  kan  siges  at  kompli- 
cere Skoliosen,  er  et  Sporgsmaal,  som  er  afhængigt  af 
det  Begreb,  man  danner  sig  om  Skoliosen.  Iblandt  alle  de 
Præparater,  jeg  lmr  havt  Ledighed  til  at  undersoge, 
har  altid  den  kyphotiske  Vinkelboining  været  den  over- 
veiende  Misdannelse,  naar  carios  Destruktion  har  væ- 
ret tilstede  i Hvirvelbenslegemerne,  og  Sidekrumnin- 
<ren  været  i hbi  Grad  underordnet.  Paa  Levende  vil 

o 

Misdannelsens  hele  Physiognomi  strax  tilkj endegive, 
at  Kypliosen  er  den  overveiendc  Misdannelse,  Skolio- 
sen den  underordnede,  hvorfor  jeg  ogsaa  har  udeluk- 
ket caries  vertebrarum,  som  Aarsag  til  Sidekrumning. 

Medfodt  Halten  og  enhver  anden  Ulighed  af  Under- 
extremiteterne,  som  gjor  Gangen  haltende  eller  vak- 

lende,  har  Indflydelse  paa  Prognosen  af  let  begribe- 
lige Grunde. 

Den  Syges  Alder  har  været  tillagt  en  meget 
forskjcllig  Indflydelse  paa  Prognosen.  Giinther  siger: 
„En  Skoliose  er  kun  helbredelig,  naar  Barnet  ikke  er 
ældre  end  6 — 8 Aar,  eller  naar  det  i en  hoiere  Alder 
er  forblevet  uforholdsmæssig  lille,”  og  tilfoier  „at  man 
ikke  kan  gjore  Regning  paa  Helbredelse,  men  kun 
paa  Bedring,  naar  Barnet  er  over  10 — 12  Aar,  og  ikke 
engang  paa  mærkelig  Bedring,  naar  det  enten  slet  ikke 
voxer  eller  kun  voxer  meget  lidt.”  Delpech  og  flere 
andre  Forfattere  tillægge  ikke  Alderen  en  saa  stor 
Betydning;  Legemets  Væxt  og  den  Omstændighed,  at 
Misdannelsen  er  i Udvikling,  en  desto  storre.  Alders- 
perioden mellem  10 — 15  Aar  synes  at  give  den  hel- 
digste Prognose.  Naar  Legemet  er  fuldstændig  ud- 
viklet og  den  egenlige  Yæxt  forbi,  er  Haabet  om 
Behandlingens  heldige  Udfald,  om  man  ogsaa  blot 
eftertragter  en  kj endelig  Bedring,  kun  ringe.  At  sætte 
en  bestemt  Aldersgrændse  for  Behandlingen,  er  saa 
meget  misligere,  som  vi  vide,  at  Legemets  Væxt  og 
Udvikling  har  utallige  individuelle  Forskj elligheder. 

Den  Syges  Konstitution,  Kjon  og  Livsforhold  bor 
ogsaa  komme  med  i Betragtning  under  Prognosens 
Afhandling. 

Jo  sundere  og  stærkere  Barnet  er,  desto  mindre 
har  man  at  frygte  for  en  hurtig  Udvikling  af  Skoliosen, 
desto  bedre  vil  det  kunne  udholde  en  orthopædisk 
Kur  i alle  dens  Detailler,  og  desto  mindre  vil  man 
være  udsat  for  at  maatte  afbryde  den.  Prognosen 
siges  at  være  bedre  for  Pigebørn  end  for  Drenue. 

V o 

Jeg  troer  ikke,  at  man  i den  Henseende  har  tilstrækkelige 
Data  at  stotte  sig  til.  Skjævhed  forekommer,  som  vi 
vide,  langt  almindeligere  hos  Piger  end  hos  Drenge, 
hos  disse  sidste,  som  det  synes,  med  Konvexiteten  af 
Brysthvirvlerne  hyppigere  til  Venstre  end  til  Hoire, 
rimeligvis  altsaa  hyppigere  den  rachitiske  Form,  hvis 
Prognose  altid  er  mindre  gunstig,  af  hvilken  Grund 
Sandsynligheden  taler  for,  at  Prognosen  kun  er  relativ 
ugunstigere  for  Drenge  end  for  Piger. 

Livsforholdene,  hvorunder  den  Syge  lever, 
danne  et  ikke  uvigtigt  Moment  for  Skoliosens  Pro- 
gnose. Thi  der  ere  faa  eller  ingen  Sygdomme  (Sinds- 
sygdommene maaske  undtagne),  som  fordre  en  saa 
langvarig,  uafbrudt  og  paa  Special-Kundskab  bygget 
Behandling,  som  Skoliosen,  hvorfor  den  næsten  kan 
siges  kun  at  være  tilgængelig  for  den  mere  Formuende, 
og  at  udelukke  den  Uformuende,  navnlig  hos  os,  hvor 
ingen  særskilte  offenlige  Foranstaltninger  lindes  for  disse 
Patienters  frie  Kur  og  Pleie. 

Der  er  endnu  et  Led  af  Prognosen,  som  jeg  ikke 
har  berort,  og  som  er  af  lige  saa  stor  Vigtighed,  som 
det  er  vanskeligt  at  besvare  fyldestgjorende,  det  er: 
Sygdommens  Udfald , overladt  til  Naturen,  eller  til 
Kunsten. 

Vi  have  allerede  ovenfor  udtalt,  at  Naturen  ikke 
formaaer  at  helbrede  en  Skoliose,  som  er  bleven  per- 
manent, d.  v.  s.,  som  Patienten  ikke  ved  egen  An- 
strængelse  formaaer  at  udslette.  Forend  den  har  op- 
naaet  Permanens,  er  der  ingen  Tvivl  om,  at  Naturen 
kan  helbrede  den,  men  hvor  ofte  dette  sker,  derom 
haves  ingen  paalidelige  Data,  Gunthcr  siger  „at  endog- 

saa  den  letteste  Begyndelse  til  Skjævhed  strax  maa 
tages  under  Behandling  med  Alvor  og  Konseqvens; 
thi  denne  Sygdom  pleier,  om  den  ogsaa  i længere  Tid 
kun  har  vist  meget  lette  Spor,  ofte  pludselig  at  gjore 
raske  og  betydelige  Fremskridt.”  Naturen  kan  standse 
Sygdommen  paa  dens  forskj ellige  Udviklingstrin  og  i 
enhver  Aldersperiode,  hvorpaa  vi  se  mange  Exempler 
i det  daglige  Liv.  Jo  sildigere  Misdannelsen  begynder 
at  udvikle  sig,  jo  nærmere  Legemet  er  sin  fuldendte 
Udvikling,  desto  mindre  en  Grad  vil  den  i Reglen 
opnaa.  Jo  tidligere  den  er  begyndt  at  udvikle  sig, 
altsaa  jo  fjernere  Legemet  er  fra  sin  fuldendte  Udvik- 
ling, jo  hoiere  en  Grad  vil  den  i Reglen  naa.  Giin- 
ther  antager  imidlertid  Aldersperioden  mellem  det 
12 — 16  Aar,  som  den  hvori  Legemet  voxer  stærkest, 
for  den  farligste  for  Skoliosens  Udvikling. 

Naturen  standser  Skjævhedens  Udvikling  enten  der- 
ved, at  Legemet  i det  Hele  vinder  i Kraft  og  Muskel- 
styrke, eller  ogsaa  ved  igjennem  selve  Misdannelsens 
Udvikling  at  sætte  en  Dæmning  for  dens  videre  Frem- 
skridt. Naar  såaledes  Mellembruskene  paa  Boinin- 
gens  konkave  Side  ere  absorberede,  vil  Benet  gjore 
en  stærkere  Modstand,  end  Brusken  gjorde  i et  tidli- 
gere Stadium;  Ribbenene  paa  den  samme  Side  ville  i 
en  hoiere  Grad  af  Misdanndsen  komme  til  at  berore 
hinanden,  og  saalcdes  baade  stotte  hinanden  gj ensidig, 
og  tillige  det  til  denne  Side  inklinerede  Legeme; 
Hvirvelbenenes  og' Ribbenenes  Bevægelighed  lider  ved 
denne  Leieforandring  en  betydelig  Indskrænkning, 
hvorved  Dannelsen  af  Anchylose  imellem  Hvirvelben  og 
Ribben  paa  den  konkave  Side  bliver  gjort  mulig,  og 

saaledes  sat  en  Grændse  for  en  videre  Udvikling  af 
Skjævheden. 

Ingen  Del  af  Skoliosens  Prognose  kar  givet  mere 
Anledning  til  Strid,  og  om  ingen  ere  Meningerne  mere 
delte,  end  om  den  Indflydelse,  som  Kunsten  har  paa 
Skoliosens  Helbredelighed. 

Medens  det  ene  Parti,  repræsenteret  af  tvende 
Orthopæder,  Giinther  og  Werner,  og  af  en  af  Frankrigs 
berdmteste  Chirurger  og  Forfattere,  Malgaigne,  frakjende 
den  orthopædiske  Behandling  af  Skoliosen  al  Værd, 
og,  som  vi  have  anfort,  erklære  Orthopæderne,  der  mene 
at  behandle  Skoliosis  med  Held,  enten  for  Bedragere 
eller  Bedragne,  Ander  man  paa  den  anden  Side  et  Parti, 
repræsenteret  af  Direktorer  og  Læger  for  orthopædiske 
Instituter,  understottet  af  Avis-Redaktorer,  som  gjen- 
nem  den  offenlige  Dagspresse,  i medicinske  Tidsskrif- 
ter og  Brochurer  udbasune  deres  Underkure,  og  pris- 
give deres  vundne  Erfaringer  paa  Skoliosens  Enemær- 
ker paa  en  Maade  og  under  en  Form,  som  i hoi  Grad 
er  skikket  til  at  vildlede  den  Ukyndige,  og  endog  faae 
den  Kyndige  til  at  studse.  At  dette'  Parti  bestandig 
opnaaer  de  heldigste  Resultater  af  Skoliosens  Behand- 
ling, og  bestandig  stiller  den  gunstigste  Prognose,  vil 
ikke  forundre.  Imellem  disse  tvende  extreme  Partier 
findes  maaske  et  meget  sffort,  Flertallet  af  kyndige  og 
tænksomme  Læger,  men  som  destoværre  ikke  endnu 
er  kommen  til  Orde,  da  der  i det  Hele  taget  for  denne 
Gren  af  den  plastiske  Kirurgi  mangler  en  viden- 
skabelig begrundet,  gjennemfdrt  og  uhildet  Kritik. 

Jeg  har  allerede  tidligere  udtalt  Malgaignes  Paa- 
stand, og  skal  gjentage  den  her:  Kunsten  er  ikke 

istand  til  at  helbrede  en  fuldstæn  dig  udvik- 
let Skol  io  se,  men  skal  fdie  til,  er  i mange  Tilfælde 
istand  til  at  forbedre  den  saa  meget,  at  den  med  Let- 
hed bliver  skjult  for  den  mindre  Kyndige  eller  for 
Lægmand.  Det  er  især  de  Forandringer,  som  Axe- 
dreiningen  har  medfort,  nemlig  Fremstaaenheden  af 
processus  transversi,  de  bagre  Ribbensender  og  Skul-, 
derbladets  underste  Vinkel  paa  den  konvexe  Side, 
som  trodse  endog  den  mest  vedholdende  og  kyndige 
Behandling.  At  imidlertid  Kunsten  ikke  altid  opnaaer, 
hvad  det  er  muligt  at  opnaa,  er  meget  ofte  ikke 
Kunstens,  men  Forholdenes  Skyld ; thi  Kunsten  fordrer 
som  oftest  en  igjennem  hele  Legemets  Udviklings- 
periode fortsat  Behandling,  som  Forholdene  meget 
sjeldent  tillade. 

Kurens  Varighed  er  et  Sporgsmaal,  som  den 
praktiske  Orthopæd  aldrig  kan  skyde  fra  sig,  men  som 
tillige  er  maaske  den  svageste  Side  af  den  hele  Pro- 
gnose. Langvarig  er  Kuren  altid,  og  det  horer  vist- 
nok til  Sjeldenhederne,  at  den  fuldendes  paa  de  ortho- 
pædiske  Instituter.  Middelvarigheden  for  de  Helbre- 
dede  paa  Langgaards  Institut  fandt  jeg  at  være  2 Aar 
og  25  Dage;"-)  iovrigt  mangle  alle  statistiske  Data 
for  at  komme  - til  et  kun  tilnærmelsesvis  rigtigt  Resul- 
tat, saavel  i denne  Hensende,  som  i alle  andre,  der  an- 
gaa  Skoliosens  Pathologi. 


D See  „Ugeskrift  for  Læger,«  2den  Række,  6te  Bind,  Side  412  off., 
hvor  jeg  har  meddelt  Resultaterne  af  104  skoliotiske  Patienters 
orthopædiske  Behandling. 

Behandling.  Uagtet  der  maaske  ikke  gives  to 
Orthopæder,  som  behandle  Skoliosen  paa  samme  Maade, 
saa  ere  dog  Principerne  for  Behandlingen  af  stor  Sim- 
pelhed og  almindeligt  anerkjendte. 

Saavidt  som  muligt  at  hæve  Aarsagerne,  der  en- 
ten betinge  eller  underholde  Sygdommen,  og  ved  meka- 
niske Midler  suge  at  indvirke  paa  Feilene  i Legemets 
mekaniske  Forhold,  ere  de  to  Principer,  som  ligge 
til  Grund  for  enhver  orthopædisk  Behandling  af  Sko- 
liosen, men  som  i deres  specielle  Anvendelse  erholde 
lige  saa  mange  Nuanceringer,  som  der  gives  Ortliopæder, 
der  anvende  dem. 

Om  de  tvende  Agentier:  Gymnastik  og  Myotomi, 
som  den  nyere  Tid  har  indfort  i Skoliosens  Behand- 
ling, ere  Meningerne  endnu  saa  delte,  at  de  ikke  kunne 
siges  at  danne  Grundlaget  for  nogen  rationel  Behand- 
ling, men  kun  at  have  Betydning  som  Hjælpemiddel. 

Nogen  egenlig  medikamentos  Behandling  af  Sko- 
liosen kan  ikke  være  Orthopædiens  Opgave,  selv  om 
Erfaringen  ikke  længe  havde  godtgjort  dens  Uvirksomhed. 
Den  Sygdom,  som  har  givet  Anledning  til  Misdannel- 
sen, er  desuden  i Peglen  forsvunden,  forend  den  ortho- 
pædiske  Behandling  institueres;  og  er  den  tilstede  i 
nogen  hoiere  Grad,  forbyder  den  som  oftest  den  ortho- 
pædiske  Behandling,  i dette  Begrebs  indskrænkede 
Betydning. 

Pachitis,  almindelig  Svækkelse  og  Slaphed,  samt 
Skrofulosis,  ere,  som  vi  have  erfaret,  de  Skoliosen 
enten  betingende  eller  oftest  ledsagende  Sygdomme  og 
Symptomer.  De  udfordre  alle  en  almindelig  styrkende 
Bchandlingsmaade,  sjeldnere  Anvendelsen  af  egenlige 

Lægemidler.  De  fleste  Forfattere  ere  enige  i,  at  en  hen- 
sigtsmæssig orthopædisk  Behandling  af  Skoliosen  styr- 
ker Legemet  og  indvirker  gavnlig  paa  den  Syges  al- 
mindelige Sundhedstilstand,  om  den  ogsaa  er  uden  Ind- 
virkning paa  Deformitetens  Helbredelse  : en  Anskuelse, 
som  min  fleraarige  Erfaring  kun  har  tjent  til  at  be- 
styrke. 

En  sund  og  kraftig  Næring,  Ophold  i frisk  Luft, 
kolde*  Sobade  om  Sommeren,  et  regelmæssigt  Liv, 
Hvile  afvexlende  med  stærkere  legemlig  Bevægelse, 
en  maadeholden  Anstrengelse  af  Aandsevnerne,  af- 
passet efter  Barnets  Alder  og  Evner,  og  afvexlende  med 
Leg  og  andre  Sindet  oplivende  og  forfriskende  Ad- 
spredelser, ville  i det  store  Flertal  af  Tilfælde  være  til- 
strækkelige til  at  gjengive  Barnet  en  Sundhedstilstand, 
som  det  ofte  i mange  Aar  har  savnet.  Naar  den 
Svækkelsestilstand,  som  ofte  ledsager  Skoliosens  Ud- 
vikling, har  været  betydelig,  har  jeg  i enkelte  Tilfælde 
fundet  Indikation  for  et  simpelt  Jernmiddel,  hvorefter 
den  i Reglen  er  hævet.  Dette,  og  for  tydelig  udtalte 
skrofulose  Symptomer  — Levertran  — er,  foruden 
simple  afforende  Midler,  hvis  Brug  dog  har  været 
mindre  nodvendig  her  end  hos  mange  sunde  Born,  de 
eneste  Lægemidler,  som  under  min  Lægevirksomhed  ved 
Langgaardslnstitutereblevne  anvendte,  naar  ikke  andre, 
i ingen  Aarsagsforbindelse  med  Skoliosen  staaende  Syg 
domme,  som  have  været  meget  sjeldne,  ere  indtraadte. 
Allerede  Jdrg*)  har  gjort  den  samme  Erfaring  om  den 
indre  Behandlings  Uvirksomhed,  og  jeg  skal  tillade 


*)  1.  a.  o.  p 105. 

mig  at  anfore  det  Herhidhorende,  da  det  baade 
viser  Jorgs  for  den  Tid  sjeldne  praktisk  sunde  Sands, 
og  stemmer  ganskQ  overens  med  de  nyere  An- 
skuelser: „Imod  Rachitis  og  Skrofler,  som  man  hyppigt 
maa  anklage  som  forste  Aarsag  til  Rygradens  Krum- 
ninger, har  jeg  imidlertid  altid  mere  betjent  mig  af 
diætetiske  Midler  end  af  Medikamenter.  Jeg  har  for- 
nemlig seet  paa  ren  Luft  og  paa  gode,  kraftige  Næ- 

• • 

ringsmidler  Kjod,  Æg,  Vin  og  01  i smaa  Qvanti- 
teter,  ere  tilladte  for  denne  Slags  Syge.  Dermed  har 
jeg  forbundet  den  strengeste  Orden  i Levemanden,  i 
Sdvn  og  Vaagen,  i Spise  og  Drikke,  i Arbeide  og 
Hvile;  og  jeg  har  fundet,  at  hos  Bdrn  udrettes  dermed 
mere,  end  med  de  saakaldte  Medikamenter.” 

Guérin*)  begynder  sit  Skrift  om  Behandlingen  af 
Rygradens  Sidekrumninger  med  folgende  Passus : 
„Depuis  que  léxpérience  a démontré  1’insuffisance  des 
moyens  médicaux,  et  l’indispensable  necessité  des  agens 
mecanique  dans  le  traitement  des  deviations  laterales 
de  fepine”  o.  s.  v.,  hvilket  viser,  at  ogsaa  han  forkaster 
den  indvortes  Behandling  af  Skoliosen,  og  jeg  kj en- 
der Ingen,  hverken  ældre  eller  yngre  Orthopæd,  som 
lægger  nogen  videre  Vægt  paa  den**.) 


*)  Memoire  sur  l’extension  sigmoide  et  la  flexion  dans  le  traitement 
des  deviations  laterales  de  l’cpine.”  Paris  1842. 

**)  Det  liar  derfor  maaltct  forundre  mig,  i det  i disse  Dage  udkomne 
Oktoberheftc  af  „Bildiothek  for  Læger”,  i en  Artikel  af  Prof. 
Bock,  som  har  til  Overskrift  „Praktiske  Bemærkninger  til  Prog- 
nosen af  Skoliosis”,  at  finde  en  Passus  som  følgende:  ,,Jeg  har 
endnu  ikke  havt  nogen  Skoliosc  til  Behandling,  som  ikke  stillede 

En  udvortes  medikamentos  Behandling  har  i lang 
Tid  været  i Brug,  og  er  endnu  ikke  ganske  op- 
givet af  tydske  Orthopæder  og  mange  Læger  baade 
ude  og  hjemme.  Den  beroer  paa  det  antagne 
Misforhold  af  den  konvexe  og  den  konkave  Sides 
Muskelstyrke,  hin  den  svagere,  denne  den  stær- 
kere Side,  og  bestaaer  i at  indgnide  olie-  og  fedt- 
agtige  Substanser  paa  denne,  og  spirituose,  aromatiske 
paa  hin,  for  derved  at  „slappe  de  stærkere,  strammere, 
mere  sammentrukne  Muskler  og  styrke  og  ægge  de 
slappe,  svagere  til  Sammentrækning”.  At  Forudsætnin- 
gen om  en  stærkere  og  svagere  Side  hos  den  Skolioti- 
ske,  i den  Forstand,  som  den  her  tages,  beroer  paa  en 
Vildfarelse,  er  eftervist,  og  om  en  saadan  Tilstand  vir- 
kelig fandtes,  betvivler  jeg  at  de  anvendte  Midler 
vilde  have  nogen  Indvirkning  paa  at  forandre  den. 
Elektricitet  og  Galvanisme  ere  ogsaa  forsogte,  men  med 
det  samme  negative  Resultat. 

Disse  Midler,  skjondt  uvirksomme,  ere  dog  ikke  lige- 
fremskadelige, hvilket  imidlertid  neppe  kan  siges  om  An- 
vendelsen af  M o x e r,  som  jeg  rigtignok  ikke  veed  at  være 
anbefalede  mod  Skjævhed,  men  som  jeg  desuagtet  harseet 
uudslættelige  Spor  af  paa  de  stakkels  skoliotiske  Pigers 
Rygge.  Hvilken  Nytte  Moxer  eller  andre  Exutorier  skulde 
frembringe  i dette  Tilfælde,  er  ikke  let  atindsee;  Skade 
gjore  de  derimod  altid  ved  at  foraarsage  den  Syge 


sine  bestemte  Indikationer  til  en  indre  Behandling,  og  denne  bor 
altid  gaa  llaand  i Ilaand  med  alle  de  ovrige  Midler,  som  de  utal- 
lige iM  etb  oder  have  at  o prise.” 

en  unyttig  Smerte,  og  naar  de  trænge  tilstrækkelig  i 
Dybden,  frembringe  de  strammende  Ar,  foroge  derved 
Misdannelsen  og  forsinke  Helbredelsen. 

Den  mekaniske  Behandling,  saa  mangfoldig 
varieret  i de  mest  forsk j ellige  Methoder,  at  man  ikke 
veed  om  man  deri  mest  skal  beundre  den  menneske- 
lige Klogts  Alsidighed  eller  beklage  de  anvendte  Mid- 
lers Utilstrækkelighed,  lader  sig  reducere  til  to  ganske 
simple  Principer:  Udstrækning  og  Tryk. 

Extensionen  af  Rygraden  skeer  enten  i Legemets 
opreiste  eller  liggende  Stilling.  Den  forste  Methode, 
som  er  den  ældste,  men  som  nu  er  forladt,  bestod  i 
Anvendelsen  af  en  portativ  Bandage  eller  Maskine, 
som  havde  sit  Stottepunkt  paa  Bækkenet,  hvorfra  der 
langs  med  Rygsoilen  gik  en  i Regelen  bevægelig 
Stang,  som  endte  over  den  Syges  Hoved  med  en  Boile, 
hvortil  Hagen  ved  en  Slynge  blev  befæstet.  Stræk- 
ningen, som  kun  indbefattede  Buens  ene  Ende,  skete 
enten  ved  at  forlænge  Stangen  eller  forkorte  Slyngen. 
Maskinerne  af  le  Vachcr,  Sheldrake,  Gerdy,  Zinnnermann 
og  Shaw  hore  herhen.  Manglerne  ved  disse  Apparater 
og  denne  Methode  erc  ioinefaldende.  De  genere  den 
Syge  betydeligt  baade  ved  deres  Vægt  og  deres 
Tryk,  især  naar  Extensionen  skulde  være  noget 
kraftig.  De  ere  kun  af  ringe  Virksomhed,  fordi 
de,  foruden  Modstanden  som  Rygsoilen  frembringer, 
tillige  have  at  overvinde  den,  som  Overkroppens  Vægt 
foraarsager.  Man  gik  derfor  over  til  Rygsoilens 
paralelle  Extension  i liggende  Stilling,  enten  i den 
horizontale  eller  den  oblique,  paa  Skraaplanen.  Dar- 

win*)  synes  at  have  været  den  forste,  som  har  anvendt 
Skraaplanen,  og  Venel**)  den  forste,  som  har  anvendt 
det  horizontale  Leie  i Behandlingen  af  Skoliosis. 
Principet  i denne  Methode  er  Extensionen  ved  begge 
Endepunkter  af  Rygsoilens  longitudinelle  Axe,  og  Ap- 
paratet  en  Seng  eller  en  Slags  Soplia,  hvorpaa  den 
Syge,  befæstet  med  Hovedet  og  Bækkenet  til  de  mod- 
satte Ender,  som  ere  bevægelige  (kunne  nærmes  eller 
fjernes  mere  eller  mindre),  hviler.  Denne  Methode 
og  dette  Apparat  er  i Enkelthederne  mangfoldig  va- 
rieret. Den  Syges  Leie  har  saaledes  været  paa  Ryggen, 
paa  Bugfladen,  paa  Siden,  snart  paa  den  konvexe 
snart  paa  den  konkave,  og  enhver  af  disse  Stillin- 
ger har  havt  sine  Forsvarere  og  sine  Modstandere. 
Schreger,  Heine,  Shaw,  Delpech,  Maisonabe,  Duval  og 
Lafond  have  modificeret  Apparatet  væsenligt.  Shaws 
er  det  mest  eiendommelige,  og  bestaaer  af  en  Skraa- 
plan  i tre  Stykker,  hvoraf  de  tvende,  Hovedstykket  og 
Bækkenstykket,  ere  bevægelige  i modsat  Retning,  Mel- 
lemstykket ubevægeligt.  Hovedet  og  Bækkenet  af  den 
Syge  befæstes  paa  de  bevægelige  Stykker.  Extensio- 
nen skeer  enten  ved  Hjælp  af  Fjedre  eller  ved  Vægte, 
og  er  enten  permanent  eller  intermitterende  (Lafonds 
Apparat).  Paa  Skraaplanen  foroges  naturligvis  Ex- 
tensionskraften  ved  Legemets  egen  Vægt.  Naar  Fjeder- 
kraften er  bragt  i Anvendelse,  er  i Reglen  en  Kraft- 
maaler  anbragt  paa  Apparatet. 


„Zoonomie”,  2 Tli.  1ste  Abth.,  S.  162. 

„Description  desplusieurs  nouveaux  tnoyensntechaiiiques  å préve- 
nir,  borner  et  meine  corriger  les  eorbures  laterales4’  etc.  Lau- 
sanne,  1788. 

Uagtet  denne  Methode  har  væsenlige  Fortrin  for 
den  anden,  er  dog  den  Kraft,  som  i perpendikulær 
Retning  virker  paa  Buens  mest  konvexe  Punkt,  og 
som  alene  kan  tages  ind  i Beregningen,  da  den  er  den 
alene  virksomme  til  at  hæve  Misdannelsen,  meget  ringe, 
om  ogsaa  Summen  af  den  hele  anvendte  Kraft  har 
været  meget  stor.  Thi  den  svækkes  væsenlig  af  den 
Modstand,  som  Legemets  Gnidning  frembringer  paa 
Leiet,  af  den  Modstand,  som  den  lider  ved  at  skulle 
passere  Led  for  Led  igjennem  den  af  Hvirvelben  sam- 
mensatte Rygsoile,  ved  den  Modstand,  som  Mellembrusk, 
Baand  og  Muskler,  der  sammenholde  disse  Dele,  frem- 
bringe ved  deres  Elasticitet  eller  aktive  Sammentræk- 
nings-Evne. Da  Retningen  af  Extensionskraften  er 
imellem  Rygsbilens  normale  Længdeaxe  og  den  tilstede- 
værende Bues  Længdeaxe,  er  det  en  Selvfolge,  at  jo 
storre  Afstanden  er  mellem  Chorden  og  Buens  Holde- 
punkt, jo  mindre  Kraft  vil  der  tabes  i perpendikulær 
Retning,  og  vice  versa,  og  at  altsaa  som  Helbredelsen 
skrider  fremad  og  Buen  udliges,  desto  mere  Kraft  vil 
der  gaa  tabt  i den  parallele  Retning,  desto  mindre  blive 
anvendt  i den  pcrpendikulære.  Guérin  har  beregnet, 
at  i det  heldigste  Tilfælde  bliver  83/ioo  af  den  hele  an- 
vendte Kraft  tabt  i Længderetningen,  og  kun  17/ioo  an- 
vendt direkte  til  at  udstrække  Mellembrusk,  Ligamen- 
ter og  Muskler,  som  forene  de  forskj ellige  Dele  af 
Rygsbilen.  Virkningen  af  Extensionen  er  en  slappende 
paa  Rygsbilens  Mellembrusk  og  Baand,  paa  Hvirvler- 
nes indbyrdes  Leddeforbindelser,  ikke  alene  paa  Buer- 
nes konkave  7 men  ogsaa  paa  deres  konvexe  Sider. 
Derfor  vil  Extensionen  alene,  om  den  ogsaa  var  istand 

til  at  udslette  Misdannelsen  tilsyneladende,  aldrig  være 

istand  til  at  helbrede  den. 

For  at  undgaa  det  store  Tab  af*  Kraft  i parallel 
Retning  ere  forskj ellige  Methoder  foreslaaede  og  bragte 
i Anvendelse,  hvoraf  dog  ingen  have  fyldestgjort  de 
til  dem  stillede  Fordringer  eller  fortjent  de  Lovtaler, 
som  deres  Opfindere,  som  oftest  i rigt  Maal,  have  til- 
delt dem. 

Bampfields*)  opfandt  et  bolgeformigt  Leie,  hvis 
Ophoininger  svarede  til  Convexiteterne  af  Rygra- 
den. Den  Syge  skulde  ligge  paa  Siden.  May  or 

lagde  den  Syge  paa  en  Slags  stor  Skinne,  saa  at 
den  kon v exe  Side  kom  til  at  ligge  imod  Skinnen; 
med  Baand  om  Hovedet  og  Bækkenet  befæstede 
han  disse  Dele  til  Skinnen,  og  udovede  der- 
ved Extensionen  i en  mere  perpendikulær  Retning. 
Eller  ogsaa  lod  han  den  Syge  ligge  paa  Ryggen,  be- 
fæstede Hovedet  og  Bækkenet  imod  den  konvexe 
Side,  og  ved  et  tredie  Baand,  som  gik  over  Buens 
mest  konvexe  Punkt,  udovede  han  Extensionen  trans- 
verselt  imod  den  konkave  Side. 

Dette  har  rimeligvis  givet  Guérin  Ideen  til  hans 
„extension  sigmoi'de”,  hvis  Princip  hviler  paa  den 
samme  Grundsætning:  at  substituere  den  parallele  Ex- 
tension af  Rygraden  med  den  oblique  og  perpendiku- 
lære.  Guérins  Apparat  er  meget  sammensat;  dets 
væsenligste  Del  er  den  Plan,  hvorpaa  den  Syge  hviler, 
som  er  horizontal,  men  sammensat  af  tre  Dele,  hvoraf 


*)  „IJeber  die  Krankheiten  des  Kiickgrates”  u.  s.  w.,  frei  bearbeitel 
von  Siebenhaar.  Leipzig  1831 , 

den  overste  (imod  den  Syges  Hoved)  og  den  underste 
ere  bevægelige  i modsat  Retning,  den  overste  fra 
Venstre  til  Hoire,  den  underste  fra  Hoire  til  Venstre; 
den  mellemste  Del,  hvorpaa  Bækkenet  hviler,  er  ube- 
vægelig. Hovedet  hviler  i en  Slags  Kasque,  som  er 
befæstet  til  den  overste  bevægelige  Del  og  til  et 
Ilalsbaand  om  den  Syges  Hals ; om  Bækkenet  er  et 
Belte,  som  ved  Remme  er  befæstet  til  et  Fjederapparat 
ved  Fodenden  af  Apparatet.  Paa  hver  Side  af  den 
Syge,  svarende  til  Bbiningernes  Konvexiteter,  befæstede 
til  den  overste  og  mellemste  Del  af  den  Plan,  hvorpaa 
den  Syge  hviler,  findes  en  bevægelig  Pelotte  (plaque 
d’appui).  Naar  Apparatet  skal  træde  i Virksomhed, 
extenderes  forst  i parallel  Retning  ved  at  stramme 
Remmene,  som  staa  i Forbindelse  med  Beltet  omkring 
Bækkenet  og  Fjederapparatet  ved  Fodenden;  der- 
efter bevæges  de  tvende  bevægelige  Planer  i modsat 
Retning,  hvorved  den  Syge  fores  hen  imod  Pelotterne 
(plaques  d’appui),  om  hvilke  den  saakaldte  sigmoide 
Extension  egenlig  skeer. 

Erfaringen  har  ikke  stadfæstet,  hvad  Theorien  har 
lovet,  hvorfor  disse  Methoder  ikke  have  erholdt  nogen 
videre  Udbredning.  Foruden  de  praktiske  Inkonveni- 
enser  ved  deres  Anvendelse  ere  de  allesammen  saa- 
godt  som  udelukkende  rettede  imod  Rygradens  Side- 
boining,  og  tage  lidet  eller  intet  Hensyn  til  Torsionen, 
der  som  oftest  er  den  vigtigste  Del  af  Deformiteten. 

Trykket  er  det  andet  Princip  i den  mekaniske 
Behandling,  og  skeer  enten  fra  den  konvexe  Side  mod 
den  konkave  eller  bagfra  fortil,  eftersom  man  retter  det 
imod  Sidekrumningen  eller  Torsionen.  Det  er  enten 

elastisk  eller  uelastisk,  og  tilveiebringes  ved  alle  mulige 
Midler,  som  ere  istand  til  at  udove  et  perpendikulært 
Tryk.  Det  anvendes  enten  i Legemets  opreiste  eller 
liggende  Stilling,  og  forenes  som  oftest  med  Ex- 
tensionen.  Materialet,  som  er  bleven  bragt  i Anven- 
delse, har  været  hoist  forskiellig:  Metalplader,  Staal- 
fjedre,  Træ,  Remme,  Pelotter,  o.  s.  v.  Antallet  af  de 
sammensatte  mekaniske  Apparater,  hvis  Hovedvirkning 
er  Trykket,  er  overordenligt  stort;  enhver  Orthopæd, 
ja  man  kan  næsten  sige  enhver  Bandagist  eller  Meka- 
niker, som  beskjeftiger  sig  med  Forfærdigelsen  af 
orthopædiske  Apparater,  har  sin  særegne  Bandage 
eller  Maskine,  konstrueret  efter  hans  individuelle  An- 
skuelse om  Skoliosens  Væsen  og  Maaden  at  afhjælpe 
den  paa. 

Foruden  de  allerede  nævnte  Forsk] elligheder  ved 
Trykbandagen,  gives  endnu  en  af  sær  Vigtighed. 
Støttepunktet  tor  Trykket  findes  nemlig  enten  uden- 
for den  Syges  Legeme  eller  paa  samme.  Findes 
det  paa  Legemet,  da  er  det  i Reglen  enten  Bækkenet 
eller  Rygsoilen,  som  er  valgt.  Hvorledes  nu  end  Be- 
skaffenheden af  Trykket,  som  anvendes  mod  Skoliosen, 
er,  elastisk  eller  uelastisk,  anvendt  i Legemets  opreiste 
eller  liggende  Stilling,  ved  Hjælp  af  Plader,  Fjedre, 
Remme  eller  Pelotter,  havende  sit  Støttepunkt  udenfor 
eller  paa  Legemet,  saa  bor  det  dog  altid  være  bygget 
paa  de  simple  mekaniske  Grundsætninger : atKraften, 
hvormed  det  virker,  er  storre  end  Modstan- 
den, som  det  er  bestemt  til  at  overvinde;  at 
det  har  et  fast  Punkt,  S tottepunkt,  til  Ud- 
gangspunkt tor  den  bevægende  Kraft,  og  at 

Bevægelsen  skeer  i den  Deformiteten  mod- 
satte, altsaa  denne  mest  modstræbende  Ret- 
ning. Saa  simple  end  disse  Grundsætninger  ere,  saa 
ofte  seer  man  dem  overtraadte  i de  Apparater,  som 
ere  bestemte  til  at  helbrede  Skoliosen,  og  det  er  be- 
klageligt med  hvilken  Letsindighed  baade  Læge  og  Læg 
ofte  anvender  et  Apparat,  som  har  den  modsatte  Virk- 
ning af  den  tilsigtede. 

Naar  Misdannelsen  har  sit  Sæde  i Brysthvirvlerne,  da 
ere  vi  i Anvendelsen  af  Trykket  indskrænkede  til  de 
bagere  Ribbensender,  altsaa  til  igjennem  Ribbenenes  Led- 
forbindelser med  Hvirvelbenene  at  indvirke  paa  disses 
Misdannelse.  Dette  har  bevirket,  at  ikke  faa  Orthopæder 
aldeles  have  forkastet  Anvendelsen  af  Trykket,  som 
baade  unyttigt  og  skadeligt,  idet  de  ere  udgaaede  fra 
den  Forudsætning,  at  Ribbenenes  Ledforbindelser  med 
Hvirvelbenene  ere  svagere  end  Hvirvelbenenes  For- 
bindelser indbyrdes,  at  Trykket  derfor  kun  vilde 
bevirke  en  Slappelse  i Ribbensendernes  Ledforbindelser 
med  Hvirvelbenene  og  samtidig  dermed  en  foroget 
Misdannelse  af  Ribbenene,  uden  at  yttre  nogen  Indfly- 
delse paa  Hvirvelbenenes  Ledforbindelser  indbyrdes, 
altsaa  uden  nogen  Indflydelse  paa  den  principale  Mis- 
dannelse og  med  en  skadelig  paa  dens  Ledsagere. 

Erfaringen  har  ikke  stadfæstet  denne  Theori,  eller 
stadfæster  den  kun,  naar  der  i Trykkets  Anvendelse 
gjores  Brud  paa  de  Principer,  som  bor  ligge  til  Grund 
for  enhver  kunstmæssig  Behandling,  altsaa  savnes  Kund- 
skab til  de  mekaniske  Kræfter  og  til  de  Deles  ana- 
tomiske, physiologiske  og  pathologiske  Forholde,  livor- 
paa  disse  Kræfter  blive  anvendte. 

Paa  Lændehvirvlernes  Krumning  kan  Trykket 
virke  mere  direkte;  den  stærke  Muskelbe  dækning 
svækker  det  vel  noget,  men  bevirker  ogsaa,  at  det 
bedre  taales.  Jo  storre  Noiagtigheden  (Præcisionen) 
af  Trykket  er,  jo  renere  og  kraftigere  er  ogsaa  Virk- 
ningen. 

De  portative  Maskiner,  som  i Legemets  opreiste 
Stilling  skulde  bevirke  Rygradens  Extension,  vare  i 
Reglen  tillige  Trykbandager,  og  havde  deres  Støtte- 
punkter enten  paa  Bækkenet  eller  paa  Rygraden. 
Bampfjelds  og  Guérins  Extensionsapparater  virke  til- 
lige ved  et  Tryk,  som  har  Støttepunktet  udenfor  Legemet. 
Af  særskilte  Trykbandager  skal  jeg  nævne  Heisters 
Kors,  Jorgs  Sele  og  Trykbandage,  Delpechs  og  Hos- 
sards  Belter,  Valerius’s  Apparat  og  Tamplins  Tryk- 
bandage og  Pelotte. 

Heisters  Kors,  hvis  Konstruktion  jeg  forudsætter 
som  bekjendt,  har  sit  Støttepunkt  paa  Ryggen, 
og  kan  ikke  have  nogen  anden  Virkning  end 
at  forhindre  Rygsbilen  i en  stærkere  Foroverboining 
og  holde  Skuldrene  tilbage,  altsaa  forbedre  Holdningen. 
Det  har  i Aarenes  Lob  undergaaet  mange  Foran- 
dringer, har  i en  saadan  forandret  Skikkelse  i de 
seneste  Aar  erholdt  en  stor  Udbredelse  og  Anven- 
delse hos  os,  og  er  den  portative  Bandage,  som  al- 
mindeligst falbydes  hos  vore  Bandagister  og  Meka- 
nikere, hvorfor  jeg  anseer  den  en  nærmere  Omtale 
værd.  Den  væsenlige  Forandring,  som  synes  udgaaet 
fra  Tamplin  — da  jeg  i hans  Skrift:  „Ueber  Na- 
tur, Erkenntnis  und  Behandlung  der  Verkrumnungen,, , 
ubersetzt  von  Braniss,  Berlin  1846,  p.  172,  finder  en 

næsten  ganske  lignende  Bandage  afbildet,  som  han 
imidlertid  anvender  mod  Kyphosis  — bestaaer  i,  at  det 
er  sat  i Forbindelse  med  eller  er  forandret  til  et 
Slags  Corset,  som  sammensnores  fortil  og  paa  Siderne. 
Fra  Korsets  Tværdel  udgaaer  paa  hver  Side  en 
bevægelig  Boile,  som  gaaer  ind  under  Axlen  ; fra  denne 
Boiles  Midtpunkt  forlober  paa  hver  Side  en  stærk 
Staalfjeder  i skraa  Retning  nedad  og  fortil,  indtil  Bæk- 
kenet. Disse  tvende.  Fjedre  kunne  ved  et  Snore- 
apparat  nærmes  hinanden  og  befæstes  over  den  un- 
derste Del  af  Brystet  og  Underlivet.  Fra  Stangen, 
som  forlober  langs  Rygraden,  til  den  nylig  beskrev- 
ne Sidefjeder  findes  paa  hver  Side  ligeledes  et 
Snoreapparat,  som  efter  Skoliosens  Retning  er  for- 
skj elligt  anbragt.  Er  nemlig  Brysthvirvlernes  Boining 
til  Hoire,  saa  findes  Snoreapparatet  til  Hoire  og  opad, 
er  Boiningen  til  Venstre,  da  er  det  paa  venstre  Side*,  er  en 
dobbelt  Krumning  tilstede,  findes  det  tillige  paa  Stangens 
og  Fjedrenes  underste  Del,  enten  til  Hoire  eller  Venstre, 
efter  Bdiningens  Retning.  Apparatet  befæstes  til 
Legemet  ved  en  Rem  omkring  Bækkenet,  hvorpaa 
Sidefjedrene  stottes,  ved  Snoreapparatet  imellem 
Sidefjedrene  fortil  og  ved  et  Par  Skulderremme  over 
Boderne.  Det  træder  i Virksomhed,  naar  Snoreappa- 
raterne paa  hver  Side  imellem  Hovedstangen  og  Side- 
fjedrene snores  sammen,  hvorved  altsaa  Sidefjedrene 
nærmes  Rygstangen. 

Med  Hensyn  til  Virkningen  da  er  dette  Apparat 
et  Trykapparat  med  Støttepunktet  paa  Rygsoilen.  Den 
Virkning,  som  denne  Bandage  udover  paa  Skoliosen, 

(jeg  beder  Enhver  som  tvivler,  at  gjennemgaa  Appa- 
ratets  simple  Mekanisme  og  Skoliosens  anatomiske 
Forhold)  er  den  modsatte  af  den  tilsigtede;  thi  den 
foroser  Misdannelsen  istedet  for  at  formindske  den. 
Den  trykker  de  elastiske  og  mere  eftergivelige  Rib- 
ben og  endnu  mere  de  biode  Underlivsvægge  imod 
Rygsoilen;  thi  at  forlange  en  modsat  Virkning  vilde 
være  at  forlange  en  physisk  Umulighed.  Den  lor- 
oger  Ribbenenes  Vinkelboining  ved  deres  bagre 
Ender  og  har  aldeles  ingen  Virkning,  hverken  paa 
Sidekrumningen  eller  paa  Torsionen;  thi  Remmen 
omkring  Bækkenet  er  ikke  istand  til  at  befæste  Appa- 
ratet  saaledes,  at  det  jo  giver  efter  for  det  Tryk,  som 
udoves  paa  Boilen,  der  gaaer  under  den  konkave 
Sides  Axel,  og  som  igjennem  denne  Sides  Sidefjeder 
med  en  betydelig  Kraft  forplantes  til  eet  Punkt  af 
Bækkenremmen;  og  hverken  det  ene  eller  det  andet 
at  Snoreapparaterne  er  istand  til  at  afgive  mindste 
Modstand  mod  Hvirvlernes  Axedreining.  Jeg  har  seet 
Virkningen  af  denne  Bandage  foroget  ved  Pelotter, 
fastgjorte  til  den  indvendige  Side  af  det  o verste  eller 
underste  Snore- Apparat,  hvilket  med  andre  Ord  vil 
sige,  at  Trykket  paa  Ribben  og  Underliv  er  blevcn  for- 
oget i Retningen  forfra  bagtil  med  Summen  af  den 
Kraft,  som  svarer  til  Pelottens  Tykkelse.  Mine  Erfa- 
ringer om  dette  Apparat  svare  fuldkomment  til  min 
Theori,  og  det  er  en  Lykke,  at  der  i Reglen  ikke 
gjores  Brug  af  Snoreapparatet  paa  Siderne,  det  egent- 
lig Virksomme  i Bandagen.  Skulde  Nogen  have  seet 
en  virkelig  Forbedring  af  Skoliosen  efter  Brugen  af 
dette  Apparat,  da  tillader  jeg  mig  at  erindre  om,  at 

post  ikke  er  propter,  og  at  mangen  en  Sygdom  hel- 
bredes trods  de  Midler,  som  ere  bievne  anvendte 
derimod. 

Jorgs  elastiske  Sele  er  et  Trykapparat,  som  har 
sit  Støttepunkt  paa  Bækkenet,  og  virker  i skraa  Ret- 
ning fra  den  konvexe  Sides  Skulder  til  Mellemkjbdet. 
Jorg  anvendte  den  kun  i de  ringere  Grader  af  Sko- 
liose ; dens  Nytte  er  ikke  let  at  indsee. 

Jorgs  halv  elastiske  halv  uelastiske  Trykbandage 
bestaaer  af  en  elastisk  og  en  uelastisk  af  Træ  forar- 
beidet  Halvdel.  Den  elastiske  Halvdel  anbringes  paa 
den  konvexe,  den  uelastiske  paa  den  konkave  Side. 
Støttepunktet  er  Bækkenet  og  foroven  den  konkave 
Sides  ovre  Ribbenspartier.  Naar  Skoliosen  bestod  af 
een  Boining,  som  indbefattede  den  underste  Halvdel 
af  Brysthvirvlerne  og  de  overste  Lændehvirvler,  vilde 
Principet  i denne  Bandage,  som  dog  altid  i hoi  Grad 
vil  genere  den  Syge,  være  rigtig. 

Delpechs  Belte  bestaaer  af  en  bevægelig  Stang, 
som  forneden  er  befæstet  til  et  Belte  omkring  Bæk- 
kenet, foroven  til  et  Bclte,  som  fastgjores  omkring 
Lænderegionen  og  Underlivet.  Stangen  gives  en  Inkli- 
nation til  TIoiro  eller  Venstre  og  befæstes  med  etKamhjul  i 
denne  Stilling.  Støttepunktet  er  Bækkenet  og  Virkningen 
at  inklinere  Legemet  til  den  ene  eller  anden  Side,  efter 
Krumningens  Retning  i Lænderegionen,  og  altid  modsat 
Buens  Konvexitet.  Det  er  et  temmelig  svagt  virkende 
Apparat,  bygget  paa  et  rigtigt  mekanisk  Princip. 

Hossards  Belte  nbd  en  Tid  en  ikke  ringe  An- 
seelse, og  har  ogsaa  været  i Brug  hos  os.  Det  be- 
staaer ligeledes  af  en  bevægelig  Stang,  som  gaaer  op 

langs  Rygsoilen,  og  er  forneden  befæstet  til  et  Belte 
omkring  Bækkenet.  Denne  Stang  gives  en  efter  Boi- 
ningens  Retning  forskjellig  Inklination  til  Hoire  eller 
Venstre,  saaledes  at  Enden  af  Stangen  kommer  til  at 
staa  i Hoide  med  den  ene  eller  anden  Skulder,  og 
altid  til  den  konkave  Sides.  En  bred  Rem  befæstes 
til  den  underste  Trediedel  af  Stangen,  fores  derfra 
opad  over  den  konvexe  Side,  over  denne  Sides  Bryst 
til  den  konkave  Side,  under  denne  Sides  Axelhulhed, 
og  befæstes  til  Enden  af  Stangen,  som  er  i lige  Hoide 
med  den  konkave  Sides  Skulder.  Virkningen  af  denne 
Bandage  er  ingenlunde  heldig,  da  den  forreste  Del  af 
Brystet  trykkes  tilbage  imod  Rygsoilen;  hvorfor  den 
ogsaa  er  ble  ven  modificeret  paa  forskjellig  Maade. 
Man  har  saaledes  anbragt  en  fra  Beltet  udgaaende 
opstaaende  og  udadvendt  Fjeder  paa  dettes  forreste 
Sideparti,  imod  den  konkave  Side,  og  befæstet  Enden 
af  Remmen  til  denne.  En  anden  Forandring  bestaaer 
i at  lade  en  Boile  udgaa  fra  Rygstangen  omkring 
den  konkave  Side,  uden  paa  noget  Punkt  at  berore 
denne,  og  til  Enden  af  denne  Boile  at  befæste  Rem- 
men, som  udgaaer  fra  Stangen  i modsat  Retning'  om- 
kring den  konvexe  Side. 

Tavernier  lader  Remmen  udgaa  fra  Enden  af 
Stangen,  forer  den  nedad  og  udad  over  den  konvexe 
Side  over  Underlivet,  og  befæster  den  enten  til  Beltet  paa 
den  modsatteSide  eller  lader  den  gaa  omkring  Lændere- 
gionen,  og  befæster  den  til  den  underste  Del  af  Stangen. 

Ved  nogle  af  disse  Modifikationer  er  Virkningen 
unegtelig  forbedret,  men  Bandagens  Anvendelse  som 
portativ  indskrænket,  da  den  ikke  kan  skjules. 

Naar  nogen  betydeligere  Kraft  skal  anvendes  maa  Bel- 
tet  omkring  Bækkenet  strammes  saa  stærkt,  at 
det  kommer  til  at  genere  den  Syge,  eller  ogsaa  forsky- 
des det  ved  enhver  stærkere  Bevægelse.  Trykket, 
som  Bandagen  frembringer,  er  desuden  meget  unoiagtigt. 

Valerius’s  Apparat  er  en  Kombination  af  Exten- 
sions  og  Trykapparat.  Det  har  megen  Lighed  i 
Virkning  med  Guérins,  med  Hensyn  til  det  perpen- 
dikulære  Side -Tryk,  og  med  Shaws  med  Hensyn  til 
Mekanismen  for  den  parallele  Extension.  Det  be- 
staaer  af  en  Plan,  som  er  sammensat  af  tre  bevægelige 
Stykker,  der  kunne  fjernes  mere  eller  mindre  fra 
hinanden  i Længderetning,  og  derved  bevirke  Ex- 
tensionen,  og  i Retning  fra  den  ene  Side  til  den 
anden,  og  derved  bevirke  et  perpendikulært  Tryk  i 
Sideretning.  Det  har  delt  Skjæbne  med  de  andre  kom- 
binerede mekaniske  Apparater,  har  til  en  Tid  gjort 
Opsigt,  er  derpaa  befundet  at  være  upraktisk,  baade 
paa  Grund  af  Kostbarhed  og  Uhensigtsmæssighed 
(Hvirvlernes  Torsion  paavirkes  aldeles  ikke  af  dette 
Apparat),  og  har  nu  kun  en  historisk  luteresse. 

Mayor  har  givet  Ideen  til  en  Bandage,  som 
anvendes  meget  i de  franske  orthopædiske  Instituter, 
navnlig  ogsaa  af  Guérin,  af  hvem  det  benævnes 
ceinture  a flexion.  Det  bestaaer  af  en  Læder- 
rem, bredest  i Midten,  som  med  denne  bredere  Del 
anbringes  paa  Boiningens  mest  konvexe  Punkt,  gaaer 
omkring  den  Syges  Bryst  eller  Underliv,  eftersom 
Boiningen  er  paa  Bryst-  eller  Lændehvirvlerne,  og 
befæstes  til  en  Opstander,  som  er  fastgjort  paa 
Strækkesengens  modsatte  Side.  Det  anvendes  kun  i 

liggende  Stilling  paa  S trække  apparatet,  og  er  med 
Hensyn  til  Virkning  et  Trykapparat  med  Støttepunktet 
udenfor  Legemet.  Det  maa  ansees  for  en  hensigts- 
mæssig Bandage,  men  undiagtig  i sin  Virkning. 

Tamplins  Trykbandage,  som  findes  afbildet  i lians 
ovennævnte  Srift,  bestaaer  af  et  Belte  omkring  Bækkenet, 
hvorfra  udgaaer  en  Opstander  langs  Rygsbilen,  der 
bærer  en  bevægelig  Pelotte  paa  hoire  Side,  en  Fjeder 
med  en  udpolstret  Krykke  paa  venstre  Side,  og  en 
Fjeder  i transversel  Retning  til  Venstre,  som  udgaaer 
fra  Opstanderen  langs  Rygsbilen  og  med  et  Ben  hviler 
paa  Beltet  i Nærheden  af  Krykkefjederen.  Fra  Pe- 
lotten  udgaa  tvende  Remme,  der  krydses  over  den 
Syges  Ryg,  og  befæstes  til  hver  Ende  af  Krykken. 
Virkningen  er  et  Tryk  i Sideretning  paa  begge 
Boiningers  mest  fremstaaende  Punkter.  Senere  har 
Tamplin  konstrueret  en  Pelotte  forsynet  med  en  Evig- 
hedsskrue, som  befæstet  til  en  Opstander,  der  har  Støtte- 
punktet paa  Bækkenet,  er  istand  til  at  udove  et  per- 
pendikulært  Tryk  i enhver  given  Retning.  Han  skal 
have  meget  gode  Resultater,  som  skyldes  dette  Appa- 
rat, der  ogsaa  synes  at  opfylde  de  Fordringer, 
som  bor  stilles  i mekanisk  Henseende  til  et  virksomt 
l rykapparat  mod  Skoliosis:  at  kunne  virke  med  den 
nødvendige  Kraft,  med  den  størst  mulige  Noiagtig- 
hed,  i den  hensigtsmæssigste  Retning,  uden  at  be- 
svære den  Syge  i nogen  mærkelig  Grad. 


Gymnastikens  Anvendelse  i Orthopædiens  Tje- 
neste er  begrundet  paa  den  physiologiske  Sætning, 

tat  Øvelsen  o:  den  maadeholdne  Anstrengelse  af  et- 
hvilketsomhelst  Organ  styrker  dette  ved  at  frem- 
skynde Stofvexlingen  og  foroge  Ernæringen. 

Gymnastiken  er  bleven  anvendt  i Skoliosens  Be- 
handling i en  dobbelt  Hensigt;  enten  som  et  alminde- 
ligt styrkende  Middel  for  hele  Legemet  og  specielt  for 
hele  Muskelsystemet,  eller  i en  mere  speciel  Retning 
for  at  styrke  og  udvikle  enkelte  Muskelpartier  og  der- 
ved indvirke  direkte  paa  Deformitetens  Helbredelse. 
Herefter  er  Gymnastiken  bleven  benævnt  a 1 m i n d e 1 i g 
eller  speciel,  eller,  som  denne  ogsaa  er  kaldt,  " 
m e di  c in  sk  Gymnastik.  Det  kan  ikke  drages  i Tvivl, 
at  den  almindelige  Gymnastik  maa  ansees  for  et  af 
de  virksomste  Midler  til  at  forebygge  den  habituelle 
Skolioses  Udvikling,  og  som  et  vigtigt  Hjælpemiddel  i 
Behandlingen  af  den  udviklede  Skoliose,  navnlig  som 
et  kraftigt  Middel  til  at  modarbeide  den  tilstedevæ- 
rende Svækkelse  af  Muskelsystemet  og  Ernæringen,  til 
at  gjengive  Legemet  den  tabte  Spændkraft,  forbedre 
Holdningen,  bringe  Afvexling  i Kuren  og  forebygge 
Recidiver.  Med  Hensyn  til  den  Udstrækning,  i 
hvilken  Gymnastiken  bor  anvendes,  have  Meningerne 
været  meget  delte.  Delpech  er  uden  Tvivl  den 
Orthopæd,  som  har  givet  den  den  videste  Udstrækning, 
og  den  anden  Del  af  hans  beromte  Værk  er  væsenlig 
optaget  af  Beskrivelsen  af  gymnastiske  Apparater  og 
Anvisninger  til  deres  Brug.  Maisonabe,  og  i det  Hele 
taget  de  nyere  Orthopæder,  have  meget  indskrænket 
Gymnastikens  Anvendelse  i Behandlingen  afSkoliosis, 
og  Werner  forkaster  den  aldeles. 

Argumenterne  mod  en  videre  udstrakt  Anvendelse 

af  Gymnastiken  erc  væsenligst  følgende : den  almin- 
delige Gymnastik  har  ingen  Indvirkning  paa  de  tilste- 
deværende Deformiteter,  formindsker  dem  ikke,  ja  vil 
endog  være  istand  til  at  forøge  dem  ved  den  ligelige 
Udvikling  af  begge  Siders,  saavel  den  konkave  som 
den  konvexe  Sides,  Muskelpartier,  Ved  at  udvikle 
Muskelsystemet  forøges  Modstandskraften  mod  den 
mekaniske  Kraft,  som  bringes  i Anvendelse  for  at 
rette  Misdannelsen,  i en  ikke  ubetydelig  Grad.  En  vidt 
dreven  Gymnastik  svækker  Legemet  istedetfor  at  styrke 
det.  Pigeborn  tabe  den  qvindelige  Ynde  og  blive 
mandhaftige,  det  qvindelige  Skjonhedsbillede  forstyrres 
ved  den  stærkere  Udvikling  af  deres  Muskelsystem. 
Skoliosis  kan  helbredes  uden  Gynmastikens  Hjælp,  og 
den  bidrager  ikke  til  at  forkorte  Kuren. 

Den  speeielle  eller  medicinske  Gymnastik 
er,  som  anfort,  bleven  anvendt  i den  Hensigt  at  ind- 
virke direkte  paa  Deformitetens  Helbredelse.  Den  er 
fra  Begyndelsen  af  indfort  i Skoliosens  Behandling- 
under  den,  som  jeg  troer  at  have  bevist,  feilagtige 
Forudsætning,  at  Skoliosen  er  begrundet  paa  en  Mod- 
sætning i Styrkeforholdet  af  den  konvexe  og  den 
konkave  Sides  Muskler.  Derfor  bestod  den  i alle 
Slags  Legemsøvelser  med  den  ene  Sidehalvdel,  altid 
den  konvexe  Side,  som  blev  antagen  for  den  svagere. 
Senere  sogte  man  at  indvirke  direkte  paa  de  Muskler, 
som  af  anatomiske  Grunde  antoges  at  staa  i umiddel- 
bar eller  middelbar  Forbindelse  med  og  at  have  Ind- 
flydelse paa  Misdannelsens  Retning  og  Form,  saavel 
den  konvexe  som  den  konkave  Sides.  Svenskeren 
Ling  forbandt  de  egenlige  Legemsøvelser  med  eien- 

dommelige  Manipulationer  af  de  Muskler,  som  han 
vilde  sætte  i Virksomhed,  idet  han  i den  Syges  op- 
reiste  Stilling  med  Hændernes  Ulnarrande  tilfoiede 
♦Muskelpartierne  langs  Rygsoilen  smaa  Slag  (Længde- 
hakninger),  og  med  Hændernes  Volarflader  strog  og 
trykkede  Bryst-  Side-  og  Hoftepartierne  (Længdestryg- 
ninger) i bestemte  Retninger,  svarende  til  Krumnin- 
gernes Form  og  Retning,  hvilke  Manovrer  han  ledsa- 
gede med  Udstrækning  i den  Syges  liggende  Stilling,  en- 
ten paa  Ryggen  eller  paa  Underlivet.  Branding  har  senere 
adopteret  og  udvidet  den  Lingske  Methode,  som  i sin  Tid 
gjorde  en  ikke  ringe  Opsigt  og  i den  senere  Tid  er  indfort 
paa  adskillige  tydske  orthopædiske  Instituter. 

Nytten  af  den  specielle  Gymnastik  i Skoliosens 
Behandling  er  meget  tvivlsom.  Thi  for  det  Forste 
kunne  vi  ikke  paavise  de  enkelte  Muskler  eller 
Muskelpartier,  som  ved  deres  Virksomhed  eller  Uvirk- 
somhed danne  Udgangspunktet  for  Misdannelsen  eller 
paavirke  den  i nogen  mærkelig  Grad;  og  dernæst 
staaer  det  ikke  i vor  Magt  at  kunne  sætte  de  altfor 
virksomme  Muskler  i Uvirksomhed  og  de  uvirksomme 
i Virksomhed.  Skoliosen  udgaaer  aldrig  fra  en  svækket 
eller  forbget  Virksomhed  af  en  enkelt  Muskel  eller  et 
enkelt  Muskelparti,  og  det  store  Muskelkomplex,  som 
paa  begge  Sider  af  Rygsoilen  omgiver  og  bedækker 
denne,  er  paa  en  saa  mangfoldig  Maade  nuanceret  i 
sine  Virkninger  og  staaer  i et  saa  noie  gjensidigt 
Forhold,  at  det  ikke  er  muligt  at  sætte  det  ene  Parti 
i Virksomhed  uden  at  paavirke  det  andet  til  en  mod- 
sat eller  ensartet. 

Den  Lingske  Methode  er  en  Empiri,  hvis  Resultater 

maa  staa  i Forhold  til  de  anvendte  Midlers  Urimelighed. 

Er  Gymnastiken  alene  istand  til  at  helbrede  Sko- 
liosis?  Naar  Skoliosen  endnu  ikke  er  ble  ven  perma- 
nent, kan  der  ikke  være  Tvivl  om,  at  Gymnastiken  jo 
er  istand  til  at  helbrede  den,  og  hverken  Theori  eller 
Erfaring  taler  for  det  Modsatte.  Idar  derimod  Skoli- 
osen opnaaet  Permanens,  ere  de  Forandringer,  som 
Hvirvlernes  Axedreining  altid  medfore,  indtraadte,  da 
er  det  mere  end  tvivlsomt,  om  Gymnastiken,  i en 
hvilkensomhelst  Form  den  end  anvendes,  af  de  Grunde, 
som  vi  nylig  have  anfort,  kan  helbrede  Misdannelsen. 
Foruden  den  Styrke,  som  Legemsøvelserne  altid  give 
Legemet,  og  den  Forbedring  af  Holdningen,  som  er 
en  Folge  af  Muskelsystemets  forogede  Spændkraft, 
har  Gymnastiken  endnu  en  mere  direkte  Indvirkning 
paa  Misdannelsen,  som  ofte  er  bleven  antagen  for  en 
Forbedring  af  samme,  den  nemlig,  at  bidrage  til  at 
skjule  den,  ved  at  give  Legemet  en  storre  Fyldighed, 
udvikle  Muskelsystemet  paa  Ryg  og  Bryst  og  udvide 
dette  i alle  Dimensioner.  Mere  antager  jeg  ikke  at 
Gymnastiken  alene  formaaer  at  udrette  mod  den  ud- 
viklede Skoliose. 

Den  subcutane  Myotomi  blev,  som  bekjendt, 
indfort  i Skoliosens  Behandling  af  Guérin,  og  i Begyn- 
delsen anvendt  af  mange  Orthopæder,  ogsaa  af  Dieffen- 
bach.  Dens  Anvendelse  beroer  paa  den  Forudsæt- 
ning, at  enkelte  Muskler  eller  Muskelpartier  ere  kon- 
traherede og  derved  enten  betinge  Misdannelsen  eller 
udove  en  Modstand  mod  de  mekaniske  Kræfter,  som 
blive  anvendte  til  at  rette  den,  hvilken  Modstand 
vilde  blive  hævet  ved  Gjennemskæringen  af  de  inte- 

resserede  Muskler , saaat  Helbredelsen  ved  meka- 
niske Midler  vilde  lettes  og  Kuren  altsaa  forkortes.  Ra- 
chimyotomien  er  saaledes  kun  ble  ven  betragtet  som  et 
Hjælpemiddel  og  aldrig  som  Hovedmiddel. 

Dersom  i Skoliosen  virkelig  kunde  paavises  Musk- 
ler, som  ved  deres  Kontraktur  underholdt  Misdannelsen 
og  uden  Fare  kunde  naaes  af  My  otomen,  saa  vilde 
deres  Gjennemskæring  derfor  endnu  ikke  være  indi- 
ceret. Thi  man  maatte  endnu  have  Forvisning  om, 
at  de  gjennemskaarne  Muskelender  kunde  holdes  ad- 
skilte, og  at  det  dannede  Afvæv  vilde  blive  af  en 
saadan  Natur,  at  det  ikke  istedetfor  at  formindske 
Misdannelsen  vilde  foroge  den. 

Hvad  nu  det  forste  Sporgsmaai  angaaer,  da  ind- 
lader Guérin  sig  ikke  paa  at  eftervise  enkelte  bestemte 
Muskler,  som  af  anatomiske  Grunde  maa  være  stram- 
mede, men  gaaer  i sin  Bevisforelse  ganske  empirisk 
tilværks,  idet  han  ved  at  sdge  at  rette  Deformiteten 
forvisser  sig  om,  at  Muskler  eller  Muskelfibre,  snart 
paa  den  konvexe  snart  paa  den  konkave  Side  af 
Krumningen,  modsætte  sig  Extensionsforsogene,  og 
gjennemskærer  disse  med  den  storste  Dristighed,  om 
de  ogsaa  ligge  i de  dybeste  Lag.  Han  har  saaledes 
gjennemskaaret  m.  m.  semispinal.  og  spinal,  paa 
forskjellige  Punkter,  ikke  at  tale  om  m.  sacrolum- 
baris  og  m.  longissimus  dorsi,  trapezius  og  rliomboidei, 
uden  at  der  nogensinde  ere  opstaacde  Tilfælde  af 
Betydenhed.  Guérin  har  altid  kort  efter  Gjennem- 
skæringen  seet  en  betydelig  Forbedring  af  Misdannelsen 
at  indtræde,  men  har  dog  ofte  været  nodt  til  at  gjen- 
tage  den  atter  og  atter  paa  forskjellige  Steder,  for  at 

sikkre  sig  cle  vundne  Resultater.  Guérins  Erfaringer 
ere  bekræftede  af  saa  vægtige  Autoriteter,  at  enhvei 
Tvivl  om  deres  Paalidelighed  maa  forsvinde. 

Gjennemgaa  vi  imidlertid  noget  noiere  de  ni 
Tilfælde,  som  udgjore  Gjenstanden  for  de  Guérinske 
Forsog,  og  ere  verificerede  af  Medlemmerne  af  den 
Kommission,  som  blev  nedsat  for  at  bedomme  dem 
(see  ovenfor),  da  ville  vi  rinde,  at  Behandlingen  i Gjen- 
nemsnit  har  varet  over  et  Aar,  uagtet  Guérin  selv  har 
valgt  de  Syge;  at  de  syv  Tilfælde  vare  Skolioser  af 
anden  Grad,  og  kun  de  to  Tilfælde  Skolioser  af  3die 
Grad,  og  at  fuldstændig  Helbredelse  kun  er  opnaaet 
i et  eneste  Tilfælde : Resultater,  som  ikke  kunne  siges 
at  afvige  i nogen  mærkelig  Grad  fra  dem,  som  kunne 
opnaaes  uden  Anvendelse  af  Myotomien. 

Angaaende  det  andet  Sporgsmaal,  som  er  det 
vigtigste,  da  maa  vi  indromme  ikke  at  være  i Besid- 
delse af  noget  mekanisk  Middel,  som  er  istand  til  at 
holde  den  Syge  i en  saadan  Stilling,  at  derved  de 
gjennemskaarne  Muskelender  kunne  holdes  adskilte 
saa  længe,  indtil  den  nodvendige  Mellemsubstans  er 
dannet;  en  Betingelse,  som  er  aldeles  nødvendig,  naar 
Teno-  eller  Myotomien  skal  yde  nogen  Nytte;  ja  de 
senere  Undersøgelser  have  endogsaa  gjort  det  tvivlsomt, 
om  de  gjennemskaarne  Muskler  nogensinde  læge  an- 
derledes end  ved  det  almindelige  Arvæv,  som  bevirker 
Forkortelse  istedetfor  Forlængelse  af  den  gjennem- 
skaarne Muskel. 

Da  der  kun  kan  blive  Sporgsmaal  om  Myotomiens 
Anvendelse  i de  hoiere  Grader  af  Skoliosen  (i  de 
lavere  Grader  er  Mekanikens  Anvendelse  altid  til- 

strækkelig  til  Helbredelsen),  og  da  vi  kjende  de  For- 
andringer i Hvirvlernes,  Mellembruskenes  og  Ribbene- 
nes Form  og  Stilling,  som  enten  betinge  eller  ledsage 
den  udviklede  Skoliose,  saa  vil  Umuliglieden  af  at  kunne 
paavise  nogen  enkelt  Muskel  eller  noget  enkelt  Mu- 
skelparti, der  enten  udelukkende  eller  fortrinsvis 
skulde  betinge  den  hele  Række  af  Forandringer  i 
Rygsoilens,  Brystets,  Skuldrenes  og  Hofternes  Form 
og  Stilling,  være  indlysende,  og  vil  derved  Staven  være 
brudt  over  Myotomiens  Anvendelse  i Skoliosens  Be- 
handling. Guérin  selv  har  senere  indskrænket  den 
subeutane  Rachiinyotomi  til  enkelte  Tilfælde,  og  for 
nærværende  Tid  antager  jeg  ikke  at  den  anvendes  af 
nogen  Orthopæd. 

Efter  at  have  angivet  de  almindelige  Principer  og 
droftet  de  Midlers  Værd  og  Virksomhed,  som  ere  an- 
vendte i Skoliosens  Behandling,  staaer  mig  endnu  kun 
tilbage  i Enkelthederne  at  anfore  den  Behandlings- 
maade,  som  jeg  anseer  for  den  hensigtsmæssigste. 
Jeg  antager  den  mekaniske  Behandling  at 
være  Hovedmidlet;  Extension  og  Tryk  for 
lige  uundværlige;  jeg  anseer  Gunther’s  Me- 
ning fuldkommen  begrundet:  „med  Alvor 

ogKonsequens  at  tage  endog  den  letteste  Be- 
gyndelse til  Skoliose  under  Behandling”;  jeg 
regner  Kuren  forst  at  være  endt,  naar  Lege- 
met har  naaet  sin  fuldstændige  Udvikling. 

Extensionen  mener  jeg  at  være  nodvendig  for  at  be- 
fri Rygsoilen  fra  at  bære  Legemets  Vægt,  og  for  at  gjore 
Rygraden  bevægeligere , slappe  Ledforbindelserne  af 
Hvirvelbenene  indbyrdes. 

Den  parallele  Extension  paa  en  Skraaplan,  med 
en  Heldning  af  20°,  anseer  jeg  for  den  hensigtsmæssig- 
ste, fordi  Legemets  egen  Vægt,  ifolge  Lovene  for  den 
skraa  Flade,  hjælper  til  at  en  mindre  Kraftanvendelse 
gjores  nodvendig,  og  fordi  Kongestioner  til  Hove- 
det derved  forebygges.  Extensionen  bor  ske  ved 
Fjederkraft,  kun  gradvis  foroges,  og  aldrig  anven- 
des stærkere,  end  at  den  Syge  uden  mærkelig  Ube- 
quemmelighed  kan  taale  den.  At  angive  noget  bestemt 
Maal  for  den  Kraft,  der  bor  anvendes,  er  forsaavidt 
upraktisk,  som  det  altid  bor  rette  sig  efter  den  Syges 
Individualitet,  samt  Graden  og  Ueftergivenheden  af  De- 
formiteten. I mange  Tilfælde  er  Legemets  egen 
Vægt  tilstrækkelig,  og  man  behover  blot  at  paasee, 
at  Snoren  til  Hovedenden  og  Remmene  til  Fodstykket 
af  Sengen  ere  udligede. 

Hvor  lang  Tid  af  Dognet  den  Syge  skal  tilbringe 
paa  Stræksengen,  maa  nærmest  rette  sig  efter  Mis- 
dannelsens Grad  og  bvrige  Beskaffenhed,  og  jeg  tor 
lægge  til,  efter  hvor  lang  Tid  man  har  til  at  fuldfore 
Kuren,  hvilket  paa  et  orthopædisk  Institut  spiller  en 
vigtig  Rolle.  I Begyndelsen  lader  man  den  Syge 
ligge  om  Natten  og  et  Par  Timer  om  Dagen,  senere 
bliver  Leiet  Regel  og  at  være  oppe  Undtagelse,  for 
alle  betydeligere  Skolioser.  Der  kan  ikke  være  Tvivl 
om,  at  Leiet  paa  Stræksengen  forkorter  Kuren.  For 
den  Skoliose,  som  endnu  ikke  er  bleven  permanent, 
ligesom  for  den  permanente,  men  let  bevægelige  Sko- 
liose, bor  Stræksengen  kun  anvendes  for  at  holde  den 
i Rygleiet,  og  jeg  anseer  fire  Timers  Liggen  om 
Dagen,  to  om  hormiddagen  og  to  om  Eftermiddagen, 

for  den  ikke  permanente,  og-  fire  Timers  Ophold  i op- 
reist  Stilling  udenfor  Sengen  for  den  permanente, 
men  bevægelige  Skoliose,  for  at  være  hensigts- 
mæssig. Det  er  en  Selvfolge,  at  enhver  Tidsbe- 
stemmelse i denne  Henseende  har  noget  Vilkaarligt  i 
sig,  og  dog  raader  jeg-  at  holde  noiagtigt  over  disse 
Tidsbestemmelser,  naar  man  ikke  vil  see  den  hele 
Kur  forsomt.  Som  Helbredelsen  skrider  fremad,  og 
man  seer  at  den  Syge,  uden  at  Misdannelsen  foroges, 
kan  taale  at  bære  sit  eget  Legems  Vægt,  indskrænkes 
Brugen  af  Stræksengen-,  ligesaa  nodvendig,  som 
jeg  antager  Stræksengen  at  være  for  at  hel- 
brede en  betydeligere  Skoliose,  ligesaa  nodvendig  an- 
tager jeg  den  opreiste  Stilling  for  at  konsolidere 
det  vundne.  Brugen  af  Stræksengen  om  Natten 
bor  fortsættes  saalænge  der  endnu  er  Spor  af  Misdan- 
nelsen tilbage,  og  indtil  Legemet  er  saavidt  udviklet, 
at  Frygten  for  Recidiv  er  forsvunden. 

Iblandt  den  store  Mangfoldighed  af  Tryk  ban  da- 
ger har  jeg  kun  fundet  ganske  enkelte  at  have  de 
Egenskaber,  som  opfylde  de  ovenfor  stillede  Fordrin- 
ger: med  den  nodvendige  Kraft  at  forene  Noiagtighed 
i Virkning,  i den  hensigtsmæssigste  Retning,  uden  at 
besvære  den  Syge. 

Den  Bandage,  som  jeg  formener  at  være  i Be- 
siddelse af  disse  Egenskaber,  er  den  langgaardske 
Trykbandage  til  Sidekrumninger,  som  jo  rigtignok 
har  den  Ufuldkommenhed  (dersom  man  tor  be- 
nævne det  saaledes)  at  maatte  med  den  storste 
Noiagtighed  dannes  til  hver  enkelt  Syg  af  en  Læge, 
der  har  Indsigt  i Mekanikcn  og  nogen  Ovelse  i 

mekaniske  Haandgjerninger.  Færdig  og  anlagt  paa 
den  Syge  vil  enhver  Læge  med  Lethed  kunne  sætte 
sig  ind  i dens  simple  Mekanisme,  og  i Reglen  med 
lige  saa  stor  Lethed  raade  Bod  paa  de  Smaamangler, 
som  ved  længere  Tids  Brug  enhver  Bandage  maa 
komme  til  at  lide  af.  Jeg  skal  ikke  i min  Lovtale 
over  denne  Bandage,  der  gjor  dens  Opfinders  meka- 
niske Talent  megen  Ære,  beraabe  mig  paa  de 
gode  Resultater,  som  ere  opnaaede  ved  dens  Brug ; 
thi  den  sletteste  Bandage  har  i den  o r t li  o p æ d i s k e L i t- 
t er  atur  havt  lige  saa  udmærkede  Resultater  at  opvise 
som  den  mest  gjennemtænkte  og  hensigtsmæssigste ; 
men  jeg  skal  opfordre  enhver  tænksom  Læge  og  Me- 
kaniker til  at  paapege  mig  Feilene  i dens  Konstruktion 
eller  paavise  mig  en  Trykbandage  mod  Skoliosis,  der 
overgaaer  den  langgaardske  i Virksomhed  og  Hen- 
sigtsmæssighed. 

Bandagen,  som  findes  afbildet  paa  Tavle  VI,  be- 
staaer  af  et  Bækkenstykke  (Ringen),  som  dannes  af 
raat  Fjederstaal,  der  slutter  noiagtigt  omkring  Bæk- 
kenet, optager  alle  dettes  Forhoininger  og  Fordyb- 
ninger, anlægges  imellem  trochant:  major  og  spina 
ilei:  ant:  et  inf.,  som  cingulum  af  et  Brokbaand,  og  for- 
enes fortil  over  Skambenet  ved  en  Rem  og  et  Spænde. 
Fra  dette  Stykke  gaaer  paa  hver  Side  en  Boile,  der 
noie  omslutter  Ilofteskaalene  (ossa  ilei)  og  foroven 
er  forsynet  med  en  Skruemoder,  som  igjen  optager 
en  Skrue;  denne  ender  i en  Spiralfjeder,  som  paa  hver 
Side  gaaer  op  til  Axelhulhederne  og  her  er  forsynet 
med  en  tynd  Gaffel,  der  som  en  Krykke  hviler  under 
Axlen,  uden  at  berore  samme.  Denne  Del  af  Ban- 

dagen  danner  Støttepunktet,  livorpaa  det  ovrige  hviler. 
Spiralfjedrene  paa  Siderne  have  ingen  anden  Hensigt,  end 
at  holde  Bandagen  paa  sin  Plads,  dersom  den  vil  forskydes 
i Retning  opad ; i nogen  anden  Retning  forskydes  den  ikke. 
Fjedrene  ere  spiralformige,  fordi  denne  Form  tillader 
Bevægelse  i enhver  Retning.  I den  senere  Tid  har 
jeg  kun  brugt  een  Sidefjeder,  paa  den  konkave  Side,  og 
naar  jeg  kun  har  virket  imod  Krumningen  af  Lænde- 
hvirvlerne,  har  jeg  ogsaa  kunnet  undvære  denne. 
En  Plade,  en  Art  udhulet  Pelotte,  noiagtigt  for- 
met efter  de  fremspringende  bagere  Ribbenspartier 
paa  den  konvexe  Side,  hvorpaa  den  hviler,  holdes  paa 
sin  Plads  ved  en  Opstander,  som  udgaaer  fra  Ringen. 
Fra  denne  Plade  udgaa  fire  Fjedre,  to  i Retningen 
opad  og  to  nedad.  Af  de  tvende  opadgaaende  Fjedre 
boier  den  ene  sig  bagtil  og  indad,  den  anden  gaaer  fortil 
under  den  konvexe  Sides  Axel  over  Siden  af  Brystet, 
og  begge  ende  i Hoide  med  Skulderen.  Af  de  to 
nedadgaaende  Fjedre  gaaer  den  ene  i skraa  Retning 
bagtil  imod  Bækkenringens  Hofteboile  paa  den  mod- 
satte Side,  den  anden  i skraa  Retning  udad  og  for- 
til, omkring  Siden  af  Brystet,  over  Underlivet  til  den 
samme  Hofteboile.  De  overste  Fjedre  forenes  ved  en 
Slynge , som  har  sit  Støttepunkt  paa  den  modsatte  Side  af 
Halsen,  paa  den  ydre  Rand  af  m.  splenius  capit.  og 
m.  cuciillaris.  De  underste  Fjedre  befæstes,  den 
bagere  ved  det  bagere  Ben,  den  forreste  ved  det 
forreste  Ben  af  den  Pladen  modsatte  Sides  Hofte- 
boile. Fjedrene  ere  ved  deres  Begyndelsespunkter 
nittede  til  Pladen,  og  maa  paa  intet  andet  Sted  ligge 
an  imod  denne,  ligesom  de  i deres  hele  Forlob  ikke 

maa  lig' g' c an  imod  Legemet,  om  de  ogsaa  ere  i deres 
fulde  Virksomhed. 

Virkningen  af  denne  Bandage  er  et  Tryk  paa 
de  bagere  fremstaaende  Ribbensender  i skraa  Ret- 
ning fortil  og  imod  den  konkave  Side,  virkende 
altsaa  baade  mod  Torsionen  og  Sidekrumningen. 
Fjedrenes  Kraft  maa,  naar  Bandagen  er  rigtig 
konstrueret,  være  koncentreret  i Centrum  af  Pladens 
Figur,  oo-  den  fordges  eller  formindskes  ved  den 

o 7 o O 

stærkere  eller  mindre  stærke  Boining,  som  man 
giver  Fjedrene  i Retning  bagtil  fra  Pladen,  ved  den 
storre  eller  mindre  Spændkraft,  som  Fjedrene  have  i og 
for  sig,  og  ved  at  nærme  eller  fjerne  Fjedrenes  Ender 
mere  eller  mindre  til  eller  fra  deres  Befæstelsespunkter. 

For  Krumningen  i Lændehvirvlerne  anvendes  en 
lignende  Plade,  som  anlægges  paa  Buens  mest  frem- 
springende Punkt.  Fra  denne  Plade  udgaa  kun 
tvende  Fjedre,  den  ene  i transversel  Retning  over 
Ryggen  af  den  Syge  til  den  modsatte  Sides  Hofteboile, 
den  anden  i transversel  Retning  fortil  over  Underlivet 
til  den  samme  Hofteboile;  naar  to  Plader  anvendes, 
ville  Fjedrene  altsaa  krydses  med  den  overste  Plades 
underste  Fjedre  baade  fortil  og  bagtil.  De  samme 
Regler  gjelde  her  om  Fjedrenes  Anlægs-  og  Virke- 
maade,  som  jeg  nylig  har  omtalt,  og  Virkningen  bliver 
ogsaa  her  et  Tryk  i skraa  Retning  fortil  og  mod  den 
konkave  Side. 

De  Dele  af  Bandagen,  som  ligge  an  mod  Lege- 
met, overtrækkes  med  Skind  og  udpolstres.  Bandagen 
benyttes  baade  Dag  og  Nat,  og  Virkningen  er  af  let 
fattelige  Grunde  kraftigere  i den  Syges  liggende  end 

i opreist  Stilling.  Bandagen  maa  ikke  foraarsage  nogen 
synderlig  Ubequemmeliglied,  og  den  Syge  maa  kunne 
foretage  enhver  Legemsbevægelse,  lobe,  springe,  gym- 
nasticere,  uden  at  være  generet  i nogen  mærkelig  Grad, 
og  uden  at  navnlig  Aandedrættet  er  hindret;  er  det 
ene  eller  andet  Tilfældet,  da  er  det  en  Feil  enten  i 
Bandagens  Konstruktion  eller  i dens  Applikation. 

Gymnastiken  benytter  jeg  meget  forskj ellig  i 
Forlobet  af  Kuren,  og  retter  mig  i denne  Henseende 
efter  den  Syges  Konstitution  og  efter  Misdannelsens 
Grad  og  Beskaffenhed.  For  den  svagelige  Konstitu- 
tion, den  ikke  permanente  eller  let  bevægelige  Skoli- 
ose,  er  Gymnastiken  et  ypperligt  Hjælpemiddel;  kun 

maa  fastsættes  som  almindelig  Begel,  at  gaa  grad- 

• • 

vis  tilværks,  at  begynde  med  de  lettere  Ovelser  og  kun 
i kort  Tid  ad  Gangen,  og  aldrig  at  vedblive  indtil  den 
Syge  foler  sig  afkræftet.  Det  samme  gjelder  for  en- 
hver Skoliose,  naar  Kuren  er  saavidt  fremrykket,  at 
den  Syge  kan  holdes  lige  i Bandagen;  da  er  det  væ- 
senlig Gymnastiken,  som  maa  slutte  og  fuldende  Kuren 
og  give  den  Varighed.  Under  Kuren  for  den  perma- 
nente Skoliose,  som  ikke  er  af  den  nævnte  Beskaffen- 

• • 

hed,  indskrænker  jeg  den  gymnastiske  Ovelse  til  at 
benvtte  flere  Gange  daglig,  sædvanlig  fem  Minutter  ad 
Gangen,  det  sædvanlige  Slyngeapparat.  Den  specielle 
Gymnastik  anvender  jeg  aldeles  ikke.  Iblandt  de  Grunde, 
der  ere  anforte  mod  Gymnastikens  Anvendelse  i den 
udviklede  Skoliose,  anseer  jeg  den  for  den  vigtigste, 
at  Gymnastiken  ved  at  udvikle  Muskelsystemet  tor- 
oger  Modstandskraften,  som  den  mekaniske  Behand- 
ling skal  overvinde,  og  derved  forlænger  Kuren. 

Dersom  det  var  muligt  enten  ganske  at  opsætte 
eller  idetmindste  meget  at  begrændse  den  intellektu- 
elle Opdragelse,  i den  Tid  den  egenlige  Kur  for 
Skoliosen  varer,  og  at  indskrænke  sig  til  den 
rent  physiske,  da  vilde  jeg  ansee  dette  for  meget 
gavnligt.  Mange  Hensyn,  hvoraf  enkelte  ere  af  den 
Natur,  at  de  ikke  ganske  kunne  tilsidesættes,  node 
os  imidlertid  at  forbinde  den  intellektuelle  med  den 
physiske  Opdragelse,  og  her  gjelder  det  om  at  lade 
hin  indvirke  saa  lidet  forstyrrende  paa  Kuren  som 
muligt.  Den  Tid,  som  den  Syge  tilbringer  udenfor 
Sengen,  naar  den  ikke  anvendes  til  Gymnastik,  be- 
nyttes bedst  til  Spadseretoure  i fri  Luft.  Enhver 
langvarig  Sidden  anseer  jeg  for  skadelig;  derfor  fore- 
tages Haandarbeider , Læsning,  Musik  o.  s.  v.  helst 
liggende. 

Angaaende  den  medikamentose,  diætetiske  og  hy- 
gieiniske  Behandling,  har  jeg  allerede  paa  et  andet 
Sted  udtalt  mig  saa  udforlig,  at  jeg  maatte  ansee  det 
tor  Gjentagelse,  naar  jeg  mere  end  berorte  den  her. 

Et  Sporgsmaal  af  stor  praktisk  Betydning,  som 
jeg  derfor  ikke  kan  undlade  at  drofte,  er,  hvorvidt  det 
er  muligt  eller  udforligt,  at  behandle  Skoliosen  i den 
private  Praxis. 

Det  kan  ikke  drages  i Tvivl,  at  vel  indrettede  og 
godt  bestyrede  orthopædiske  Instituter  have  saa  mange 
Fordele  for  de  Indretninger,  som  de  fleste  private  Huse 
kunne  yde,  at  Valget,  naar  intet  andet  Hensyn  er 
at  tage,  ikke  vil  være  vanskeligt.  Men  uden  at  tale 
om  det  Hensyn,  som  meget  ofte  de  okonomiske  For- 
hold betinge,  er  det  næsten  en  Undtagelse,  at  Kuren 


af  en  udviklet  Skoliose  fuldfores  i et  orthopædisk  In- 
stitut, hvorfor  den  enten  afbrydes  ved  Udgangen  af 
lnstitutet,  til  liden  Baade  for  den  Syge,  som  da  i Al- 
mindelighed i kort  Tid  taber  Frugten  af  en  lang  Tids 
Bestræbelser,  eller  ogsaa  maa  fortsættes  udenfor 
lnstitutet  i den  private  Praxis.  Uagtet  jeg  derfor  indrøm- 
mer Skoliosens  Behandling  i et  orthopædisk  Institut 
Fortrinet,  som  jeg  indrømmer  Hospitalet  Fortrinet  i 
Behandlingen  af  betydeligere  kirurgiske  Tilfælde,  saa 
indseer  jeg  ikke  nogen  særlig  Grund,  hvorfor  Skolio- 
sens Behandling  ikke  skulde  kunne  foretages  i ethvert 
nogenlunde  vel  indrettet  privat  Hus.  Tidligere,  da 
man  ansaae  den  specielle  Gymnastik  for  nodvendig 
til  Skoliosens  Helbredelse,  og  da  den  Syge  ikke 
turde  foretage  en  Bevægelse,  uden  at  den  i Forveien 
'sar  provet  og  befundet  overensstemmende  med  The- 
oriens  Læresætninger,  da  vilde  Opgaven  for  den  prak- 
tiserende Læge  ikke  have  været  let.  Men  det  er 
gaaet  med  Orthopædien,  som  med  Oienlægeviden- 
skaben,  man  har  i lang  Tid  vænnet  sig  til  at  be- 
tragte den  som  isoleret,  som  noget  Eiendomme- 
ligt  og  liggende  udenfor  de  almindelige  Regler,  der 
ellers  gjelde  i Videnskaben,  og  man  forundredes  ved 
at  see,  at  dette  kun  beroede  paa  en  Vildfarelse. 

Naar  Skoliosen  er  helbredet,  Rygsoilen  har  op- 
naaet  den  tilborlige  Kraft  til  at  bære  Legemets  Vægt 
og  bevare  Ligevægten,  da  maa  man  sorge  for 
at  forebygge  Tilbagefald,  hvilken  Indikation  bedst  skeer 
fyldest  ved  at  have  sin  Opmærksomhed  vedblivende 
fæstet  paa  den  physiske  Opdragelse,  som  bor  fortsæt- 
tes indtil  Legemet  har  naaet  sin  fuldstændige  Udvik- 


ling  og  Modenhed.  Forsommes  dette,  da  vil  Recidiv 
indtræde  i de  allerfleste  for  ikke  at  sige  alle  Tilfælde, 
om  ogsaa  Helbredelsen  har  været  nok  saa  fuldstændig. 

Meget  ofte  fremtræder  den  Opgave  at  skjule, 
hvad  man  ikke  kan  helbrede.  Ogs  aa  her  har  Kunsten 
været  meget  rig  paa  at  angive  Midler,  men  meget 
fattig  paa  saadanne,  som  tillige  opfylde  en  anden 
Fordring:  at  skjule  og  gavne  tillige. 

Det  er  især  det  saakaldte  Corset,  som  har  faaet 
en  udbredt  Anvendelse  for  dette  Tilfælde,  der  vel 
ogsaa  er  det  eneste,  hvor  dets  Brug  kan  forsvares. 
Det  findes  af  de  mangfoldigste  Former  og  Sammen- 
sætninger, der  variere  fra  Harnisker  af  mange  Punds 
Vægt  indtil  simple  Livstykker  udpolstrede  med  Bomuld. 

For  at  kunne  opfylde  begge  Indikationer,  bor 
Snorlivet  være  dannet  efter  de  samme  Principer, 
som  ligge  til  Grund  for  Trykbandagen,  kun  modificeret 
saa  meget,  som  den  bestemte  Hensigt  at  skjule 
Misdannelsen  fordrer. 

Et  Corset,  uden  Skulderremme  og  som  naaer  over 
Hofterne  til  trochanteres  majores,  forfærdiges  uden  at 
tage  noget  Hensyn  til  den  bestaaende  Misdannelse.  I 
dette  Corset  indsyes  Fjedre,  hvis  Konstruktion  er 
saaledes,  at  de  fra  den  konkave  Side  udove  et  Tryk 
paa  den  konvexe,  derved  tilsyneladende  udslette  Kon- 
kaviteten, og  have  Støttepunktet  paa  Bækkenet. 

Snorlivet  maa  lige  saa  lidt  som  Trykbandagen 
besvære  den  Syge  eller  hindre  Brystkassens  frie  Be- 
vægelser; er  det  ene  eller  det  andet  Tilfældet,  da  er 
en  Feil  tilstede  i Konstruktionen  eller  Applikationen, 
som  maa  og  kan  rettes. 

Da  der  i den  senere  Tid  er  bleven  lagt  Vægt 
paa,  hvor  Corsettets  Snoreapparat  bedst  anbringes, 
enten  for  eller  bagtil,  og  hvor  Kilerne  rettest  applice- 
res, skal  jeg,  forend  jeg  slutter,  med  et  Par  Ord  berore 
dette  Sporgsmaal. 

Da  Snorlivets  Brug  bor  være  indskrænket  til  de 
Skoliotiske,  og  man  i Reglen  raader  dem  til  at  be- 
nytte Stræksengen  om  Natten,  saa  er  det  hensigtsmæs- 
sigst  at  lade  dem  strax  ifore  Snorlivet  om  Morge- 
nen liggende,  for  ikke  at  tabe  i den  opreiste  Stilling, 
hvad  man  har  vundet  i den  liggende.  Da  man  onsker 
at  give  Legemet  saa  smuk  og  naturlig  en  Holdning 
som  mulig,  og  denne  er  med  Skuldrene  noget  tilbage- 
trukne og  Brystet  noget  fremtrædende,  opnaaes  denne 
Hensigt  bedst  ved  at  Corsettet  snores  sammen  bagtil, 
hvilket  ogsaa  maa  være  Grunden,  hvorfor  denne  ube- 
quemme  Maade  er  almindelig  foretrukken  for  den  be- 
quemmere,  at  sammensnore  det  fortil.  Et  lille  Over- 
fald paa  Livstykke  og  Kjole,  dersom  man  skulde  frygte 
for  at  forkjole  Ryggen  (en  Frygt,  som  jeg  iovrigt 
finder  overdreven,  især  naar  Uldent  bæres  nærmest 
Huden),  vil  med  Lethed  forebygge  dette.  Kilerne 
paa  Snorlivet  bor  findes  paa  de  Punkter,  som  svare 
til  de  naturligt  mest  fremtrædende  Steder  af  det  qvin- 
delige  Legeme:  nates  og  mammæ. 


Forklaring  over  Afbildningerne. 


I. 

Fig. 

1. 

Truncus  af  et  quindeligt  Skelet  med 
liosis  rachitica,  seet  bagfra. 

Sco- 

11. 

Fig. 

2. 

Den  samme  Truncus,  seet  forfra. 

III. 

Fig. 

3. 

Truncus  af  et  quindeligt  Skelet  med 
liosis  habitualis,  seet  bagfra. 

Sco- 

IV. 

Fig. 

4. 

Den  samme  Truncus,  seet  forfra. 

V. 

Fig. 

5. 

En  Del  af  Truncus  af  et  mandligt  ! 

Skelet 

med  Scoliosis  accidentalis , fremkaldt  af 
helbredet  Empyem  i venstre  Pleura-Sæk; 
seet  forfra. 

Det  samme  Præparat,  seet  bagfra. 

Den  langgaardske  Maskine  mod  Skoliosis 
med  dobbelt  Sideboining,  i Ilryst-  og 
Lænderegionen,  seet  forfra. 

VI.  Fig.  8.  Den  samme  Maskine,  seet  bagfra. 


V.  Fig.  6. 

VI.  Fig.  7. 

